Havertz ge soi hoadhumah Bayern ah Chelsea aai Vaadha nukureveyne: Hoeness - AO News\nހާވާޓްޒްގެ ސޮއި ހޯދުމަށް ބަޔާން އަށް ޗެލްސީއާ ވާދަނުކުރެވޭނެ: ހޮއެނެސް\nބަޔާ ލެވަކޫސަން އަށް ކުޅެމުން އަންނަ ޖަރުމަނުގެ މިޑްފީލްޑަރު ކާއީ ހާވާޓްޒް. --ފޮޓޯ: ގެޓީ އިމޭޖަސް\nޖަރުމަނުގެ ބަޔާ ލެވަކޫސަން އަށް ކުޅެމުން އަންނަ އުއްމީދީ މިޑްފީލްޑަރު ކާއީ ހާވާޓްޒްގެ ސޮއި ހޯދުމަށްޓަކައި ޗެލްސީއާ ވާދަނުކުރެވޭނެކަމަށް ބަޔާން މިއުނިކްގެ ރައީސް އުލީ ހޮއެނެސް ވިދާޅުވެއްޖެއެވެ.\nމީގެކުރީން، ބަޔާންގެ ރައީސް ހޮއެނެސް ވަނީ ހާވާޓްޒް ގެނެވޭނެކަމުގެ ފުރުޞަތު ބޮޑުކަމަށާއި، އެ ކްލަބުގެ ސްޓައިލަށް ފެތޭނެ ކުޅުންތެރިއެއް ކަމަށް ވިދާޅުވިއެވެ. އެހެންނަމަވެސް، މިހާރު ކްލަބުތަކުގެ މާލީ ހާލަތު އޮތް ގޮތަށް ބަލާއިރު، ބަޔާނަށް އެކަން ކުރެވޭކަށް ނެތް ކަމަށް ހޮއެނެސް ވިދާޅުވިއެވެ.\n“ސާނޭގެ އިތުރުން ދެން އަންނަ ސީޒަނަށް އިތުރު ކުޅުންތެރިއަކު ގެނެވޭނެކަމަށް ނުބެލެވޭ. މިއީ އެއްގޮތަކަށް ވެސް ހާވާޓްޒްގެ ފެންވަރު ނެތިގެން ނުވަތަ މި ކްލަބުން ބޭނުންނުވެގެން ނޫން. އޭނާ އަކީ ވަރަށް މޮޅު ހުނަރުން ފުރިފައިވާ ކުޅުންތެރިއެއް،”\n“ކޮވިޑް-19ގެ ސަބަބުން އިތުރަށް 70، 80 މިލިއަން ހޭދަކުރެވޭނެ ކަމުގެ ގާބިލްކަމެއް އަހަރެމެންގެ ނެތް. ކުޅުންތެރިން ވިއްކައިގެން މެނުވީ އިތުރު ކުޅުންތެރިއަކު ނުހޯދޭނެ.” ހޮއެނެސް ވިދާޅުވިއެވެ.\nމީގެއިތުރުން، ދާދިފަހުން ލެވަކޫސަންގެ މެނޭޖިންގ ޑިރެކްޓަރ ސްޕޯޓްސް ރުޑީ ވޮލާ ވަނީ ހާވާޓްޒް ވިއްކާލަން ވަކި އަގެއް ކަނޑައަޅާފައިވާ ކަމަށާއި، 80 މިލިއަން ޔޫރޯ އަށް ވުރެ އަގު ކުޑަނުކުރާނެ ކަމަށް ބުނެފައެވެ. އަދި މިހާރު މުޅި ދުނިޔެއަށް ކުރިމަތިވެފައިވާ ކޮރޯނާވައިރަހުގެ ސަބަބުން ހާއްސަ ޑިސްކައުންޓެއް ނުލިބެނޭ ކަމަށް ވެސް ވޮލާ ބުންޏެވެ.\nބަޔާނުން ވަނީ ކުރިއަށް އޮތް ސީޒަނަށް ޓީމު ވަރުގަދަކުރުމުގެ ގޮތުން މެންޗެސްޓާ ސިޓީގެ ލެރޯއީ ސާނޭ އާއި ޝާލްކޭގެ ޖަރުމަން ކީޕަރު އަލެގްޒެންޑާ ނޫބެލްގެ އިތުރުން ޕީއެސްޖީގެ ޒުވާން ޑިފެންޑަރު ޓެންގީ ނިއަންޒޫ ގެނެސްފައެވެ.\nބަޔާ ލެވަކޫސަންބަޔާން މިއުނިކްބުންޑެސްލީގާކާއީ ހާވާޓްޒްކުޅިވަރުކޮވިޑް-19އުލީ ހޮއެނެސްދުނިޔެޖަރުމަންޗެލްސީ\nކޮވިޑް-19: އިތުރު 48 މީހުން ބަލިން ރަނގަޅުވެއްޖެ\nކޮވިޑް-19: އިތުުރު 65 މީހަކު ޕޮޒިޓިވްވެއްޖެ


Prince William adhi Kate Middletonge Dhemafirin Dharinnah Manaakura Echeh - TrendingRED\n8 އޮކްޓޯބަރ 2017 - 09:00\nޝާހީ އާއިލާގެ ޚަބަރުތަކާއި އެމީހުންގެ ދިރިއުޅުމުގެ ޚަބަރުތައް އެނގުމަކީ ގިނަބަޔަކު ކުރަން ބޭނުންވާކަމެވެ. ރަސްދަރިކަލަކާއި އޭނާގެ އަންހެނުންނަށް ލިބިފައިވާ ދެކުދިންނަށް ނުލިބި އޮންނާނީ ކޮންއެއްޗެއް ހެއްޔެވެ؟ ނަމަވެސް މިދެމަފިރިން އެކުދިންނަށް ނުދީ މަނާކުރާ އެއްޗެއް އޮވެއެވެ. ހައިރާންވާންޖެހޭ ކަމަކީ މިދިވެހި މުޖުތަމަޢުގައި ދަރިންނަށް މަނާނުކޮށް ދޭ އެއްޗަކަށް އެއެއްޗެއް ވާކަމެވެ.\nމި ޝާހީ އާއިލާއިން އެމީހުންނަށް މަނާކޮށްފައިވަނީ އައިފޯނެވެ. މިދެމަފިރިން ބޭނުންވަނީ މިކުދިން ގެ ޚިޔާލުތައް މުއްސަނދިވާ ކުޅިވަރުތަކާއި ކުޅޭ އެއްޗެހި ކުޅުމުގައި ގެންގުޅުމަށެވެ. ކޭޓް އެކުދިންނަށް ކިޔައިދީފައިވާ ގޮތުން ފޯނަކީ މަންމަމެން ކުޅެން ގެންގުޅޭ އެއްޗެއް ކަމަށާއި ކުދިން ކުޅޭނީ އެކުދިންނަށް ޚާއްސަ ކުޅޭ އެއްޗެހިއެވެ. މިޝާހީ އާއިލާއިން މިއީ ނެގިދާނެ ރަނގަޅު ފިލާވަޅެކެވެ. ކުރިން ކުދިންނަށް ޓީވީ ރިމޯޓްވެސް އަތްލެވޭނީ މަންމަގެ ހުއްދައާއިއެކުގައެވެ. ނަމަވެސް މިހާރު ކަންފަސޭހަކުރަން ނުވަތަ ކުދިން އަވަހަށް ރުއްސަން ފޯނާއި އައިޕެޑްފަދަ ތަކެތި ދިނުމަކީ ދިވެހިންގެ ތެރޭގައި އާންމުކަމެކެވެ. މިކަމުގެ ސަބަބުން ކުއްޖާގެ އުޅުމާއި ވިސްނުމަށް އަންނަ ނޭދެވޭ ބަދަލުތަކާއި މެދު ވިސްނާލަނީ މަދު ބައެކެވެ.


'Black Fungus' ge 45,000 case India in fenijje - vNews.mv\n"ބްލެކް ފަންގަސް" ގެ 45،000 ކޭސް އިންޑިއާއިން ފެނިއްޖެ\nސައިފް އަޒްހަރު 22 July 2021, 19:32\nވޭތުވެދިޔަ2މަސް ދުވަހުގެތެރޭ އިންޑިއާއިން ބްލެކް ފަސްގަސްގެ 45،000 އަށްވުރެ ގިނަ ކޭސްތައް ފެނިފައިވާ ކަމަށް އިންޑިއާގެ މައި ސަރުކާރުގެ ހެލްތު މިނިސްޓްރީން ބުނެފިއެވެ.\nއިންޑިއާގެ ޕާލަމެންޓުގައި ވާހަކަ ދައްކަވަމުން ޖޫނިއަރ ހެލްތު މިނިސްޓަރ ބާރަތީ ޕްރަވިން ޕަވަރް ވިދާޅުވީ، ބަލި ޖެހުނު މީހުންގެ އަދަދުތައް އިތުރުވެގެން ދިޔައިރު، ބްލެކް ފަންގަސްގެ ސަބަބުން މިހާތަނަށް 4،200 މީހުން މަރުވެފައިވާ ކަމަށެވެ.\nބްލެކް ފަންގަސްއަށް ކިޔާ ސައިންޓިފިކް ނަމަކީ "މިއުކޯރމައިކޯސިސް" އެވެ.\nމިއީ ދުނިޔޭގައި ވަރަށް ނާދިރު ހާލަތެއްގައި މެނުނީ ފެންނަ ބައްޔަކަށް ކުރިން ވިނަމަވެސް، ކޮވިޑްބައްޔާ ގުޅިގެން ބްލެކް ފަންގަސް އިންޑިއާގައި ވަރަށް ބޮޑަށް އިތުރުވެގެން ގޮސްފައިވެއެވެ.\nބްލެކް ފަންގަސްގެ ނުރައްކާތެރިކަން ބޮޑުކަމުން، އެ ބަލިޖެހޭ މީހުންގެ ހަށިގަނޑުގައި ބަލި ސިކުނޑިއަށް ފެތުރުން ހުއްޓުވަން އިންޑިއާގެ ޑޮކްޓަރުންވަނީ ބައެއް ބަލިމީހުންގެ ލޮލާއި، ނޭފަތާއި އަދި ދަތްދޮޅިވެސް ނަގާފައެވެ.\nސަރުކާރުގެ ތަފާސްހިސާބުތައް ދައްކާގޮތުން، އިންޑިއާގައި ބްލެކް ފަންގަސްގެ އެންމެ ގިނަ ކޭސްތައް ފެނިފައިވަނީ ހުޅަނގުގެ މަހާރަޝްޓްރާ ސްޓޭޓުން،، އެ ސްޓޭޓުން އެކަނިވެސް 8،348 ކޭސް ފެނިފައިވެއެވެ.\nކޮވިޑްބަލީގެ ކުރިން އިންޑިއާއިން ބްލެކް ފަސްގަސްބަލި ފެނިފައިވަނީ އެވްރެޖް ގޮތެއްގައި އަހަރެއްގެ މައްޗަށް ވިއްސަކަށް ކޭސްއެވެ.\nބްލެކް ފަސްގަސްޖެހޭ މީހުންގެ ތެރެއިން ހަކުރުގެ މިންވަރު މަތީ މީހުންނާއި، އެޗްއާއިވީ ނުވަތަ ހަށިގަނޑުގެ ގުނަވަނެއް ބަދަލުކުރުންފަދަ ކަމެއް ކޮށްފައިވާ މީހެއްނަމަ އެމީހެއްގެ ހާލަތު ވަރަށް ގޯސްވެގެންވެގެންދާ ކަމަށްވެއެވެ.\nއިންޑިއާ ސަރުކާރުން އިއްޔެ ހާމަކުރި ލިޔެކިއުންތައް ބުނާގޮތުން، ބްލެކް ފަންގަސް އިންޑިއާގައި ޕީކަށް އަރައިގެން ގޮސްފައިވަނީ މެއިމަހައި ޖޫންމަހުގެ ތެރޭގައެވެ. އެހެން ނަމަވެސް މިހާރު އެބަލި ޖެހޭ މީހުންގެ އަދަދުތައް މަދުވެފައިވާ ކަމަށް ދައްކާފައިވެއެވެ.


Majaa game eh kulhegen agu huri inaam libey mubaratheh Ooredoo in fashaifi! Majaa game eh kulhegen agu huri inaam libey mubaratheh Ooredoo in fashaifi!\nގޭމެއް ކުޅެގެން އުރީދޫއިން2ލައްކަ ރުފިޔާގެ އަގުހުރި އިނާމެއް\n"ގެސް ދަ ވަރލްޑް" ގޭމް މުބާރާތުން އެއްވަނަ ހޯދާ މީހަކަށް އުރީދޫއިން ދިނުމަށް ނިންމާފައިވާ އިނާމުތައް\nދެ ލައްކަ ރުފިޔާގެ އަގުހުރި އިނާމާއި އެކު، އުރީދޫއިން ""ގެސް ދަ ވަރލްޑް" ނަމުގައި އެސް.އެމް.އެސް މުބާރާތެއް ފަށައިފިއެވެ.\nމަގްބޫލު ގޭމް ކަމަށްވާ "ހޭންގް މޭން" އަށް ބިނާކޮށް، "ގެސް ދަ ވަރލްޑް" ގެ ނަމުގައި އެސް.އެމް.އެސް މެދުވެރިކޮށް ކުޅޭ މި ގޭމުން އެންމެ މޮޅު ސްކޯ ހޯދާ ބައިވެރިންނަށް އުރީދޫ އިން ވަނީ ޑޭޓާ ޕެކޭޖް، ސްމާޓް ފޯނު އަދި މެކްބުކް އެއާ ހިމެނޭ، ދެ ލައްކަ ރުފިޔާގެ އަގުހުރި އިނާމު ހުށައަޅާފައެވެ.\n"ގެސް ދަ ވާރލްޑް" ގައި ކުޅުންތެރިންގެ އަމާޒަކަށްވާނީ ތަފާތު އެކި ލަފްޒުތައް ދިމާކޮށް، ފަސް ލެވެލް އަކަށް ބެހިފައިވާ މި ގޭމުން އެންމެ ގިނަ ޕޮއިންޓް ހޯދުން ކަމަށާއި މަތީ ލެވަލްތަކުގެ ލަފްޒުތައް އުނދަގޫވެފައި، ލިބޭ ޕޮއިންޓުތައް އިތުރުވެގެން ދާނެކަމަށް އުރީދޫން ބުނެއެވެ.\nމި މުބާރާތް ކުރިއަށްދާނީ 10 ޖެނުއަރީން ފެށިގެން އޭޕްރިލްމަހުގެ 10 ވަނަ ދުވަހުގެ ނިޔަލަށެވެ. “GO” ޖެއްސެވުމަށް ފަހު 4646 އަށް އެސް.އެމް.އެސް ކުރުމުން މި މުބާރާތުގައި ބައިވެރިވެވޭނެ ކަމަށްވެސް އުރީދޫން ބުނެއެވެ.


Surah Tur Ayah 52:1 Divehi dv | Quran\n51:52 އެފަދައިން އެއީ ޖާދޫގަރެކޭ، ނުވަތަ މޮޔައެކޭ އެއުރެން ނުބުނާ އެއްވެސް رسول އަކު، އެއުރެންގެ ކުރީގެ މީހުންގެ ގާތަކަށްވެސް ވަޑައެއްނުގަންނަވައެވެ.\n51:53 އެއުރެން رسول ން ދޮގުކުރުމަށް އެއްބަޔަކު އަނެއްބަޔަކަށް وصية ކޮށްފައި ވަނީހެއްޔެވެ؟ އަދި ކިއެއްތަ! އެއުރެންނީ ފުރެދުމުގައި ހައްދުފަހަނަޅައިފައިވާ ބަޔެކެވެ.\n51:54 ފަހެ، ކަލޭގެފާނު އެއުރެންނާ އެއްކިބާވެވަޑައިގަންނަވާށެވެ! ފަހެ، ކަލޭގެފާނަކީ، މަލާމާތް ލިބިގެންވާ ބޭކަލަކު ކަމުގައި ނުވެތެވެ.\n51:55 ކަލޭގެފާނު ހަނދާންކޮށްދެއްވާށެވެ! ފަހެ، ހަމަކަށަވަރުން، ހަނދާންކޮށްދިނުމަކީ، مؤمن ންނަށް މަންފާކުރާނޭ ކަމެކެވެ.\n51:56 ތިމަންރަސްކަލާނގެއަށް އަޅުކަންކުރުމަށް މެނުވީ، ތިމަންރަސްކަލާނގެ ޖިންނީންނާއި، އިންސީން ނަހައްދަވަމެވެ.\n51:57 އެއުރެންގެ ކިބަޔަކުން ތިމަންރަސްކަލާނގެ رزق އަކަށް އެދިވޮޑިއެއް ނުގަންނަވަމެވެ. އަދި ކާންދިނުމަކަށްވެސް އެދިވޮޑިއެއް ނުގަންނަވަމެވެ.\n51:58 ހަމަކަށަވަރުން، اللَّه އީ، رزق ދެއްވާ، ބާރުވެރިވަންތަ ގަދަފަދަވަންތަ ރަސްކަލާނގެއެވެ.\n51:59 ފަހެ، ހަމަކަށަވަރުން، އަނިޔާވެރިވި މީސްތަކުންނަށް عذاب ގެ حصّة އެއް ހުށްޓެވެ. (އެއީ) އެއުރެންގެ އެކުވެރިން ކަމުގައިވި މީހުންނަށްހުރި عذاب އަކާ އެއްފަދަ حصّة އެކެވެ. ފަހެ، عذاب އަވަސްވުންއެދި ތިމަންރަސްކަލާނގެ حضرة އަށް އެއުރެން، ނޭދޭހުށިކަމެވެ!\n51:60 ފަހެ كافر ވި މީހުންނަށް އެއުރެންނަށް وعد ކުރައްވާ ދުވަހުން ގެއްލުމާއި ހަލާކުހުށްޓެވެ.\n52:1 طور ފަރުބަދައާއި،\n52:2 طور ފަރުބަދައާއި،\n52:3 ފަތުރައިލެވިފައިވާ ހަމުގައި ލިޔެވިގެންވާ ފޮތާއި،\n52:4 البيت المـعمور އާއި (އެބަހީ: އުޑުގައި ملائكة ން އަޅުކަން ކުރައްވާ ތަނާއި)\n52:5 އުފުލިގެންވާ އުޑާއި،\n52:6 ފުރިގެންވާ ކަނޑާއި (މިހުރިހާ ތަކެތި) ގަންދެއްވައި وحى ކުރައްވަމެވެ.\n52:7 ހަމަކަށަވަރުން، ކަލޭގެފާނުގެ ވެރިރަސްކަލާނގެ عذاب އަކީ، އަންނާނެ އެއްޗެއްކަން ކަށަވަރެވެ.\n52:8 އެ عذاب (އެއުރެންގެ ކިބައިން) ދުރުކޮށްދޭނޭ އެއްވެސް ފަރާތެއް ނުވެތެވެ.\n52:9 އެއީ އުޑު، ވަރަށްގަދަޔަށް ގުޑައިގެންދާ ދުވަހެވެ.\n52:10 އަދި ފަރުބަދަތައް (ހުރިތަނުން ނެއްޓި) ހިނގައިގަންނަ ދުވަހެވެ.\n52:11 ފަހެ، އެދުވަހުން ދޮގުކުރާ މީހުންނަށް ގެއްލުމާއި، ހަލާކު ހުށްޓެވެ.\n52:12 އެއުރެންނީ ހަމަ باطل ވާހަކައިގައި ކުޅެކުޅެތިބޭ މީހުންނެވެ.\n52:13 އެދުވަހު ނަރަކައިގެ އަލިފާނުގެ ތެރެޔަށް އެއުރެން ކޮއްޕައި ވައްޓައިލައްވާނެތެވެ.\n52:14 (އަދި އަންގަވާނެތެވެ.) މިއީ ތިޔަބައިމީހުން ދޮގުކޮށްއުޅުނު ނަރަކަޔެވެ.


BREAKING | Kula Jehumuge Thereygai Hingi Maaraamaaree Aa Gulhigen Dhaandhoo Gai Muzaaharaaa! - Vaguthu\nދާންދޫގައި ކުރި މުޒާހަރާ\nއީދު ފާހަގަ ކުރުމުގެ ގޮތުން ކުލަ ޖެހުމުގެ ތެރޭގައި ގއ. ދާންދޫގައި ހިނގި މާރާމާރީ އާއި ގުޅިގެން އެރަށޫގައި މުޒާހަރާ ކޮށްފިއެވެ.\nއިއްޔެ ހިނގި އެ މާރާމާރީ ހިނގާފައިވަނީ ދާންދޫގެ އަންހެނުން ތަރައްޤީއަށް މަސައްކަތް ކުރާ ކޮމެޓީގެ ނައިބު ރައީސާ މުޒައިނާ މުހުތާރު އާއި އެރަށުގައި ހަރަކާތްތެރިވާ ފިރިހެނަކާއި އެވެ.\nމި ހާދިސާ ހިނގިގޮތް އެނގޭ މީހަކު "ވަގުތު" އަށް ބުނީ، އެހާދިސާ ހިނގަން ދިމާވީ މުޒައިނާ އެ ފިރިހެން މީހާގެ ގަޔަށް ކުލަ ޖެހުމުން އެކަމާއި ހިތް ހަމަ ނުޖެހިގެން ކަމަށެވެ. އެގޮތުން އެފިރިހެން މީހާ ހިތް ހަމަ ނުޖެހިގެން މުޒައިނާގެ ގައިގައި ކޮފީ ތަށިން ޖަހާ، ބޮލުގެ އިސްތަށިގަނޑުގައި ހިފާ ދަމައި އަނިޔާ ކުރި ކަމަށް އޭނާ ވަނީ ބުނެފައެވެ.\nނަން ހާމަ ނުކުރަން ޝަރުތުކޮށް "ވަގުތު" އަށް މައުލޫމާތު ދިން މީހަކު ބުނީ، އެކަމާއި ގުޅިގެން މއިަދު ހަވީރު އެރަށުގައި މުޒާހަރާއެއް ގޮތަށް ހިނގާލުމެއް ބޭއްވި ކަމަށާއި އެ ހިނގާލުމުގައި ގިނަ އަދަދަކަށް އަންހެން ބޭފުޅުން ބައިވެރިވި ކަމަށެވެ.\n"މުޒާހަރާގެ ބައިވެރިން މައިގަނޑު ގޮތަކަށް ފާހަގަ ކުރީ، އެކަން ކުރި ފިރިހެން މީހާ ހައްޔަރު ކުރުމަށާއި މުޒޭއަށް އިންސާފު ހޯދައި ދިނުމަށާއި އަވަހަށް މައްސަލަ ބެލުމަށާއި އަންހެނުންނަށް ކުރާ އަނިޔާ ހުއްޓުވުމަށް" އެ މީހާ ބުންޏެވެ.\nމި މުޒާހަރާގައި ގާތްގަނޑަކަށް 50 ވަރަކަށް މީހުން ބައިވެރިވިއިރު، އޭގެ ތެރޭގައި ގިނައީ އަންހެން ބޭފުޅުން ކަން ފާހަގަ ކޮށްލެވެއެވެ.\nދާންދޫގައި މިއަދު ކުރިއަށް ގެންދިޔަ މުޒާހަރާ\nކުލަ ޖެހުމުގެ ތެރޭގައި އެރަށުގެ އަންހެނުން ތަރައްޤީއަށް މަސައްކަތް ކުރާ ކޮމެޓީގެ ނައިބު ރައީސާ މުޒައިނާ އަށް ލިބުނު އަނިޔާތަކަށް ފަރުވާ ދިނުމަށްފަހު ދޫކޮށްލާފައިވާއިރު، މި މައްސަލަ އޭނާ ވަނީ ފުލުހުންނަށް ހުށަހަޅާފައެވެ. އެހެން ނަމަވެސް އެ ފިރިހެން މީހާ ފުލުހުންގެ ބެލުމުގެ ދަށަށް ގޮސް ހަތަރު ވަރަކަށް ގަޑިއިރު ފަހުން ދޫކޮށްލާފައިވާ ކަމަށް ވެސް ބައެއް ފަރާތްތަކުން ވަނީ ބުނެފައެވެ.\nކުލަޖެހުމުގެ ތެރޭގައި ދާންދޫގައި މާރާމާރީއެއް ހިނގައިފި\nފިރިހެންމީހާގެ ހައްޤު ކޮބާ\nޖުލައި 22, 2021 19:07\nޢީދޭ ކިޔާފަ އޭނާ ނުރުހޭ ކަމެއް އޭނާޔަށް ކުރެވިގެން ނުވާނެ. ދެފަރާތަށްވެސް އިންސާފު ހޯދަދޭން ޖެހޭ މައްސަލައެއް ތީ\nޖުލައި 22, 2021 19:11\nފުލުހުންނަކީ މީހުން ހުކުމް ތަންފީޒު ކުރާ ބައެއްނޫން. ތަހުގީގަށް ބަންދު ކުރަންޔާ ކުރާނީ. ބަންދު ކޮށްގެން ކުރަން ޖެހޭ ތަހުގީގެއް ނެތިއްޔާ ހައްޔަރުގަ ބެހެެއްޓުމަކީ ގާނޫނާ ހިލާފް ކަމެއް.\nޖުލައި 22, 2021 19:13\nކަންކަން ހަޖަމުކުރުމުގެ މައްސަލަ ހުރިމީހުން ޢީދުކުޅިވަރުތަކުގައި ބައިވެރި ނުކުރާގޮތަށް ފާސްކުރީމާ ރަނގަޅުވާނެ\nޖުލައި 22, 2021 19:14\nއީދަކަސް ހިތުހުރި ގޮތަށް މީހުންގެ ގަޔަށްބޮލަށް އަރާކަށް ނުޖެހޭ. ކޮން އިންސާފެއް ހޯދާކަށްތަ؟\nޖުލައި 22, 2021 19:22\nޢީދަކީ އުފާފާޅުކުރުމަށް މާތްﷲ ދެއްވާފައިވާ ދުވަސްތަކެއް. އެކަކު އަނެކަކު ގަޔަށް ކުލަޖެހުމެކޭ އެކަކު އަނެކަކާ ޒުވާބު ކުރުމެކޭ ކޮބާ ތަފާތެއް؟ ދިވެހިން އެބަޖެހޭ އުފާފާޅުކުރަން ތަންކޮޅެއް ރިވެތި ގޮތްތަކެއް ދަސްކުރަން. ކުލަޖެހުން ނޫން އެހެން ގޮތެއް. މިއުޒިކު ޝޯވ ނޫން އެހެން ގޮތެއް. ދެޖިންސުގެ މީހުން މަސްހުނިވުން ނޫން އެހެން ގޮތެއް.\nޖުލައި 22, 2021 19:27\nތާކުން މީހަކު ފެންނަ އިރަށް ގަޔަށް ބޮލަށް އަރައިގަންނަން ޖެހޭތަ؟ މިހާރު އޮންނާނެ ރާކަނިމަސް ކެވިފަ. ނަސީބެއްނު ތިފިރިހެންމީހާ ތިއަށްވުރެ ބޮޑުވަރު ނުކުރިކަން. މުޒޭ ގޭގަ އޮއްވާތަ އޭނަ މުޒޭއަށް ކަމެއްކުރީ؟ ކޮން އިންސާފެއް ހޯދަން ތިއުޅެނީ؟ އިސްލާމްދީނުގެ ތަރަހައިގެ ތެރޭގަ އުޅުން ބެހެއްޓިނަމަ ތިޔަހެން ނުވާނެ. އަހަރެންނަކަށް އީދު ދުވަހު އަނިޔާއެއް ނުލިބޭ.\nޖުލައި 22, 2021 19:31\nމިހާ ރަކަށް އައިސް މިކުލަޖެހުން ވެއްޖެ ބަލާ އަކަށް. ބައެއްމީހުން ނަށްހީވާކަހަލަ މިއީއީދާއި ގުޅިގެން ކުރަންޖެހޭކަމެކޭ އިސްލާމް ދީނުގައި ކުލަޖެހުމާއި ގަޔަށް އެ ރުމެއް ނޯވޭ މޯދީދީނުގައި މިކަންއޮތީ!\nޖުލައި 22, 2021 21:04\nކުރީ ސަފުގަ އެއީ ދިވެހި ރުކެއް ތ\nޖުލައި 22, 2021 21:46\nކުލަޖެހުމަކީ އީދު އުފާ ފާޅުކުރުމެއްނޫން އެްީ ވ ނުބައިކަމެއް ހިންދޫދީނުގެ ޝަޤާފަތެއް މިކަން ރާއްޖޭގަ މަނާކުރެވެންޖެހޭ އަމުދުން އަންހެނުންނާއި ފިރިހެނުން ކޯޑިކެނޑުމާ މާލިޖެހުން މިކަން ހުއްޓުވަން ޖެހޭ ﷲ އަށްޓަކައި މިކަން ކޮއްދެއްވާ\nޖުލައި 22, 2021 21:55\nފިރިހެން މީހާ ހައްޔަރު ކުރުމުގެ ކުރިން އަންހެން މީހާ ޖެހޭނެ ހައްޔަރު ކުރަން....ފުރަތަމަ ކުށްކުރީ އަންހެންމީހާ....އެހެން ނޫނަސް އެއީ ހައްޔަރު ކުރާ ވަރުގެ ކުށެއްވެސް ނޫން...\nޖުލައި 22, 2021 22:38\nއަންހެން މީހާއެއްނު ފުރަތަމަ ތިއޮތީ ގަޔަށް ބޮލަށް އަރާފަ. އޭނަ ހައްޔަރުކުރޭ ފުރަތަމަ\nޖުލައި 22, 2021 23:39\nކުލަ ޖަހައިގެން ނުވާނެ މީހެއްގެ ނުރުހުމުގައި. އަދި ކުލަ ޖެހީމަ ޖަހައިގެން ނުވާނެ.2މީހުންވެސް ކުއްވެރިވޭ\nޖުލައި 23, 2021 10:48\nއަމިއްލަދިފާއުގަ ކުރަންޖެހުނުކަމެއް ކުރަންޖެހޭނެ\nޖުލައި 23, 2021 00:51\nމުޒައިނާ މީހެއްގެ ގަޔައް އެމީހާ ރުހުމެއް ނެތި ކުލަޖެހީ ކޮން ގާނޫނަކުން މުޒައިނާޔައް ބާރުލިބިގެންތޯ އެމީހާ ގަޔައް ކުލަޖެހުމުން އެމީހަގެ ހެދުން ހަލާކުވެދިޔައީ ތީގެ އެމްމެ ރީތި ގޮތަކީ މުޒޭނަ އެމީހާކާރިން މާފައް އެދި އެމީހާ ވެސް މުޒޭނާކާރިން މާފައް އެދި ދެމީހުން ސުލހަވީމަ ނިމުނީ ހިފާ ހައްޔަރުކޮށް މައްސަލަބަލާނަމަ ފުރަތަމަ މުޒޭނާ ހިފާހައްޔަރުކޮށް އެމީހާގަޔައް ކުލަޖެހި މައްސަލަބަލާ އެމީހާޔައް އިންސާފުހޯދާދިނުމައްފަހު ދެން މުޒޭނާޔައްލިބުނު ގެއްލުމުގެ ވާހަކަދައްކާ\nޖުލައި 23, 2021 02:07\nޢީދުކުޅިވަރަކީ އަންހެނުން ފިރިހެނުންގަޔަށް، ފިރިހެނުން އަންހެނުންގަޔަށް އެރުމެއްނޫން. ކުޅިވަރެއްގައި ބައިވެރިވާ މީހެއްކަން ނޭނގޭ ޙާލު ހަމަފެންނަ ކޮންމެމީހެއްގެ ގަޔަށް ކުލަޖަހައި ފެންޖަހައި ހެދިގެންނުވާނެ. އަންހެނުންކޮމެޓީގެ ކޮންމެ މީހަކަސް އެކަން ކުރެވެންޖެހޭނެ އެއްވެސް ހަމައެއް ނޯންނާނެ.\nޖުލައި 23, 2021 05:43\nތިޔަ މައްސަލައިގައި އަންހެންކުއްޖާ ވެސް ކުށްވެރިވާނެ. މީހެއްގެ ނުރުހުމުގައި އެމީހެއްގެ ގަޔަށް ކުލަޖެހުންވެސް ވާނީ މާރާމާރީއަށް.\nޖުލައި 23, 2021 06:07\nކަލޭމެން ކޮން ފޮތަކުން ދަސްކޮށްގެން އުޅޭ އެއްޗެއްތަ ތިޔަ މުޒާހަރާ ކުރުމަކީ؟ ތިޔައީ އިސްލާމްދީނާއި ބީރައްޓެހި ކަމެއް. ނަމަވެސް ދީންމުގުރާތީ ނުވަތަ ޑިމޮކްރަސީއާއި ވަރަށް ގުޅުން ހުރި ކަމެއް.\nޖުލައި 23, 2021 11:37\nމުޒޭ ހައްޔަރު ކުރޭ!


BREAKING| Covid-19: Male City Ge Furabandhu 14 Dhuvahah Ithuru Kohffi - Vaguthu\nމާލެ ސިޓީގެ ފުރަބަންދު 14 ދުވަހަށް އިތުރުކޮށްފި\nމާލެ ސިޓީ ފުރަބަންދު ކުރުމާއި ގުޅިގެން ބްރިޖް މަތިވެސް ހަމަހިމޭންވެފައި؛- ވަގުތު އިމޭޖަސް- މުހައްމަދު އަފްޒަލް\nމާލޭގައި ކޮވިޑް-19 ހަލުވިކަމާ އެކު ފެތުރެމުން ދާތީ އަޅަމުންދާ ފިޔަވަޅުތަކުގެ ތެރެއިން، އިއުލާނު ކޮށްފައިވާ ފުރަބަންދު (ލޮކްޑައުން) މުއްދަތު 14 ދުވަހަށް އިތުރުކޮށްފި އެވެ.\nހެލްތް ޕްރޮެޓެކްޝަން އެޖެންސީ (އެޗްޕީއޭ) އިން ދެންމެ ނެރުނު އެންގުމެއްގައި ވިދާޅުވެފައި ވަނީ މާލޭގައި (މާލެ، ހުޅުމާލެ، ވިލިމާލެ) މަގުމައްޗަށް ނުކުމެ އުޅުމާއި އެއްގަމު އުޅަނދުފަހަރު ދުއްވުން މަނާކުރުމަށް އެންގި އެންގުމުގެ މުއްދަތު އިތުރު ކުރުމަށް ނިންމާފައިވާ ކަމަށެވެ.\nއަދި މި މުއްދަތު އިތުުރު ކުުރުމަށް ނިންމާފައިވަނީ ދިވެހިރާއްޖޭގައި ކޮވިޑް-19 ފެތުރުން ކޮންޓްރޯލްކޮށް، ޢާންމު ޞިއްޙަތު ރައްކާތެރިކުރުމުގެ ޤާނޫނުގެ ދަށުން އަޅަންޖެހޭ ޚާއްޞަ ފިޔަވަޅުތައް އެޅުމަށް މަގުފަހިކުރުމުގެ ގޮތުން ކަމަށް އެ އެންގުމުގައި ވެއެވެ.\nއަދި ރާއްޖޭގައި އިއުލާނު ކޮށްފައިވާ އާއްމު ސިއްހަތުގެ ކުއްލި ނުރައްކަލުގެ ހާލަތު ދަށުން ޑިރެކްޓަރ އޮފް ޕަބްލިކް ހެލްތް މައިމޫނާ އަބޫބަކުރަށް ލިބިދޭ ބާރުގެ ދަށުން އެޕްރީލް 17 ވީ ހުކުރު ދުވަހު އިއުލާނު ކުރި ފުރަބަންދުގެ މުއްދަތު 14 ދުވަހުގެ މުއްދަތަށް އިތުރުކުރުމަށް ނިންމައި އެކަން އަންގާ ކަމަށް އެ އެންގުމުގައި ވެއެވެ.\nމާލެ ސިޓީ ފުރަބަންދު ކުރަން ނިންމުމާއި ގުޅިގެން މުހިންމު ގިނަ ފިޔަވަޅުތަކެއް އަޅަން ކަމާބެހޭ ފަރާތްތަކަށް މައިމޫނާ ވަނީ އަންގަވައިފައެވެ.\nއެ ތިން ފިޔަވަޅަކީ:\n1- މާލެ، ހުޅުމާލެ، ވިލިމާލޭގައި އުޅަނދު ދުއްވުމާއި އާންމުން ނުކުތުން މަނާކުރުން.\n2- މާލެ، ހުޅުމާލެ، ވިލިމާލޭގައި ޕަބްލިކް ޓްރާންސްޕޯޓް ހިދުމަތް ހުއްޓައިލުން.\nމާލެ ސަރަހައްދު ފުރަބަންދު ކުރި ނަމަވެސް ބައެއް މީހުން މަގުމަތީގައި އުޅުމަށް ހުރަހެއް ނެތެވެ.\nއެ މީހުންގެ ތެރޭގައި ހިމެނެނީ:\n1- ސިފައިންނާއި ފުލުހުން.\n2- ސިއްހީ ހިދުމަތްދޭ ތަންތަނުގެ މުވައްޒަފުންނާއި އެމީހުންގެ އުޅަނދު.\n4- އެންއީއޯސީ ގެ ފާސް ލިބިފައިވާ މީހުން.\n5- އެންއީއޯސީގެ ފާސް ލިބިފައިވާ މީޑިއާތައް.\n6- މޯލްޑިވްސް ޕޮލިސް ސާވިސް އިން ހުއްދަދޭ މީހުން.\nރާއްޖެއިން މިހާތަނަށް ކޮވިޑް-19 ފެނިފައި ވަނީ 250މީހެއްގެ ގައިންނެވެ. އޭޕްރިލް 15 ވަނަ ދުވަހު މާލެ އިން ކޮވިޑް-19 ފެނުނު ފަހުން، ކޮންމެ ދުވަހެއް ކަހަލަ ގޮތަކަށް އެތައް ބަޔަކު ދަނީ މި ބައްޔަށް ފައްްސިވަމުންނެވެ.މީގެ ތެރެއިންވެސް ގިނަ ބަޔަކު ފައްސިވަމުން ދަނީ މާލެ ސިޓީންނެވެ.\nއޭޕްރީލް 29, 2020 15:45\nއަހަރެމެން ފޮނުވާށޭ ރަށައް ބޮޑު ކަމެއްނު މި ދެން\nލާރި ނެތި ދިން ކުއްޓިވެސް ހަމ ވާނީ މިތާތިއްބަ\nއޭޕްރީލް 29, 2020 15:48\nފުރަބަންދުގެ މުއްދަތު އިތުރު ކުރި އިރު މާލޭގައި ތާށިވެފަ ތިބި މީހުންނަށް ރަށަށް ދެވޭނެ އިންތިޒާމެއް ނެތްދޯ؟\nހުއްދަލިބޭ ވަކި ބަޔަކު ވޯޓް ދޭންވެސް ހޯދާތި ހުއްދަމިހާރު ތިދޭ މީހުން....\nއޭޕްރީލް 29, 2020 15:51\nއޭޕްރީލް 29, 2020 16:04\nިމގޮތައް ތިބޭތާ މާދަ މާ އަށް 16 ދުވަސް ސަރުކާރުން ރަށްރަށުގެ އަހުލުވެރިން ރަށަށް ފޮނުވާލަދެއްވާ ރަށަށް ނުދެވި ފުރަ މާލެ މިތިބީ ތާށިވެ ލާރި ކޮޅުހުސްވެ ކެއިން ބުއި މުގެ ކަންތައް ހަ މަޖެއްސު މަސް ވަނީ ދަތިވެފަ އަޅުގަނޑު މެން ޓިކެޓު ނަގާގެން މިތިބީ އާދޭސް ކޮށްފަ ބުނަން ފޮނުވާލަ ދެއްވާ ޓެސްޓު ހަދާފަ ނަ މަވެސް ބަޑައްޖެހިއްޖެ\nއޭޕްރީލް 29, 2020 16:05\nވަރަށް ރަގަޅު. ވަރަށް އުފާވެއްޖެ.\nއޭޕްރީލް 29, 2020 16:27\nފުރަބަންދު ނުކޮށް ބަންގާޅިން ހުސްކޮށްބަލަ! އެމީހުންގެ ސަބަބުން ބޮޑު ބައި އިތުރު ވަނީ!\nއޭޕްރީލް 29, 2020 17:31\nތިހިން ބުނާއިރު އެމީހުންގެ ސަބަބުން ކާއެތިކޮޅު ޑެލިވާ ވަނީވެސް\nއޭޕްރީލް 29, 2020 17:35\nޢާންމު ނުރައްކާ ކޮބާ؟ ޢެހެން ގައުމު ތަކުންވެސް ކުރާތީ އޭ ކިޔާފަ ކުރަނީ؟ ވައިރަހާ ހެދި ކިތައް މީހުން ހާލު ދެރަވީ؟ ޢާންމު ނުރައްކަލަކީ ސަރުކާރުން ރައްޔިތުންގެ ހައްގުތަށް ހަނިކުރުން. ޢެހެން ނުހަދާ.\nއޭޕްރީލް 29, 2020 17:46\nފުރަބަންދު އިތުރުކުރާކަށް އަސްލު ނުޖެހޭ، އެކަމަކު ކީއްކުރާނީ އަޅުކަމާދުރު ބަޔަކު ރާވައިގެން ކުރާކަމެއް.\nއޭޕްރީލް 29, 2020 18:40\nއާންމު ސިއްޚަތު ސަލާމަތް ކުރުމުގެ ގޮތުން ފުރަބަންދު ކުރުން ރަނގަޅު. އެކަމަކު ޓެސްޓް ހަދާފަ ނަމަވެސް އަހަރުމެން ރަށަށް ފޮނުވާލަދީ ހެޔޮނުވާނެ. މިތާތިބެތިބެ މޮޔަވެދާނެ\nއޭޕްރީލް 29, 2020 18:52\nރަށްރަށަށް ދާން ބޭނުންމީހުން ފޮނުވާލާ އެރަށަކަށް\nއޭރުން ކަރަންޓީނު ކުރަންވެސް ބޮޑެތި ތަން އޮންނާނެ\nއޭޕްރީލް 29, 2020 19:27\nހެޔޮނުވާނެ ރަށަށް ދެވޭނެ ގޮތެއް ހަމަޖައްސަވައިދެއްވާ. މާލެ އައީ ރޯދަޔަށް ކާބޯތަކެތި ގަންނަން. ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެ\nއޭޕްރީލް 29, 2020 19:28\nއޭޕްރީލް 29, 2020 19:38\nކޮބާ މިހާރު ފުރަބަންދު ކުރާތީތަ ރުޅިތިއަންނަނީ. ކުރިޔަސް އެވަރު ނުކުރިޔަސް އެވަރު. ކަލޭމެން އިތުރަށް އުފާކޮށްބަލަ\nއޭޕްރީލް 29, 2020 21:26\nމި ބަލި މަޑުކަން ރައްޖެތެރެއައް ފެތުރިއްޖެ ނަމަ ހާލު ގައިޖެހޭނީ ރާއްޖެ ތެރޭމީހުން އެހެންމީހުން ނަށްވެސް ވިސްނާލުން ރަގަޅު ރަށް އޮއްވައެއްނު މާލޭގައިއުޅެނީ ފިލަންނޫޅެބަަލަ މިއުޅެނީރަށުންމާސްކު އެއްނ،ުލޮބގެން މީހުން އިސްލާހު ވާންވީ\nއޭޕްރީލް 29, 2020 23:42


Amitabh ge kaafa dharifulhu, Agstya Nanda Bollywood ah nukunnanee\nއަމީތާބު ކާފަ ދަރިފުޅު އަގަސްތާ ނަންދާ ބޮލީވުޑަށް ނުކުންނަނީ\nއަގަސްތާ އާއި އޭނާގެ ދައްތަ ނަވްޔާ\nއަމީތާބު ބައްޗަންގެ ކާފަ ދަރިފުޅު އަގަސްތާ ނަންދާ ބޮލީވުޑަށް ނުކުންނަން ތައްޔާރުވަމުންދާކަން ޔަގީން ވެއްޖެ އެވެ. އަގަސްތާ އަކީ އަމީތާބުގެ އަންހެންދަރިފުޅު ޝެވޭތާގެ ދެ ދަރިންގެ ތެރެއިން ފިރިހެން ދަރިފުޅެވެ. އަގަސްތާގެ ދެ ފަރާތުގެ އާއިލާއަކީ ވެސް ހިންދީ ފިލްމު އިންޑަސްޓްރީގައި ވަރަށް ނަން ހިނގާ އާއިލާ ތަކެވެ. އަގަސްތާގެ ބައްޕަ ފަރާތުގެ މާމަ އަކީ ރާޖް ކަޕޫރުގެ ދަރިއެކެވެ.\nއަގަސްތާ، 20، ކިބައިގައި ފިލްމު އެކްޓަރަކަށް ބޭނުންވާ އެންމެ މުހިއްމު ސިފަ މިހާރު ވެސް އެބަހުއްޓެވެ. ހެދިހުރި ދިގު އިސްކޮޅަކާއި ސިފައިގެ ރީތިކަމެވެ.\nދާދިފަހުން މާމަ ޖާޔާ ބައްޗަން އާއެކު އަގަސްތާ ނަގާފައިވާ ފޮޓޯތަކެއް ސޯޝަލް މީޑިއާގައި ވަރަށް ވައިރަލް ވިއެވެ. އަދި އޭނާ ފިލްމުކުޅެން ތައްޔާރުވަމުންދާ ކަމުގެ ޚަބަރުތައް އޭރުއްސުރެ ދިޔައީ ފެތުރެމުންނެވެ. ފިލްމު އިންޑަސްޓްރީގައި މަސައްކަތްކުރާ ބައްޗަން އާއިލާގެ ގާތް މީހަކު ވަނީ އަގަސްތާ ފިލްމު ކުޅެން ފަށަން އުޅޭކަމުގެ ޔަގީންކަން ދީފަ އެވެ.\nކުރިން ގިނަ ބަޔަކު ހީކުރީ ފިލްމު ކުޅެން ފަށަން އުޅެނީ އަގަސްތާގެ ދައްތަ ނަވްޔާ ނަވޭލީ ކަމަށެވެ. ނަމަވެސް މިހާރު ބެލެވެނީ ނަވްޔާ އަށް ވުރެ ކުރިން ފިލްމީ މަސައްކަތް ފަށާނީ އަގަސްތާ ކަމަށެވެ.\nއަގަސްތާ ޒުވާން ވަމުން އަންނަ ވަރަކަށް އޭނާގެ ރީތިކަން އިތުރުވަމުން ދާތީ މިހާރު ވެސް ބޮލީވުޑްގެ ފިލްމު އުފައްދާ ވަރަށް ގިނަ ބަޔެއްގެ ލޮލުގައި އަގަސްތާ ވަނީ އަޅައިގެންފަ އެވެ. އަދި އޭނާއަށް ފިލްމުތަކުގެ ފުރުސަތުތައް ދަނީ ހުށަހެޅެމުންނެވެ. ނަމަވެސް އަވަސް އަރުވާލައިގެން ފިލްމެއް ކުޅެން ސޮއި ކުރުމުގެ ބަދަލުގައި ލިބޭ ފުރުސަތުތަކަށް ރަނގަޅަށް ވިސްނާފައި ނޫނީ އަގަސްތާ އެ ފިލްމެއް ނުކުޅޭނެ ކަމަށް ވެސް އިންޑިޔާގެ ނޫހަކަށް މައުލޫމާތު ދިން ފަރާތުން ބުނެފައި ވެއެވެ.


Israafu kuda kurumah Kulhudhuffushi Council in muhinmu message thakeh\nމިދަނޑިވަޅާ ގުޅޭ ގޮތުން ކުޅުދުއްފުށީ ކައުންސިލްކޮށްފައިވާ މުހިންމު މެސެޖްތަކެއް\nއިސްރާފު ކުޑަކުރުމަށް ކައުންސިލުން މުހިންމު މެސެޖްތަކެއް\nކޮވިޑް-19 ގެ ނުރައްކާތެރި ބިޔަ ރާޅު އެތައް ގޮތަކުން މިދަނީ އަހަރެމެން އިންސާނުން އިމްތިހާނުކުރަމުންނެވެ. މި ބިޔަ ރާޅު އެންމެ ފުރަތަމަ ބިންދާލީ އަހަރެމެންގެ އިގްތިސޯދީ މައި ނާރުކަމުގައިވާ ޓޫރިޒަމް އިންޑަސްޓްރީ އަށެވެ. ރިސޯޓް ފަހަރުގައި މަސައްކަތް ކުރާ ފަރާތްތަކުން ނޫން ކަމުގައިވިޔަސް ގިނަ މީހުންގެ ދިރިއުޅުމާއި ގުޅިފައިވަނީ ޓޫރިޒަމްއާ އެވެ. ނަމަވެސް މި އިންޑަސްޓްރީ ހުއްޓުމަކަށް އައިސް ކުރިމަތިލާން ޖެހިފައިމިވަނީ ވަރަށް ހިތްދަތި ދުވަސްތަކަކަށެވެ.\nދިވެހިންގެ ތެރޭގައިވެސް އޮތް އިންތިހާ އިސްރާފުކުރުމާއި ކުރިން އުޅެމުންދިޔަ "މިނިވަން" ދިރިއުޅުން މިވަނީ އިލާހީ ގާނޫނު ހުއްޓުވާލަދީ އިންސާނާއަށް އޭނާގެ އަސްލު ނިކަމެތިކަން ބަޔާން ކޮށްދީފައި އެވެ. މުޅި ދުނިޔެ ޒަރޫރީ ތަކެއްޗަށް ބޭނުންވެފައިމިވާ ދަނޑިވަޅުގައި އެންމެ މުހިންމު އެއްކަމަކީ އިސްރާފުނުކުރުމެވެ. ކާބޯތަކެއްޗާއި ކަރަންޓާއި އެހެނިހެން ތަކެތިވެސް ބޭނުންކުރުމުގައި ވީހާވެސް މަދުކޮށް، ފަހުން ބޭނުންކުރެވޭނެ ގޮތް ހެދުމެވެ. އެކަން ހަނދާންކޮށްދީ ކުޅުދުއްފުށީ ކައުންސިލުން ދަނީ މުހިންމު ޕޯސްޓްތަކެއް ސޯޝަލް މީޑިއާއަށް ދޫކުރަމުންނެވެ.\nއެހެންކަމުން ވީހާވެސް މަދުން ކެއިން ބުއިމުގެ ތަކެތި ތައްޔާރުކޮށް އިސްރާފުކުރުން ހަމަ އެއްކޮށް ހުއްޓާލަން ޖެހެއެވެ. އިސްރާފު ކުރުމުގެ ނުބައި އާދަ ހުއްޓުވުމަކީ އަހަރެމެންގެ މާތް ވެގެންވާ އިސްލާމްދީނުގައިވެސް ނުހަނު ބޮޑަށް ބާރުއަޅާ ކަމެއްކެވެ.\nބަތް ބާކީ ވެއްޖެނަމަ އުކާލުމުގެ ބަދަލުގައި ފުރިޖުގައި ރައްކާކޮށް އަލުން ބޭނުން ކުރައްވާ!\nއިސްރާފު ކުރުން ހުއްޓާލާ! #Covid19Maldives pic.twitter.com/uJVsVANCjM\n— Kulhudhuffushi Council (@KfCityCouncilmv) April 22, 2020\nކެއުމަށް ތައްޔާރުކުރާ ތަކެތި ބާކީވެއްޖެނަމަ އެ އެއްޗެއް އުކާލުމުގެ ބަދަލުގައި ރައްކާކުރުމަށްފަހު އެހެން އެއްޗެއް ތައްޔާރު ކުރުމަށް ނުވަތަ ދެވަނަ ފަހަރަށް ބޭނުންކުރުމަކީ ކާބޯތަކެތި ލިބުމުގެ ދަތިކަން ކުރިމަތިވަމުންދާ މިދަނޑިވަޅުގައި ކުރުން ވަރަށް މުހިންމު ކަމެކެވެ.\nރޮށި މުރަނަކޮށް ފަހުން ބޭނުން ކުރައްވާ! ކާބޯތަކެތި އިސްރާފު ކުރުން ހުއްޓާލާ!#StopFoodWaste #Covid19Maldives pic.twitter.com/Nwlex7EDP2\n— Kulhudhuffushi Council (@KfCityCouncilmv) April 23, 2020\nކުރިމަތިވާނެ ދުވަސްތައް ނުވަތަ ހާލަތެއް ނޭގޭ މިހާލަތުގައި ފުޅީގައި ބަންދުކުރި ފެން ބޭނުންކުރާ ފަރާތްތަކުންވެސް އެމްޑަބްލިއުއެސްސީ އިސްކުރު ފެނަކީ ބުއިމަށް ރައްކާތެރި ފެން ކަމުން އެ ފެން ބޭނުންކުރުމަށް އަހުލުވެރިކުރުމަކީ ކުރެވޭ ވަރަށް ބުއްދިވެރި ކަމަކަށެވެ.\nމާލެ ލޮކް ޑައުންކުރުމާއިގުޅިގެން މާލެ ދަތުރުކުރާ ބޯޓުފަހަރު މާލެ ދެވުނު ކަމުގައިވިއަސް ހަނޑޫ ފަދަތަކެއްތަކީ ބޭރުގައުމުތަކަށް ބަރޯސާވެފައި އޮންނަ އެއްޗެހިކަމުން ހަނޑޫ ލިބުމުގައި ދަތިތަކެއް ކުރިމަތިވެދާނެކަމަށް ކުރިޔާލައި ވިސްނާ، މި ދަނޑިވަޅުގައި ބަތް ބާކީ ވެއްޖެނަމަ އުކާލުމުގެ ބަދަލުގައި ފުރިޖުގައި ރައްކާކޮށް ފަހުން ބޭނުން ކުރުން މުހިންމު ކަމެކެވެ.\nކަރަންޓު އިޤްތިޞާދު ކުރައްވާ! ދަތުރުފަތުރު ކުރުމަށް އައިސްފައިވާ ބަދަލާއެކު ތެޔޮ ގެނައުމާއި އެހެނިހެން ލޮޖިސްޓިކަލް ކަންތަކަށް އިތުރު ވަގުތާއި މަސައްކަތް ކުރަންޖެހޭ! pic.twitter.com/j9As5CbfPJ\nހަމަ އެހެންމެ ގޮދަންފުއް ލިބުމަށް ދަތި މި ދަނޑިވަޅުގައި ބާކީވާ ރޮށި އުކާލުމުގެ ބަދަލުގައި މުރަނަކޮށް ފަހުން ބޭނުންކޮށްލެވިދާނެ އެވެ. އަދި ފާން ފަދަ ތަކެއްޗަކީވެސް އަވަނަށް ލުމަށްފަހު މިގޮތަށް މުރަނަ ކޮށްލައިގެން ފަހުން ބޭނުންކޮށްލަން ރައްކާ ކުރެވިދާނެ އެއްޗެއްކަން ކައުންސިލުން ވަނީ ހަނދާންކޮށްދީފައި އެވެ.\nމީގެ އިތުރުން ގޯތިތެރޭގައި މޭވާ، ތަރުކާރީ އަދި ފަތްޕިލާވެލީގެ ބާވަތްތައް ހެއްދުމުގެ މަގު ތަނަވަސްވެފައިވާ ފަރާތް ތަކުން ލޮކްޑައުންގެ ހާލަތުގައި ގޭގައި ތިބެގެން މިމަސައްކަތްކޮށް ކާބޯތަކެތީގެ ޔަގީންކަން ކަށަވަރު ކުރުން މުހިންމެވެ. އަދި ކަރަންޓު ފަދަ ޒަރޫރީ ބޭނުންތަކަށް ބޭނުންކުރާ ތަކެތީގެ ހަރަދުކުޑަ ކުރުން ފަދަ މުހިންމު މެސެޖުތަކުން ކައުންސިލްގެ ސޯޝަލް މީޑިއާ ވަނީ ފުރާލާފަ އެވެ. މި ޕޯސްޓްތަކަށް ގިނަ ބަޔަކު ރީޓްވީޓްކޮށްފައިވާއިރު މިނިސްޓަރުންނާއި ސަރުކާރުން އެކި މަގާމުތަކުގައި ތިބި ވެރިންނާއި ކައުންސިލްތައްވެސް މި މެސެޖްތައް ފޯރުކޮށްދިނުމަށް އަންނަނީ ރީޓްވީޓްކުރަމުންނެވެ.\nމި މުހިންމު މަސައްކަތްކުރަމުންދަނީ ކުޅުދުއްފުށީގެ އާޓިސްޓެއްކަމަށްވާ މުސްތަފާ މުހައްމަދުގެ އެހީތެރިކަމާއެކު ކުރާ ކަމެކެވެ. އޭނާ މިމަސައްކަތްކޮށްދެނީ ހިލޭ ސާބަހަށެވެ. ކައުންސިލުން ދެނީ ލިޔާނެ މެސެޖެވެ. އެހެން ހުރިހާ ކަމެއް ކުރަނީ މުސްތަފާކަމަށް ކައުންސިލުން ބުންޏެވެ.\nކައުންސިލުން ބުނީ މިދަނޑިވަޅުގައި ވަރަށް ގިނަ ބައެއްގެ އެހީތެރިކަމާއި އެއްބާރުލުން ކައުންސިލަށް ލިބެމުންދާ ކަމަށެވެ.


އެމްއެންޕީ ރަޖިސްޓްރީކުރަން ހުށަހަޅައިފި\nރައްޔިތުންގެ މަޖިލީހުގެ ދަނގެތީ ދާއިރާގެ މެމްބަރު މުހައްމަދު ނާޒިމް އާއި ތިމަރަފުށީ ދާއިރާގެ މެމްބަރު އަބްދުﷲ ރިޔާޒް އިސްވެ ތިއްބަވައިގެން އުފައްދަވާ މޯލްޑިވްސް ނެޝަނަލް ޕާޓީ (އެމްއެންޕީ) ރަޖިސްޓްރީ ކުރަން އިލެކްޝަންސް ކޮމިޝަނަށް މިއަދު ހުށަހަޅައިފިއެވެ.\nއެމްއެންޕީ ވުޖޫދަށް ގެނައުމުގެ ކަންކަމަށް އިލެކްޝަނުން ހުއްދަ ދީފައިވަނީ މިމަހުގެ 15 ވަނަ ދުވަހުއެވެ. ޕާޓީ ރެޖިސްޓްރީ ކުރުމަށްޓަކައި އީސީއަށް މިއަދު 5000 މެމްބަރުންގެ މެމްބަރޝިޕް ފޯމު ހުށައަޅާފައިވެއެވެ. އިސީއާއި ފޯމު ހަވާލުކުރެއްވީ ނާޒިމް، ރިޔާޒު އަދި އެ ދެބޭފުޅުންނާއި އެކު މަސައްކަތްކުރައްވާ ވިލިމާލެ ދާއިރާގެ މެމްބަރު އުޝާމްގެ އިތުރުން ކުރީގެ ޖެންޑާ މިނިސްޓަރު ޝިދާތާ ޝަރީފް އެވެ.\nއެމްއެންޕީން ބުނީ އެ ޕާޓީގެ އުންމީދަކީ ޕާޓީ އުފެއްދުމުގެ ޖަލްސާ ބޭއްވުމަށް އިލެކްޝަންސް ކޮމިޝަނުން ހުއްދަ ދެއްވިހާ އަވަހަކަށް އެޖަލްސާ ބާއްވާ، ސިޔާސީ ޕާޓީތަކުގެ ދަފްތަރުގައި ހިމެނުން ކަމަށެވެ. އަދި މިހިނގާ 2021 ވަނަ އަހަރު ނިމުމުގެ ކުރިން ދިހަ ހާސް މެންބަރުން ހަމަކޮށް އެމްއެންޕީއަކީ ދިވެހިރާއްޖޭގައި ހިންގާ އެންމެ ވަރުގަދަ ސިޔާސީ ހަރަކާތަށް ހެދުން ކަމަށް ވެސް ބުންޏެވެ.\nއެމްއެންޕީން ބުނީ އެގޮތުން މިދިޔަ ދެ މަސްދުވަހުގެ ތެރޭގައި އެމްއެންޕީއާ ގިނަ އަދަދެއްގެ މެންބަރުން ދިޔައީ ގުޅެމުންނެވެ. އޭގެ ތެރޭގައި ސިޔާސީ، އިޖްތިމާޢީ، އިޤްތިޞާދީ އަދި ތަޢުލީމީ ދާއިރާއިން ގިނަ ތަޖްރިބާތަކެއް ހޯއްދަވާފައިވާ ބޭފުޅުން ހިމެނިވަޑައިގަންނަވާ ކަމަށާއި، އޭގެ އިތުރުން ހުނަރުވެރި ގިނަ ޒުވާނުންވެސް އަންނަނީ ޕާޓީއާ ގުޅެމުންކަން ފާހަގަކޮށްފައިވެއެވެ.\nއެމްއެންޕީ އުފެއްދުމުގެ މަޤްޞަދަކީ ދިވެހީންގެ ތެރޭގައި ޤަޢުމީ ފިކުރު އާލާކޮށް، ދިވެހީން އެދޭ ކަންކަން ފުރިހަމަައަށް ހާސިލްކުރުމަށްޓަކައި، ޤާނޫނީ ގޮތުން ލިބިދޭ އެންމެހައި ބާރާއި އިޚްތިޔާރާއި ޙައްޤުތައް ބޭނުންކޮށް 2023 ވަނަ އަހަރުގެ ރިޔާސީ އިންތިޙާބު ކާމިޔާބު ކުރުމަށް ކުރަންޖެހޭ ހުރިހާ މަސައްކަތެއް ކުރުން ކަމަށް އެ ޕާޓީން ބުނެއެވެ.


ވެމްކޯގެ އައު ޔުނިފޯމް އަންނަ އަންނަ ހަފުތާގައި ބޭނުންކުރަން ފަށަނީ.. – Atoll News\nވެމްކޯގެ އައު ޔުނިފޯމް އަންނަ އަންނަ ހަފުތާގައި ބޭނުންކުރަން ފަށަނީ..\nޝާއިޢު ކުރީ: އިބްރާހީމް ރަމީޒް އޭޕްރިލް 16, 2018, 17:21\nވެމްކޯގެ މުއައްޒަފުން ބޭނުންކުރާ އައު ޔުނިފޯމް އަންނަ ހަފުތާގައި ބޭނުންކުރަން ފަށާނެކަމަށް ވެމްކޯއިން ބުނެފިއެވެ.\nމާލޭ އިންޑަސްޓްރިއަލް ވިލެޖުގައި މިއަދު ބޭއްވި ރަސްމިއްޔާތެއްގައި އެ ކުންފުނިން ބުނީ ވެށިފާރަވެރިން ނުވަތަ ގޭގެއިންނާއި ވިޔަފާރިކުރާ ތަންތަނުން ކުނި އުކާ އެކުްނފުނީގެ މުވައްޒަފުން ދެން ތިބޭނީ ގަދަ ފެހިކުލައިގެ ޔުނީފޯމުގައި ކަމަށެވެ. އަދި ވިއްސާރާ ދުވަސްތަކުގައި އެ މުވައްޒަފުން ބޭނުންކުރާނީ ކަޅު ކުލައިގެ ކޯޓެއް ކަމަށެވެ.\nވެށިފާރަވެރިންގެ އިސްކޮށް މަސައްކަތްކުރާ ޑިއުޓީ އޮފިސަރުންނާއި ޑްރައިވަރުންގެ ޔުނީފޯމަށްވެސް ވަނީ ބަދަލު ގެނެސްފައެވެ. އެގޮތުން މަޑުފެހި ކުލައިގެ ޓީޝާޓެއް އެމީހުން ބޭނުންކުރާ އިރު، ޑިއުޓީ އޮފިސަރުންގެ ޔުނީފޯމާއެކު ޑޭޓާ ނެގުމުގައި ބޭނުންކުރާ ޓެބްލެޓުތައް ބޭނުންކުރުމުގެ ގޮތުން ދަބަހެއްވެސް ބޭނުންކުރާނެކަމަށް އެ ކުންފުނިން ވަނީ ބުނެފައެވެ.\nމީގެ އިތުރުން ވެމްކޯގެ ޓްރާންސްފަރ ސްޓޭޝަންތަކުގައި މަސައްކަތްކުރާ މުއައްޒަފުން ދެން ބޭނުންކުރާނީ އޮރެންޖު ކުލައިގެ ވެސްޓެއް ކަަމަށްވެސް ވެމްކޯއިން ބުންޏެވެ.\nވެމްކޯގެ ވެށިފާރަވެރިން ބޭނުންކުރަނީ ވެމްކޯގެ ލޯގޯ ޖަހާފައި ހުންނަ، ކަޅު ކުލައާއި ފެހި ކުލަ ހުންނަ ޓީޝާޓެކެވެ.\n-ޚިޔާލު ފާޅުކުރައްވާ!- "ވެމްކޯގެ އައު ޔުނިފޯމް އަންނަ އަންނަ ހަފުތާގައި ބޭނުންކުރަން ފަށަނީ.."


Technology in zuvaankan ihusaaskoh dhey | Mihaaru\nޓެކްނޮލޮޖީން ޒުވާންކަން އިހުސާސްކޮށްދޭ\nޓެކްނޮލޮޖީ ބޭނުން ނުކުރާ މީހަކު ހުރުމަކީ ވަރަށް ނާދިރުކަމެކެވެ. ދިރިއުޅުމުގެ ހުރިހާ ދިމާއެއް، އެއްވެސް އުމުރުފުރައެއް އިސްތިސްނާ ނުވާ ގޮތަށް މިހާރު ވަނީ ޓެކްނޮޖީގެ އަވާގައި ޖެހިފަ އެވެ.\nއާ ދިރާސާއަކުން މިކަމާ ބެހޭ ގޮތުން ވަރަށް ޝައުގުވެރި ވާހަކައެއް ވަނީ ހާމަކޮށް ދީފަ އެވެ. ޗައިނާގެ ލެނޯވާ އިން ހެދި ދިރާސާއެއްގައި ބުނާ ގޮތުން ޓެކްނޮލޮޖީ އަކީ މިހާރު ކޮންމެ މީހަކަށްވާ ވާނުވާ އަންގައިދޭ ވަސީލަތެވެ. ޓެކްނޮލޮޖީ އާންމުވެފައި އޮތް މިންވަރަކީ ކޮންމެ މީހެއްގެ އިނގިލި ކުރިން ކުޅެލެވޭހާ ވަރަށް ދުނިޔެ ކުޑަވުމެވެ. މީގެ ނަތީޖާ އަކީ ކޮބައި ހެއްޔެވެ؟\nދިރާސާގައި ބުނީ ޓެކްނޮލޮޖީ ބޭނުން ކުރާ މީހުންނަށް އެ މީހުންގެ އުމުރަށް ވުރެ 11 އަހަރު ހަގުކަން އިހުސާސްކޮށްދޭ ކަމަށެވެ. މި ދިރާސާ އަށް ދުނިޔޭގެ އެކި ހިސާބުތަކުން 15،000 އަށް ވުރެ ގިނަ މީހުން ޓެކްލޮޖީ ބޭނުންކުރާ ގޮތް އެނަލައިޒްކޮށްފައިވެ އެވެ.\nJoin us September5as we announce all new tech to transform the way we live, work and play. #LenovoTechLife #IFA19 pic.twitter.com/qQdwLdrFg3\n— Lenovo (@Lenovo) August 19, 2019\nގިނަ ބަޔަކު އެެއްބަސްވި ގޮތުގައު ޓެކްނޮލޮޖީގެ ސަބަބުން ދިރިއުޅުމަށް ވަރަށް ބޮޑު ފަަސޭހަ ކަމެއް ގެނެސް ދީފައިވެ އެވެ. އެގޮތުން ސްމާޓް ޑިވައިސްތަކުގެ ޒަރީރާ އިން މިހާރު ޒަރޫރީ ހުރިހާ ބޭނުންތަކެއް ކުޑަ ވަގުތުކޮޅެއްގެ ތެރޭގައި ފުރިހަމަކޮށްލެވެ އެވެ.\nމީގެ ސަބަބުން ހައްޓަށް ލުއިވެ އެވެ. އުފެއްދުންތެރިކަން އިތުރުކޮށްދެ އެވެ. ކުރަން ޖެހޭ ފިކުރުތައް ކުޑަކޮށްދެ އެވެ. އެތައް ބަޔަކާ ގުޅުން ބަދަހި ކުރެވި މުވާސަލާތު ކުރަން ވެސް އެތައް ގޮތަކުން ފަސޭހަވެފައިވެ އެވެ.\nސައިކޮލޮޖިސްޓް އަދި ޑިޖިޓަލް ނިއުޓްރިޝަންގެ ބާނީ ޖޯސްލީން ބްރޫވާ ވިދާޅުވި ގޮތުގައި ޓެކްނޮލިޖީއަކީ މިހާރު މީހާ ކަންކަމުގައި މަޝްއޫލުކޮށް، ބިޒާކޮށްލާ ކަމެކެވެ. ހާއްސަކޮށް މި ޖީލުގެ ޒުވާނުންނަށް މިއީ ވަރަށް ވެސް ރަނގަޅު ބަދަލެކެވެ.\n"މި ބަދަލުތަކާ އެކު ހަގީގަތުގައި ޒުވާންކަން އިހުސާސް ކުރެވެނީ. އެހެން މީހުންނަށް ބަރޯސާވާ މިންވަރު ޓެންކޮލޮޖީގެ ސަބަބުން ކުޑަވުމަކީ ވެސް އޭގެ އެއް ސަބަބު،" ބްރޫވާ ވިދާޅުވި އެވެ.\nޗައިނާ ދިރާސާ ޒުވާނުން


Aanmunnah hiley dheveygothah Farukolhufusheegai job fair eh baavvany\nއާންމުންނަށް ހިލޭ ދެވޭގޮތަށް، ފަރުކޮޅުފުށީގައި ޖޮބްފެެއާރއެއް ބާއްވަނީ\nމި ޖޮބް ފެއާރ ފެށުމަށް ހަމަޖެހިފަވަނީ ސެޕްޓެމްބަރު މަހުގެ 27 ވަނަ ދުވަހު\n500 އަށް ވުރެ ގިނަ ވަޒީފާގެ ފުރުސަތު ލިބިގެންދާނެ\nކޮންމެ ރެއަކު 22:00 ގައި ރިޒޯޓު މުވައްޒަފެއްގެ ދިރިއުޅުމާއި ހޯދާފައިވާ ކާމިޔާބީތައް ދައްކާލެވޭނެ\nކ. މާލެ | 25 ސެޕްޓެންބަރ 2019 | ބުދަ 13:13 | 4,859\nފަތުރުވެރިކަމުގެ ސިނާއަތަށް ޝައުގުވެރިކަން ހުންނަ ފަރާތްތަކަށް ހާއްސަކޮށްގެން ޖޮބް ފެއާރއެއް ފަރުކޮޅުފުށީގައި ބޭއްވުމަށް ހަމަޖެހިއްޖެއެވެ.\nމި ޖޮބް ފެއާރ ފެށުމަށް ހަމަޖެހިފަވަނީ ސެޕްޓެމްބަރު މަހުގެ 27 ވަނަ ދުވަސް ކަމަށްވާ ދުނިޔޭގެ ފަތުރުވެރިންގެ ދުވަހު އެވެ.\nޖޮބްފެއާރ އާއި ގުޅިގެން ނޫސްވެރިންނަށް މައުލޫމާތު ދެއްވަމުން ޓުއަރިޒްމް މިނިސްޓަރ އަލީ ވަހީދު ވިދާޅުވީ މިއީ ރާއްޖޭގައި މިހާތަނަށް ބޭއްވޭ އެންމެ ރަނގަޅު ޖޮބްފެއާ ކަމަށް ގަބޫލުކުރައްވާ ކަމަށެވެ.\nމި ޖޮބްފެއާރގައި ރާއްޖޭގެ ބޮޑެތި ޓުއަރިސްޓު ގްރޫޕްތަކުން ވަނީ ބައިވެރިވެފައިވާ ކަމަށް މިނިސްޓަރ ވިދާޅުވިއެވެ. މި ޖޮބްފެއާރގެ ފަރާތުން 350 ވަޒީފާގެ ފުރުސަތު ލިބިގެންދާނެ ކަމަށް ކުރިން ވިދާޅުވި ނަމަވެސް، ފެއާރގައި ބައިވެރިވުމުގެ މުއްދަތު ހަމަވިއިރު 500 އަށް ވުރެ ގިނަ ވަޒީފާގެ ފުރުސަތު ލިބިގެންދާނެ ކަމަށެވެ. ވަޒީފާގެ ފުރުސަތުގެ އިތުރުން އިންޓަރންޝިޕްގެ ފުރުސަތުތައް ރާއްޖޭގެ ރިސޯޓުތަކުން ލިބޭނެ ކަމަށް ވިދާޅުވެ މިނިސްޓަރ ވިދާޅުވީ 10 ފުލީ ޕެއިޑް ސްކޯލާރށިޕްގެ ފުރުސަތުތައްވެސް ޖޮބް ފެއާރ އިން ލިބިގެންދާނެ ކަމަށެވެ.\n3 ދުވަސްވަންދެން ކުރިއަށް ގެންދިއުމަށް ހަމަޖެހިފައިވާ މި ޖޮބްފެއާރ އަކީ ހަމައެކަނި ދިވެހިންނަށް ޚާއްސަ ކުރެވިގެން ބޭއްވޭ ފެއާރ އަކަށް ހެދުމަށް ބުދަ ދުވަހު ބޭއްވި ބައްދަލުުވުމުގައި ނިންމަވާފައިވާ ކަމަށް ވެސް އަލީ ވަހީދު ވިދާޅުވިއެވެ.\nހަވީރާއި ރޭގަނޑު ކުރިއަށް ގެންދާ މި ޖޮބްފެއާރގައި ހަވީރު، ބޭންޑުތަކަށް ހުނަރު ދައްކާލުމުގެ ފުރުސަތު ދެއްވާނެ ކަމަށް ވެސް މިނިސްޓަރ ވިދާޅުވިއެވެ. އަދި ކޮންމެ ރެއަކުވެސް ފާހަގަ ކޮށްލެވޭ ބޭންޑުތަކުގެ ހަރަކާތްތައް ފެނިގެންދާނެ ކަމަށްވެސް ވިދާޅުވިއެވެ. މިނިސްޓަރ ވިދާޅުވީ ބޭނުންފުޅުވަނީ ހުނަރުވެރި ފަރާތްތަކަށް ވީހާވެސް ގިނަ ފުރުސަތުތަކެއް ހޯއްދައި ދިނުން ކަމަށެވެ.\nމީގެއިތުރުން ކޮންމެ ރެއަކު 22:00 ގައި ރިޒޯޓު މުވައްޒަފެއްގެ ދިރިއުޅުމާއި ހޯދާފައިވާ ކާމިޔާބީތައް ދައްކާލެވޭނެ ކަމަށެވެ. ބައިގަޑީއިރަށް ކުރިއަށް ގެންދެވޭ ހަރާކާތެއްކަން ފާހަގަ ކުރައްވާ މިނިސްޓަރ ވިދާޅުވީ، ފުރަތަމަ ރޭ، ރިސޯޓު މުވައްޒަފެއްގެ ގޮތުގައި ހަމަޖެހިފައިވަނީ މީގެ 27 އަހަރު ކުރިން ރިސޯޓު މުވައްޒަފެއްގެ ވަޒީފާ އަދާ ކުރެއްވި ރައީސުލްޖުމްހޫރިއްޔާގެ ނައިބު ފައިސަލް ނަސީމްކަމަށެވެ.\nމިއީ ރަނުގެ ފުރުސަތެއް ކަމަށް ސިފަކުރައްވާ މިނިސްޓަރ ވިދާޅުވީ، ޖޮބްފެއާރ ހުޅުވުމުގެ ރަސްމިއްޔާތު އޮންނާނީ ހުކުރު ދުވަހުގެރޭ 20:00 ގައި ކަމަށެވެ. ޖޮބްފެއާރ ހުޅުވިފައި ހުންނަ ގަޑިތަކުގައި ކޮންމެ ބައި ގަޑިއިރަކުން ސްޕީޑު ބޯޓެއްގައި ފަރުކޮޅުފުއްޓަށް ހިލޭ ދެވޭނެ އިންތިޒާމް ހަމަޖައްސާފައިވާނެ ކަމަށެވެ.


Resort thakuga case thah ithuruvanee muvazzafun gaigoalhikoh ulheythee: Dr. Mausoom | Mihaaru\nރިސޯޓުތަކުގައި ކޭސްތައް އިތުރުވަނީ މުވައްޒަފުން ގައިގޯޅިކޮށް އުޅޭތީ: ޑރ. މައުސޫމް\n14 ޖެނުއަރީ 2021 - 15:26\nރިސޯޓުތަކުގެ މުވައްޒަފުންގެ ތެރޭގައި ކޮވިޑް-19ގެ ކޭސްތައް މި ދުވަސްވަރު އިތުރުވަނީ އެކަކުއަނެކަކާ މާ ގައިގޯޅިކޮށް އުޅޭތީ ކަމަށް ލަފާކުރެއްވޭ ކަމުގައި ޓޫރިޒަމް މިނިސްޓަރު ޑރ. އަބްދުﷲ މައުސޫމް މިއަދު ވިދާޅުވެއްޖެ އެވެ.\n"މިހާރު"އާ ވާހަކަ ދައްކަވަމުން ޑރ. މައުސޫމް ވިދާޅުވީ ކޭސްތައް ފެންނަ ރިސޯޓްތައް އިތުރުވާ ނަމަ މިހާރު އަމަލްކުރާ ގައިޑްލައިނަށް ވެސް ބަދަލުތައް ގެންނަން ޖެހޭނެ ކަމަށެވެ.\nމިނިސްޓަރު ވިދާޅުވި ގޮތުގައި މުޅި ޓޫރިޒަމް އިންޑަސްޓްރީއަށް ބަލާއިރު ކޮވިޑް ކޭސްތައް ފެންނަ އަދަދު މަދު ނަމަވެސް އެއް ކްލަސްޓާއެއްގެ ކޭސްތައް އިތުރުވަނީ ކަނޑައަޅާފައިވާ ގައިޑްލައިނަށް ފުރިހަމައަށް އަމަލުނުކުރެވޭތީ އެވެ.\nއޭނާ ވިދާޅުވި ގޮތުގައި ކޮވިޑް-19އަކީ އަލާމާތެއް ނުފެނި ވެސް ފެތުރޭ ބައްޔަކަށް ވާތީ ކޮންމެ މީހަކު ވެސް ފަރުދީ ޒިންމާ އަދާކުރަން ޖެހޭ އެވެ. އެހެންކަމުން މުވައްޒަފުންނާއި މެނޭޖްމަންޓާއި ޓޫރިސްޓުން ވެސް އެކަމަށް ސަމާލުކަން ދޭން ޖެހޭނެ ކަމަށް ވިދާޅުވި އެވެ.\n"މިހާރު ނެގެޓިވް ޕީސީއާރު ޓެސްޓެއް ހިފައިގެން ޓޫރިސްޓުންނާއި ދިވެހިން ރިސޯޓަށް ދިޔަސް އެމީހެއްގެ ގައިގައި ވައިރަސް ނެތް ކަމަށް ނިންމައިގެން ނުވާނެ. އަބަދުވެސް ތިބެން ޖެހޭނީ ބަލި ޖެހިދާނެ ކަމަށް އަޅަން ޖެހޭ ފިޔަވަޅުތައް އަޅައިގެން،" ޑރ. މައުސޫމް ވިދާޅުވި އެވެ.\n"އެކަމަކު ބައެއް ފަހަރު މުވައްޒަފުންނަށް މިއުޅެވެނީ މާ ގައިގޯޅިކޮށް."\nރިސޯޓުތަކުގައި ކޮވިޑް-19 ފެތުރުން ކޮންޓްރޯލް ކުރުމަށް ޓޫރިޒަމް މިނިސްޓްރީން ވެސް ވަނީ ގައިޑްލައިނެއް އެކުލަވާލައިފަ އެވެ. ނަމަވެސް މި ގައިޑްލައިންތަކަށް ބައެއް ރިސޯޓުތަކުން އަމަލުނުކުރާ ކަމުގެ ޝަކުވާ އެބަ އޮތެވެ.\nމިނިސްޓަރު ވިދާޅުވީ ރިސޯޓުތަކުން ވެސް މިހާރަށް ވުރެ ބޮޑަށް އެ ގައިޑްލައިނަށް އަމަލުކުރަން ޖެހޭ ކަމަށެވެ.\n"ގައިޑްލައިނެއް އޮންނަނީ އަމަލުކުރަން. އަޅުގަނޑުމެން މިހާތަނަށް ބެލި ރިސޯޓުތަކުގައި ގައިޑްލައިނަށް އަމަލު ކުރޭ. އެކަމަކު އަމިއްލަ ފަރުދީ ޒިންމާ އަދާނުކުރެވޭތީ ކްލަސްޓާގެ ކޭސްތައް އިތުރުވަނީ،" މިނިސްޓަރު ވިދާޅުވި އެވެ.\nއިއްޔެ އެކަނި ވެސް ރިސޯޓުތަކުން 33 މީހަކު ވަނީ ކޮވިޑް-19އަށް ޕޮޒިޓިވް ވެފަ އެވެ. މީގެ ތެރޭގައި ގިނައީ ރިސޯޓު މުވައްޒަފުންނެވެ.\nރާއްޖެ އަންނަ ޓޫރިސްޓުންގެ ނިސްބަތުން ޕޮޒިޓިވްވާ ޓޫރިސްޓުންގެ އަދަދު ވަރަށް ބޮޑަށް ދަށެވެ.\nގިނަ ރިސޯޓްތަކުގެ މުވައްޒަފުން ތިބޭ ތަންތަން ހުންނަ ގޮތުން ގިނަ އަދަދެއްގެ ބަޔަކު އެއްތަނަކަށް ޖަމާވާން ޖެހޭ ފަދަ ގައިގޯޅިކަން ބޮޑު މާހައުލުތައް އުފެދެ އެވެ. އެކަމަކު ކޮވިޑުން ރައްކާތެރިވާން އަޅަން ޖެހޭ ހުރިހާ ފިޔަވަޅެއް އަޅައިގެން ހިންގާ ރިސޯޓްތައް ވެސް މަދެއް ނޫނެވެ.\nޓޫރިސްޓުން ޓޫރިޒަމް ރިސޯޓްތައް ޑރ. އަބްދުﷲ މައުސޫމް (ޓޫރިޒަމް މިނިސްޓަރު)\nޓުއަރިޒަމްގެ ހުރިހާ ޒިންމާއެއް ނަގަނީ މުއައްޒަފުން. ކޮންމެކަމެއްގަ ކަތިލަނީވެސް އެމީހުން. ވަޒީފާ ގެއްލި، މުސާރަ ނުލިބި، މިހާރު ބަލިފަތުރާ ނަންވެސް ބޮޅުގަ އެޅުވައިފި.\nކިޔާބަލަ ނޭގި ތިބެ، ބަލަ ރިސޯރޓުތަކުގަ މަސަކަތް ކުރާ ދިވެހިން މުވަންޒަފުން މީ ކަރުދާހުގަ ފާހަގަލާންވީމަ ފެންނަށް ބައެއްތައް، އިންސާނީ ހައްގުތައްވެސް މިގައުމުގާ އޮތްނަނީ ކުއްވެރިންނާ ސިޔާސީވެރިންނަށް އެކަނި ދޯ\nކޮވިޑް ފަތުރަނީ ސަރުކާރުގެ ބޮޑުން ރަށްރަށަށް ގޮސް\nގެސްޓުންނާ ކައިރިނުވެ ހިދުމަތްދޭނީ ކިހިނަކުންތޯ މުވައްޒަފުންތިބެންޖެހެނީ މާސްކުއަޅައިގެން އެކަމަކު ގެސްޓުންއަޅާކައްނުޖެހޭ. އަޅުގަނޑުމެން އަނބިދަރިންނާ އާއިލާއާދުރުގަ ރިސޯރޓުގައި ފުރަބަންދުކޮއްގެން އަޅުންހެން މަސައްކަތްކުރުވާތާ މިވީތިންމަސްދުވަސް އެއްވެސްހާލެއްގަ މިތަނައްމަޖާކުރަން އައިސްގެންއުޅެނީއެއްނޫން. ނަމަވެސް އަޅުގަނޑުމެންގެ މަޖުބޫރީހާލަތު މިއަދު މިނޫންގޮތެއްނެތް. އާދެ ދިވެހިރާއްޖޭގެ ގިނަރިސޯރޓްތަކަކީ ޓުއަރިސްޓންނައް ދުވަރުގެއެވެ އަދި ދިވެހިމުވައްޒަފުންނައް އެެއީނަރަކައެވެ.\nމައުޞޫމް ފަދަ އިޒަތްތެރި ފަސްބައި ކިލަނބު ނޫން ބަލާޣާތްތެރި އަދި އެހާމެ އިހުތިރާމްކުރާ މިނިސްޓަރަކު ކޮމަން ޕީޕަލްއާއި އަމާޒުކޮށް ތިޔަ ވިދާޅިވި ބަސްފުޅުން އަޅުގަނޑު ލަނދުގަނެ ދެރަވެ ނިކަމެތިކަން އިހްސާސް ވެއްޖެ. ތިޔަ ވިދާޅުވި ބަސްފުޅު އަނބުރާ ގެންގޮސް މަޢާފަށް އެދޭނެ ކަމަށް އުއްމީދު ކުރަން..\nހޫނ.. މަސް ނުބޭނުނީމަ ކަނޑުގޯސް ކުރާ ފަދައިން ތިމާމެންނަށް ކަންކަން ކުރަން ނޭނގުނީމަ އަބަދު އެހެން މީހުން ގޯސްކުރުން ކަމަކީ. މިހާރު އެބަ އެނގޭ ކުޜީގައިވެސް މިކަން އެހާ ރަނގަޅަށް ދިޔައީ ހަމަ އަމީނުގެ ހިންގުންތެރިކަމުން ކަން. އޭނަ ދިޔަ ފަހުން ކަލޭމެން ތި ދަނީ ހަމަ ޗޮކުން..\nގައިގޯޅިނުވެ ބަދިގެ ތަކުގައި އެއްޗެއްކައްކާނެ ގޮތެއް އެކަކަު އަނެކަކު ކޮންޓެންޓުނުވެ ރޫމް ސާފްކުރާނެގޮތެއް އަދި ދަތުރުފަތުރު ކުރާނެ ގޮތެއް، ކިޔައިދީބަލަ؟ މިއަދުގެ ހާލަތަކީ ބަލިމަޑު ކަމުގައި ގައިގޯޅި ނުވެ އުޅެވޭކަށްނެތް އަދި ގައިގޯޅިވެގެން އުޅެވޭކަށްނެތް، އަހަރެއް މިދިޔައީ ގޭގައި އެންމެން ތިބޭތާ ސުވާލަކީ މިހެން ތިބެންވީ ކިހައި ދުވަހަކުތޯ އަދި ތިބެގެން ކައިގެން ބޮއިގެން އުޅެވެން އެބައޮތްތޯ، ކޮވިޑް މީ ހަމަ ނުރައްކާތެރި ބައްޔެއްތޯ،\nއެޗްޕީއޭ ގައިޑްލައިން އޮތީ އޮތް ތަނުގަ، ރިޒޯޓުތަކުގެ ބޭރު މެނޭޖަރުން ކުރުވަނީ ކުރުވާނެ ކަމެއް. ބޭރު މެނޭޖަރުމީހާ ދުރުގަ ހުރެ އާދައިގެ ދިވެހި މީހާ ނުރައްކަލަށް ހުށަހަޅާއިރު ކޮވިޑު ޖެހިގެން މަރުވިޔަސް ނޯ އޭ ބުނެވޭކަށް ނެތް. ފާއިތުވި 8 މަސްދުވަހު މުސާރަނުދި ގެޔަށް ފޮނުވާލީމަ އަނބި ދަރީންނަށް ކާންބޯން ބޭންކުތަކުން ނެގި ލުއި ލޯނު އޮތީ ގައި ގޯޅިވެ ތައްވެފަ. ރީތި އަޑެއް އިވިއްޖެ އެއްނު\nމަނިކުފާނު އާއަހަރު ފާހަގަކުރަން މީހުން ހިތުހުރިގޮތަކަށް ދޫކޮށްފަ، ރިސޯޓުބޯއި ބޮލަށް ބަލިފެތުރުން ޖަހާލީމަ ރީޗެއްނޫން. އަހަރަމެން އާއިލާ ދޫކޮށްފަ މިތާ ފުރާނަ އަތްމަށްޗަށް ލއަިގެން ކުރާމަސައްކަތުން ތިސަރުކާރު ހިންގައިގެން މުސާރި ކުޑަނުކޮށް ތިއުޅެވެނީވެސް. ލަދުކޮބާ. ރިސޯޓު މުވަޒަފުންގެ ޑިސިޕްލިން ސަރުކާރު އަދި މާލޭގަ ދިރިއުޅޭ މީހުންގެ ހުންނަ ނަމަ މިގައުމުގަ ތިބަލި ކޮންޓޮރޯލުވެއްޖެ މިހާރު. ތިމިންސްޓްރީއަށް ތަންދޮރުދަންނަ މީހަކުލާނީ ކޮންދުވަހަކުންބާ!\nރޯޔަލް ވެރިކަމެއްގަ ގޯސްވާނީ އަބަދުވެސް އާދައިގެ މީހުން


Bidheyseeaku Geakah Vadhe Kuda Kujjakah Jinsee Goanaa Kohfi - Vaguthu\nބިދޭސީއަކު ގެއަކަށް ވަދެ އަންހެން ކުއްޖަކަށް ޖިންސީ ގޯނާކޮށްފި\nހޯމަ ދުވަހު އިރުއޮޮއްސުނުހާއިރު ބިދޭސީއަކު ގެއަކަށް ވަދެ، އެ ގޭގެ ސިޓިން ރޫމުގައި އިން 14 އަހަރުގެ އަންހެން ކުއްޖަކަށް ޖިންސީ ގޯނާކޮށްފިއެވެ.\nމިކަން ހިނގާފައި ވަނީ މާލެ އަތޮޅު ރަށެއްގައެވެ. ބިދޭސީ މީހާ ވަނީ އަންހެން ކުއްޖާ އަށް ޖިންސީ ގޯނާ ކުރުމަށް ފަހު އެގެއިން ނިކުމެގެން ފިލާފައެވެ. ގޭތެރޭގައި އިތުރު މީހަކު ފެންނަން ނެތީސް ބިދޭސީ މީހާ އަންހެން ކުއްޖާ އަށް ޖިންސީ ގޯނާ ކުރުމުން އެކުއްޖާ ވަނީ އަވަހަށް މަންމަ ކައިރިއަށް ގޮސް އެވާހަކަ ބުނެފައެވެ.\nއަންހެން ކުއްޖާގެ ބައްޕަ އާއި އިތުރު ބަޔަކު ވަނީ ބިދޭސީ މީހާ މަގުމަތިން ހޯދައިގެން ފުލުހުންނާއި ހަވާލުކޮށްފައެވެ.\nއެ ބިދޭސީ މީހާ އަކީ އަންހެން ކުއްޖާގެ ގެއަށް އާއްމުކޮށް ގޮސް އުޅޭ މީހެއް ކަމަށް ވެއެވެ.\nބިދޭސީ މީހާގެ ބަންދަށް 10 ދުވަހުގެ މުއްދަތެއް ކްރިމިނަލް ކޯޓުން ދީފިއެވެ.\nފުލުހުން ވިދާޅުވީ އޭނާގެ ބަންދާއިމެދު ގޮތެއް ނިންމުމަށް އިއްޔެ ކޯޓަށް ހާޒިރު ކުރުމުން 10 ދުވަހުގެ މުއްދަތެއް ކޯޓުން ދީފައިވާކަމަށެވެ. ނަމަވެސް މައްސަލައިގެ އިތުރު ތަފްސީލެއް ފުލުހުން ނުދެއެވެ.\nފަހަކަށް އައިސް ކުޑަކުދިންނަށް ޖިންސީ ގޯނާ ކުރުމުގެ މައްސަލަތައް ހުށަހެޅޭ މައްސަލަ ވަނީ ވަރަށް ބޮޑަށް އިތުރުވެފައެވެ.\nސެޕްޓެމްބަރު 4, 2019 10:03\nބަންގާޅު ބޮންދުންނަކީ އަލްގައިދާ މީހުން.... ހުރިހާ ބޮންދުން ބޭރުކޮށްފަ ހަމައެކަނި އިންޑިޔާގެ މިނިވަން ޚިޔާލުގެ މީހުން މަސައްކަތު މީހުންގެ ގޮތުގައި އެތެރެ ކުރެވޭގޮތަށް ޤާނޫނު ހަދަންވީ..\nސެޕްޓެމްބަރު 18, 2019 21:26\nއިންޑިއާ އަކީ ރޭޕް ކަންޓްރީ، ހުޅަގުގެ ގައުމްތަކުން ވެސް ބުނޭ އިންޑިއާ ހިންދޫއިންގެ ރޭޕް މައްސަލަތަށް ބޮޑޭ\nސެޕްޓެމްބަރު 4, 2019 10:09\nސަރުކާރުގެ ނުކުޅެދުން ތެރިކަން ފެންނަވަރު\nސެޕްޓެމްބަރު 4, 2019 11:20\nބަންގާޅީން ބޭރުކުރަން ރައްޔިތން ނުކުންނަންވީ\nސެޕްޓެމްބަރު 4, 2019 11:27\nދިވެހި ސަރުކާރުން މިފަދަކަންކަމުގައި ފުރިހަމައަށް ޒިންމާ ނަގަންޖެހޭނެ.\nސެޕްޓެމްބަރު 4, 2019 11:49\nވަރަށް ފުންކޮށް ވިސްނާލައްވާ! މި ބިދޭސީ މީހާ މިގޮތަށް ތަކުރާރުކޮށް މިކަން ކުރާ ކަމަށް ވާނަމަ، އަދި ކަމާބެހޭ ފަރާތުން ވެސް މިމައްސަލަ ނުބަލާ ކަމަށްވާނަމަ، އެމީހާ ކުންވެރިނުވެ ހެވިލާފަ އުޅޭތަން ބަލަން ނުހިރެވިގެން އެ ކުއްޖާގެ ބައްޕަ އެ ބިދޭސީ މީހާ ގައިގާ ޖެހި. ނަމަވެސް ސުވާލަކީ ރައްޔިތުން ނުކުންނާނީ އެ ބިދޭސީ މީހާ ގެ ދިފާއުގައި އޭނައަށް އިންސާފު ހޯދާށޭ ގޮވަމުން ހެއްޔެވެ؟\nސެޕްޓެމްބަރު 4, 2019 12:27\nމާލެ އަތޮޅެއް ނޫން ކ.މާލެ އަޖައިބު ވެއްޖެ ބޮންދު މީހާ އަކީ ވަރަށް ގިނައިން އެގެޔަށް ދާމީހަކު ކަމައް ވީ އިރު 14 އަހަރުގެ އަން ކުއްޖާގެ ފަރާތުން އެއްވެސް ކަހަލަ އިޝާރާތެއް ނުވަނީހެއް ތިފަދަކަމެއްވެދާނެ ކަމަކައް ގަބޫލެއް ނުކުރެވޭ...\nސެޕްޓެމްބަރު 4, 2019 12:40\nހަމަ އިސާރާތެއް ވިޔޭކިފަ ގަޔައް އަރަން ޖެހޭތަ.. މީހަކު ވާހަކަ ދައްކާއިރަށް ނޫނީ ހީލާ އިރަށް ސެޓުވެފަކަމައް ދެކުމަކީ މޮޔަކަމެއް...\nމިހެންވެ އަބަދުވެސް ގޭދޮރު ތަޅުލައިގެން ތިބެންވީ. މިބަލާވެރިކަމާ ހެދި އުޅެވޭ ވަރެއް ނޫން


Pension ge nudhakka huri dhakkan jehey vaahaka!\nދިވެހި ހައްޖުވެރިންތަކެއް: ޕެންޝަން ފަންޑުން މިހާރު ހައްޖަށް ދެވޭނެ އިންތިޒާމެއް ހަމަޖެހިފައި އޮތް ނަމަވެސް ޕެންޝަންގެ ކޮންސެޕްޓަށް ބޮޑެތި ބަދަލު ގެންނަން ޖެހިފައިވޭ\nފަހަކަށް އައިސް ވަރަށް ގިނައިން ޕެންޝަން ފަންޑާބެހޭ ގޮތުން، ޕެންޝަން ފަންޑާ ގުޅުންހުރި މައުލޫމާތަކުގައި ބަހުސްތައް ކޮށްފި އެވެ. ތަފާތު ނަޒަރިއްޔާ ތަކުންނެވެ. ތަފާތު މައުލޫމާތުތަކާއެކު އެވެ. އަދި ތަފާތު ތަޖުރިބާކާރު ބޭފުޅުންނާއެކު އެވެ. ކަމާގުޅޭ އިލްމީ އަދި ފަންނީ ފަރާތްތަކާވެސް އެކު އެވެ. އެހެން ކަމުން އެ މައުލޫގައި އިތުރަށް ވަކި ދައްކާނީ ވެސް ކޮން ވާހަކަތަކެއް ހެއްޔެވެ؟ ޕެންޝަން ފަންޑުގެ ވާހަކަތައް މީޑިއާގައި މިހާރު ނުފެންނަ ސަބަބަކީ ވެސް އެއީ ކަމަށްވުން ވަރަށް އެކަށީގެން ވެއެވެ.\nޕެންޝަން ފަންޑާބެހޭ ގޮތުން ގިނައިން އިވުނީ ސަރުކާރުގެ ފަރާތުން ދެކޭ ގޮތުގެ އަޑުތަކާއި އެ ފަންޑު މެނޭޖް ކުރަން މިހާރު ހަދާފައިވާ އުސޫލުތައް ދަމަހައްޓަން އޭރާއި މިހާރު ސަރުކާރުން އައްޔަން ކޮށްފައި ތިބި ފަރާތްތަކުގެ އަޑުތަކެވެ. ގައުމެއް ނުވަތަ ދައުލަތެއް ހިންގުމުގެ ނަޒަރަކުން، ޕެންޝަން ފަންޑުގެ މުހިންމުކަމާއި އެ ފަންޑާ "ކުޅުމުގެ" ހާއްސާސް ކަމުގެ ވާހަކަތަކެވެ.\nއެކަމަކު އެއީ ހަގީގަތުގައި އެ ފަންޑުގެ މައިނޯރިޓީގެ ހިއްސާދާރުގެ އަޑެވެ. ޕެންޝަން ފަންޑުގެ މެޖޯރިޓީ ހިއްސާދާރުން ކަމައްވާ މަސައްކަތްތެރިންގެ ފަރާތުން ދެކޭ ގޮތް ކިޔައިދޭނެ ފަރާތެއްގެ ބޭނުން ޖެހިފައިވެ އެވެ. މި ލިޔުމުގައި މި ބަލާލާނީ ޕެންޝަން ފަންޑުގެ 50 ޕަސެންޓް ހިއްސާދާރުންގެ ތެރޭގައި ހިމެނޭ އާންމު މަސައްކަތު މީހަކު އެ ފަންޑާ މެދު ދެކެފާނެ ގޮތެއްގެ މައްޗަށެވެ.\nރައްޔިތުން އެންމެ އިތުބާރުކުރާ، ގަދަރުކުރާ އަދި އެންމެ ލޯބިވާ ދައުލަތުގެ މުއައްސަސާ ކަމުގައި ވުން\nމެމްބަރުންގެ މަސްލަހަތު ފުރިހަމަ މާނައިގައި ހިމާޔަތްކޮށް، އިންވެސްޓްމަންޓް ރައްކާތެރިކަމާއެކު ފުޅާކުރަން ފަންޑް މެނޭޖްކުރުން\nމިއީ ޕެންޝަން އޮފީހުގެ މިޝަން އާއި ވިޝަން ސްޓޭމަންޓް ކުރުކޮށެވެ. ޕެންޝަން ފަންޑުގެ ގާނޫނު މިހާރު އޮތް ގޮތުންނާއި، ޕެންޝަން ފަންޑު މެނޭޖްކުރާ ގޮތުން، މަތީގައި އެވާ ކަންކަމާއި ފުށުއަރާ ބައެއް ކަންކަން ހިމެނެ އެވެ.\n1 - ޕެންޝަން ފަންޑުގެ ކޮންސެޕްޓްގެ މަޝްވަރާތައް ރައްޔިތުންގެ މަޖްލިސްތެރޭގައި ފެށިގެން އައީ 2007 ވަނަ އަހަރާއި، 2009 ވަނަ އަހަރާއި ދެމެދުގަ އެވެ. ޕެންޝަން ކޮންސެޕްޓްގެ ބަހުސްތައް ނިމި ޕެންޝަން އޮފީސް އެކުލަވައިލެވުނީ 2009 ވަނަ އަހަރުގެ ތެރޭގަ އެވެ.\nއެ ދުވަސްވަރަށް މި ކޮންސެޕްޓް ކަމުދިޔައަސް މިހާރު ދިވެހިންނަށް އާދެވިފައި މިވާ ހިސާބުން ޕެންޝަން ކޮންސެޕްޓް މި ޒަމާނަކަށް ނުފެތެ އެވެ. ފަހަރުގައި، އެ ދުވަސްވަރު ހިޔާލަށް ވެސް ނުގެނެވޭފަދަ ބިރު ބޮޑު ބަލިމަޑުކަމެއް ކަމުގައިވާ، ކޮވިޑް-19 އާ ގުޅިގެން ރައްޔިތުންގެ އާމްދަނީ މެދުކެނޑޭ ފަދަ ހާލަތަކަށް ގައުމު ދިއުމުން ފަންޑުގައި ރައްކާ ކުރެވިފައިވާ ފައިސާކޮޅުގެ ބޭނުން ހިފުމުގެ މުހިންމުކަން އާދައިގެ ރައްޔިތުމީހާއަށް އިހުސާސް ވާން ފަށާފައިވާ މިފަދަ ނާޒުކު ދަނޑިވަޅަކާ ކުރިމަތިލާން ޖެހިފައިވުމުން ވެސް މެއެވެ.\n2 - ޕެންޝަން ފަންޑް އެކުލެވިގެން ވަނީ ރާއްޖޭގައި މަސައްކަތްކުރާ ފަރާތްތަކުގެ އަތުން ނަގާ، އެ މީހެއްގެ މަހު މުސާރައިގެ ހަތް ޕަސެންޓް ފައިސާ އާއި އެ ފައިސާއާ އެއްވަރުގެ އަދަދެއް ސަރުކާރުން މުސާރަ ދޭ މުވައްޒަފުންނަށް، ސަރުކާރުން ދައްކާ ގޮތަށާއި، އަމިއްލަ ފަރާތްތަކުގައި މަސައްކަތް ކުރާ މުވައްޒަފުންނަށް، އެމީހަކު ވަޒީފާ އަދާކުރާ ތަނަކުން ދައްކާ ގޮތަށް ގާނޫނަކުން ލާޒިމް ކޮށްގެންނެވެ.\nއެހެންކަމުން ދިވެހިރާއްޖެގައި ވަޒީފާ އަދާ ކުރާ މީހުންގެ ނިސްބަތުން ސަރުކާރުން މުސާރަ ދެނީ ގާތްގަޑަކަށް ސާޅީހަކަށް ޕަސެންޓް މީހުންނަށް ކަމަށް ބަލައި ބާކީ ބަޔަކީ ޕްރައިވެޓް ސެކްޓާ ކަމަށް ބެލިއަސް މި ކަމުގައި ސަރުކާރަކީ މައިނޯރިޓީ ހިއްސާދާރު ނޫން ހެއްޔެވެ؟\nބުއްދީގެ ހަމަތަކުން ވިސްނާލާއިރު އެއްވެސް ވިޔަފާރިއެއްގެ ކޮންޓްރޯލް މައިނޯރިޓީ ހިއްސާދާރަށް އޮންނަން ޖެހޭނެ ކަމަށް ގަބޫލެއް ނުކުރެ ވެއެވެ. އަދި މިފަދަ ގޮތަކަށް މި ރާއްޖޭގައި ވެސް އަދި ދުނިޔޭގެ އެހެން އެއްވެސް ގައުމެއްގައި ވެސް ކަންކަން ހިނގަމުންދާ ކަމެއް ނުދަންނަމެވެ. އަދި އެއީ މެޖޯރިޓީގެ އެއްވެސް ބަހެއް އެއްވެސް ކަމެއްގައި ހޯދުމަކާއި ނުލައި ވަރަށް ހުދުމުހުތާރު ގޮތެކެވެ.\nނަމަވެސް މިކަން ކުރަނީ މަޖިލީހުން ފާސް ކޮށްފައިވާ ގާނޫނަކުންނެވެ. އެހެން ކަމަށްވާނަމަ، ހަމަ މިކަހަލަ ގާނޫނަކުން ދިރާގާއި އުރީދޫ ފަދަ ތަންތަނުގެ ވެސް ކޮންޓްރޯލު އަތުލެވޭނެތާ އެވެ. އަދި އެމްޓީޑީސީން ހަދާ ކުއްޔަށްދީފައި ހުރި ރިސޯޓްތައް ވެސް ކޮންޓްރޯލް ކުރެވޭނެތާ އެވެ. ނުވަތަ މޯލްޑިވްސް އިންފްލައިޓް ކޭޓަރިން އާއި ހުޅުލޭ އައިލެންޑް ހޮޓާ ވެސް ކޮންޓްރޯލް ކުރެވެން ވާނެ ތާއެވެ.\n3 - ޕެންޝަން ފަންޑަކީ އިންވެސްޓްމަންޓް ފަންޑަކަށް ވެފައި، އިންވެސްޓް ކޮށްގެން ލިބޭ ނަފާއިން ފަންޑުގެ 50 ޕަސެންޓް ހިއްސާދާރުންނަށް ލިބޭ ނަފާގެ މިންވަރު ކަނޑައެޅިފައެއް ނުވެ އެވެ. މިސާލަކަށް މީހަކު އެމީހާގެ އުމުރުން 20 އަހަރުގައި ވަޒީފާ އަދާ ކުރަން ފަށައި އުމުރުން 40 އަހަރުގައި ރިޓަޔާ ކުރިޔަސް، ފަންޑަށް ޖަމާވެފައިވާ އޭނާގެ އަމިއްލަ ފައިސާއިން އިތުރު 25 އަހަރުވަންދެން ވިޔަފާރި ކުރުމަށް ފަހު ފައިދާގެ އެއްވެސް ޕަސެންޓެއް އެމީހާއަށް ލިބުމުގެ ޔަގީންކަމެއް ނެތި، އުމުރުން 65 އަހަރުވުމުން، ހަމައެކަނި އުމުރުން 40 ވަނަ އަހަރާ ހަމައަށް ޖަމާވެފައިވާ ފައިސާކޮޅު ލިބުމަކީ އިންސާފެއް ހެއްޔެވެ؟ އަދި މި ފައިސާކޮޅު ލިބޭއިރު ވެސް ލިބެނީ، މި ފަންޑު ހިންގުމުގެ ހަރަދުތަކަށާއި ގެއްލުމަށް އުނި ކުރުމަށްފަހު ބާކީވާނަމަ، އެ ބާކީވާ ފައިސާކޮޅު އެކަންޏެވެ.\nއެކަމަކު ދުނިޔޭގައި އިންވެސްޓްމެންޓް ފަންޑު އޮޕަރޭޓްކުރާ ބޭންކްތަކުން އިންވެސްޓްކުރާ ފަރާތަށް، އިންވެސްޓްމެންޓްގެ މުއްދަތުގައި، ކަނޑައެޅިފައިވާ ޕަސެންޓެއްގެ ފައިދާ ލިބެ އެވެ. އިންވެސްޓް ކޮށްފައިވާ އަދަދަން އުނިވުމެއް ނެތި އެވެ. ޕެންޝަން ފަންޑުން ކޮށްފައިވާ ބައެއް އިންވެސްޓްމެންޓް ތަކަށް ބަލާއިރު ދައުލަތުގެ ސެންޓްރަލް ބޭންކް (އެމްއެމްއޭ) ގެ ބޮންޑު ގަތުން ހިމެނެ އެވެ. ބޮންޑް ގަންނަނީ އާއްމުކޮށް ހަތް ޕަސެންޓް ފައިދާއެއްގަ އެވެ. މިއީ ސަރުކާރަށް ބޮންޑް ބޭނުންވާ ވަގުތުތަކުގައި ބޮންޑަށް ބޭނުންވާ ފައިސާ ފޯރު ކޮށްދޭތީ ލިބޭ ޑިސްކައުންޓް ޕަސެންޓްގެ މިންވަރު ނުހިމަނަ އެވެ. މިކަން ކޮށްގެން ކޮންމެ އަހަރަކު އެތައް ފައިދާއެއް ނަގަމުންދާ މަހުޖަނުން މިހާރު ވެސް މި ގައުމުގައި އެބަތިއްބެވެ.\nޕެންޝަން ފަންޑުން އިންވެސްޓް ކޮށްފައިވާ އަނެއް އިންވެސްޓްމަންޓަކީ މޯލްޑިވްސް އިސްލާމިކް ބޭންކުގެ ހިއްސާ ގަތުމެވެ. ރާއްޖޭގައި އާއްމުކޮށް ބޭންކްތަކުން ލޯނު ދޭ އެންމެ ކުޑަ އިންޓަރެސްޓް ރޭޓަކީ 12 ޕަސެންޓެވެ. އެހެންވީއިރު ގައިމު ޕެންޝަން ފަންޑަށް ފައިދާ ވާނެތާ އެވެ.\n4 - ދިވެހިންގެ ދިރިއުޅުމުގެ އާދަކާދަ އާއި ނުރައްޓެހި އެއްޗަކަށް ޕެންޝަން ފަންޑުވެފައި ވެއެވެ. ދިވެހިންގެ އާދަކާދަ މިހާރު ބައްޓަން ވެފައިވާ ގޮތުން، ކޮންމެ މީހަކުވެސް އެމީހާގެ ހަޔާތުގެ ބޮޑު ބައެއް ބުރަކޮށް މަސައްކަތް ކުރުމަށް ފަހު އުމުރުގެ ފަހުބައި އާއިލާއާއެކު އުފަލާއި އަރާމުގައި އުޅުމަށް ދެކެމުން އަންނަ ފޮނި ހުވަފެން ހަގީގަތަކަށް ހެދުމަށް އެޅޭ ހުރަހަކަށް ޕެންޝަން ފަންޑު ވެފައިވެ އެވެ.\nޑިމޮކުރަސީގެ ނަމުގައި ގަބޫލުކުރަމުން އައި ގޮތަށް، ގާނޫނަށް ގެނެވުނު ބަދަލަކުން ޕާޓީ ސިސްޓަމް ތައާރަފްވުމާއިއެކު، އެ ފަލްސަފާގެ ދަށުން ވެރިކަމަށް އަންނަ ބަޔަކަށް ތާއީދު ނުކުރާ އެތައް ބައެއްގެ ވަޒީފާ ގެއްލިގެންދެ އެވެ. ސަރުކާރާއި ޕްރައިވެޓް ސެކްޓަރުގައި ވެސް މި ބިރުވެރިކަން އޮވެ އެވެ. އެހެންކަމުން އެހިސާބުން އަމިއްލަ މަސައްކަތަކުން ދިރިއުޅުމަށް ވިސްނާ މީހަކަށް އެ ފުރުސަތު ނުލިބި، ދަތި އުނދަގުލުގައި އުޅެންޖެހިފައިވާ އިރުވެސް، މުސްކުޅިވެ ލޯބޯކޮށިވުމުގެ ކުރިން ޕެންޝަން ފަންޑުގައި އަމިއްލަ ބުރަ މަސައްކަތުން އެއްކުރެވިފައިވާ ފައިސާކޮޅުގެ ބޭނުމެއް ނުކުރެވެ އެވެ.\n5 - ޕެންޝަން ފަންޑު އެކުލަވާލިއިރު ރައްޔިތުންނަށް "ވިއްކި" ފައިދާތައް އެހެން ގާނޫނުތަކުން މިހާރު ރައްޔިތުންނަށް ލިބިދެވޭތީ، ޕެންޝަން ފަންޑުގެ ބޭނުން އެއްވެސް ރައްޔިތަކަށް، މިހާރު ބަލައި ނުގަނެވޭ ހިސާބަށް ގޮސްފައިވެ އެވެ. ކޮންމެ ދިވެއްސަކަށް ބޭސް ފަރުވާ ކުރާނެ ސްކީމެއް "އާސަންދަ" އިގެ ނަމުގައި ހެދިފައިވެ އެވެ. އަދި އުމުރުން 65 އަހަރު ފުރޭ ކޮންމެ ދިވެހި ރައްޔިތަކަށް މަހަކު 5000 ރުފިޔާގެ އިނާޔަތެއް ދޭ ގޮތަށް ދައުލަތުން ކަނޑައެޅި ހިސާބުން ޕެންޝަން ފަންޑުގެ އެއްވެސް މާނައެއް ނެތެވެ. އަދި މި އިނާޔަތް، ވެރިކަން ބަދަލުވާ ކޮންމެ ފަހަރަކު އިތުރުވުމުގެ ފުރުސަތު، ސިޔާސީ ވައުދުތަކުގެ ގޮތުގައި އޮވެ އެވެ.\nޕެންޝަން ފަންޑުން ފައިސާ ލިބެނީ ވަޒީފާ އަދާކުރި ފަރާތުގެ ނަމުގައި ޖަމާވެފައިވާ މަދު ފައިސާކޮޅު ހުސްވަން ދެން ކަމަށް ވިޔަސް، އަލަށް ފާސްކުރި އިސް ރަށްވެހިންނަށް އިނާޔަތް ދޭ ގާނޫނުން މާ ފުޅާ ދާއިރާއެއްގައި މާލީ އެހީތެރިކަން ފޯރުކޮށްދެމުން ދެއެވެ. މިގޮތުން ކުރިން ވަޒީފާ އަދާކުރި މީހަކާއި ނުކުރާ މީހަކު ތަފާތުކުރުމެއް ނެތި، އުމުރު ދުވަހަށް މި ގާނޫނުން މާލީ އެހީތެރިކަން ފޯރު ކޮށްދެމުން ދެއެވެ. އެހެން ކަމުން މި ގާނޫނުން މާ ފުޅާ ދާއިރާއެއްގައި ޕެންޝަނާބެހޭ ގާނޫނުން ހާސިލް ކުރަން ބޭނުންވާ މަގުސަދުތައް ހާސިލް ވަމުން ދެ އެވެ.\n6 - ޕެންޝަން ފަންޑު މެނޭޖް ކުރުމުގެ ނަމުގައި ބޮޑެތި އިސްރާފުތަކެއް ކުރަމުން ދެ އެވެ. ދައުލަތުގެ ބޮޑެތި ހުރިހާ އެކައުންޓް ތަކެއް ފިނޭންސް މިނިސްޓްރީއަށް މެނޭޖްކުރެވިފައި، ޕެންޝަން ފަންޑް މެނޭޖް ކުރުމަށް އޮފީހެއް ހަދާ އެ އޮފީސް ހިންގަން ޕެންޝަނާބެހޭ ގާނޫނުން ލާޒިމު ކުރާތީ، މިހާރު މާލޭގެ އެންމެ އަގު ބޮޑު އޮފީސް އިމާރާތުން ދެ ފްލޯ ކުއްޔަށް ހިފައި އޮފީސް ހިންގުމުގެ ހަރަދުގެ އިތުރުން، އެ އޮފީހުގެ މުވައްޒަފުންގެ މުސާރަ އާއި އިނާޔަތްތައް ސަރުކާރުގެ ކުންފުނިތަކުގެ މުސާރައަށްވުރެ ބޮޑު ކޮށްގެން ހިންގުމުގެ މަގުސަދާމެދު ސުވާލު އުފެދެ އެވެ.\n7 - ޕެންޝަން އޮފީހުގެ ބޯޑަށް މެންބަރުން އައްޔަން ކުރަނީ ސީދާ ރައީސުލް ޖުމްހޫރިއްޔާ އެވެ. ޕެންޝަން އޮފީހުގެ ބޯޑަށް އައްޔަން ކުރާ މީހެއްގެ ގައިގައި ހުރުމަށް ކަނޑައެޅިފައިވާ ޝަރުތުތަކަކަށް ނުވަތަ ގާބިލު ކަމަކަށް ބެލުމެއް ނެތި އެވެ. އަދި މެޖޯރިޓީ ހިއްސާދާރުން ކަމަށްވާ ޕެންޝަނަރުން ތަމްސީލު ކުރުމަށް، މިނިވަން އެއްވެސް މީހަކު ބޯޑުގައި ނުހިމެނޭ ގޮތަށެވެ. މިކަން މިގޮތަށް މި ކުރަނީ މަތީގައި އެވާ ޕެންޝަން އޮފީހުގެ މިޝަނާއި ވިޝަން ގައިވާ ކަންކަން ހާސިލް ކުރަން ކަމަށްވާނަމަ، އެ ވިސްނަނީ ގައިމު ވެސް މި ފަންޑުގެ ހިއްސާދާރުންގެ ވިސްނުމާ، ލާބަޔާއި މަންފާއަށް ކަމުގައި ބެލެވޭނެތޯ އެވެ؟ އަދި ޕެންޝަން އޮފީހުގެ ބޯޑަށް، ކަމުގެ އިލްމާއި، ފަންނީ އަދި އަމަލީ ތަޖުރިބާމަދު، އުމުރުން ހަގު ބަޔަކު، ސިޔާސީ ވިސްނުމަށް ބަލައި އައްޔަން ކޮށްފައި ވާކަމީ އެތަނުގެ މުސްތަގިއްލު ކަމާމެދު ސުވާލު އުފެދޭ ކަމެކެވެ. އެ އޮފީހުގެ އެންމެ އިސް ވެރިޔާގެ މަގާމު ހުސްކޮށް އޮވެ ހިންގާތާ ވެސް އެތައް ދުވަހެއް ވެއްޖެ އެވެ.\n8 - ޕެންޝަން ފަންޑްގެ ކޮންސެޕްޓް މިހާރު އެކުލެވިފައި އޮތް ގޮތުން މަސައްކަތްތެރިޔާއަށް ޕެންޝަން ފަންޑު، މާލީ އަދި ނަފްސާނީ އަނިޔާ އަކަށްވެ އެވެ. މި ލިޔުމުގެ ދެވަނަ ނަމްބަރުގައި ފާހަގަކުރި ފައިސާ އޭނާ އަމިއްލަ ގޮތުން އެހެން އިންވެސްޓެއް ކުރުމަށް ފަހު 25 އަހަރު ފަހުން އޭގެ ފައިދާ ރަނގަޅު މިންވަރަކަށް ލިބޭނެ ކަމުގެ ޔަގީންކަން އޮތަސް ގާނޫނަކުން އެކަން ނިގުޅައިގެންފައި ވާކަމުގެ ނުތަނަވަސްކަމާއި އޭގެ ހިތި އިހުސާސް އުމުރުގެ ބާކީ ބޮޑު ބައެއްގައި ތަހައްމަލު ކުރަންޖެހެ އެވެ.\n9 - މިހާރަކަށް އައިސް ސަރުކާރުން ތަފާތު އެތައް ނަންނަމުގައި ނަގާ ޓެކުހުގެ އަދަދުވެސް، ކުރިޔާ އަޅާބަލާއިރު ގިނަވަމުން ދެ އެވެ. އަމިއްލަ މީހާ އަތުންނާއި ވިޔަފާރިވެރިންގެ އަތުން ނަގާ ޓެކުހުގެ މިންވަރު އިތުރުވެފައިވެ އެވެ. އިންކަމް ޓެކްހާއި ގްރީން ޓެކްހާއި ޖީއެސްޓީ އާއި ބީޕީޓީ ފަދަ ތަފާތު އެތައް ޓެކުހެކެވެ.\nމި ޓެކްސްތަކަކީ ޕެންޝަން ފަންޑުގެ ކޮންސެޕްޓް ވުޖޫދު ކުރެވުނުއިރު ދައުލަތުން ނަގަމުންދިޔަ ޓެކްސްތަކެއް ނޫނެވެ. އޭރު ނަގަނީ އިމްޕޯޓް އެކްސްޕޯޓް ފަދަ މަދު ޓެކްސްތަކެކެވެ. އެކަމަކު މިހާރު ރައްޔިތުމީހާގެ އަތުން ދައުލަތަށް ނަގާ ޓެކުހުގެ މިންވަރު އިތުރުވުމުން ރައްޔިތުމީހާއަށް ރައްކާކުރެވޭނެ ފައިސާ މަދުވެ އެވެ.\nމި ކަންކަމާހުރެ، ޕެންޝަން ފަންޑު މިހާރު އެކުލެވިފައިވާ ގޮތުން، އެ ފަންޑްގައި ބައިވެރިވުމަށް، މަސައްކަތްކުރާ ފަރާތާއި މަސައްކަތް ދޭފަރާތަށް ދައުލަތުން މަޖުބޫރު ކުރުވުމަކީ، ދައުލަތަށް މި ފަންޑުގެ ފައިދާ ކުރާވަރު ދައްކުވައިދޭ ކަމެކެވެ. ގާނޫނެއް އޮތަސް، ރައްޔިތުމީހާއަށް މާބޮޑު ފައިދާއެއް ނުހިމެނޭ ގޮތަށް ކުރެވޭތީ އެވެ. އަދިމިކަމުން ޕެންޝަން އޮފީހުގެ އެއްވެސް މަގްސަދެއް ހާސިލްވާ ކަމަށް ގަބޫލު ނުކުރެވޭތީ އެވެ.\nމިފަދަ ކޮންސެޕްޓެއް އެކުލަވާލާއިރު، ބަލާ ކިތަންމެ މިންގަޑުތަކެއް ހުރެއެވެ. ބައެއް މާހިރުން ދެކެވަޑައިގަންނަވާ ގޮތުގައި، ދުޅަހެޔޮ ސިއްހަތަކާއެކު ދިރިއުޅުމަށްޓަކައި، ދުވާލަކު އިންސާނަކަށް އެވްރެޖްކޮށް މަސައްކަތް ކުރެވެނީ އަށް ގަޑިއިރު ކަމުގައިބަލައި، އޭނާޔަށް އަށް ގަޑިއިރުގެ ނިދި ބޭނުންވާނެ ކަމަށް ބަލައި އަދި އަށް ގަޑިއިރުގެ ވަގުތުކޮޅެއް އާއިލާޔާއެކު ހޭދަކުރުމަށާއި، ކަސްރަތު ކުރުމަށާއި، ރައްޓެހިންނާއި ބައްދަލުވެ އުޅެލުމަށް ބޭނުންވާނެ އެވެ.\nމި މިންގަޑުން ވިސްނާލާއިރު، އިންސާނަކު ދިރި ދުނިޔޭގައި އުޅެނީ، އެވްރެޖް ފަސްދޮޅަހަކަށް އަހަރު ކަމަށް ބެލިއަސް، މުޅި އުމުރުގައި އޭނާއަށް، އެ ކުޖުމްލަ މަސައްކަތުގައި އުޅެވޭނީ ވިއްސަކަށް އަހަރު ނޫންހެއްޔެވެ؟ އަނެއް ވިއްސަކަށް އަހަރު ނިދަން ހޭދަކުރަން ޖެހޭނެތާ އެވެ. ބާކީ ވިއްސަކަށް އަހަރު އާއިލާގެ ކަންކަމުގަ އާއި އާއިލާއާއެކު ވަގުތު ހޭދަކުރުމާއި، ފުރިހަމަ ސިއްހަތެއްގައި ހުރުމަށްޓައި ބޭނުންވާނެ ކަސްރަތާއި، ސޯޝަލައިޒްވެ އުޅުން ފަދަ ކަންކަމަށް ބޭނުންވާނެ ނޫންތޯއެވެ؟ މި ނަޒަރުން ވިސްނާލާއިރު 20 އަހަރަށް ފަހު ރިޓަޔާކުރާ މިހާއަށް އޭނާގެ ޕެންޝަން ފަންޑުގެ ފައިސާ ނެގޭގޮތަށް އޮތުން ރަނގަޅު ނޫން ހެއްޔެވެ؟\nކަންމިހެން ހުރުމާއެކު، ރައްޔިތުންނަށް ހެޔޮވެރިކަމެއް ކޮށްދިނުމަށް ވައުދުވެ، ރައްޔިތުންނަށް ހައްގުވާމިންވަރު ކަށަވަރު ކޮށްދިނުމަށް އައި ސަރުކާރެއް އޮވެމެ، އެ ސަރުކާރުގެ ސުޕަ މެޖޯރިޓީ މަޖިލީހެއް އޮވެ، ބޭނުންވާ ކަންކަމުގައި ގާނޫނު އަސާސީއަށް އިސްލާހުކޮށް ބަދަލުތައް ގެންނަމުންދާ މިފަދަ ދަނޑިވަޅެއްގައި އަދި މުޅި ދުނިޔެއަށާއި ދިވެހި ގައުމަށް ދިމާވެފައިވާ ބަލިމަޑުކަމުގެ މި ހިތާމަވެރި ހާލަތުގައި، ޕެންޝަން ފަންޑުގެ ގާނޫނަށް ބަދަލުގެނައުމަށް ދެކޮޅު ހަދައި ފަސް ޖެހެނީ އެއީ ހަމަ ރައްޔިތުންނަށް ހައްގު މިންވަރަށް ވީމާ ހެއްުޔެވެ؟\nއެޑިޓަރުގެ ނޯޓް: އެމްއެމްޕީއާރުސީގެ ކުރީގެ އެކްޓިން މެނޭޖިން ޑިރެކްޓަރު ހާރިސް މުހައްމަދު ލިޔުއްވާފައިވާ މި ލިޔުމަކީ ޕެންޝަން ފަންޑާއި އެ ފަންޑުގައިވާ ފައިސާ އާއި ފަންޑު މެނޭޖު ކުރުމުގެ ކޮންސެޕްޓަށް ރާއްޖޭގެ މިހާރުގެ ހާލަތާ ގުޅުވައި ގެންނަން ޖެހޭ ބޮޑެތި ބަދަލުތައް ފާހަގަ ކުރައްވާ ލިޔުއްވާފައިވާ ލިޔުމެކެވެ. މި ލިޔުން ޝާއިއުކޮށްފައި ވަނީ އަވަސް އޮންލައިނުން ގަބުލޫކުރާ ހަމަތަކަށް ފައްތާލުމަށް ގެނައި ކުދި ކުދި ބައެއް ބަދަލުތަކާއެކު އެވެ\nޕެންޝަން އޮފީސް ދިރިއުޅުން\nދޮންދަރިއަކަށް ނުވާ "ދޮން" ދަރިއެއް!\nބޭނުންވިޔަސް ލޭފޮދު ވެސް ނުލިބޭ!\nއާސިޔާ ދެއްވަނީ ފެނުގެ އިރުޝާދެއް!


ސޯލް (ފެބްރުއަރީ 23) - ކޮރޯނާވައިރަސް ސައުތު ކޮރެއާގައި ހަލުވިކަމާ އެކު ފެތުރެން ފެށުމުން، އެ ގައުމުގައި ވައިރަހުގެ އެލާޓް ލެވެލް އެންމެ މައްޗަށް ޖައްސާފައިވާ ކަމަށް ރައީސް މޫން ޖައި-އިން އިއުލާން ކުރައްވައިފި އެވެ.\n"ޕެރައިސައިޓް" އަށް އިންޑިއާ އިން ކޮޕީގެ ތުހުމަތު\nމި އަހަރުގެ އޮސްކާ އެވޯޑްސްގެ އެންމެ މޮޅު ފިލްމުގެ މަގާމު ހޯދައި ތާރީހުން ވެސް ޖާގަ ހޯދި ދެކުނު ކޮރެއާގެ ފިލްމު "ޕެރަސައިޓް" އަކީ އިންޑިއާގެ ފިލްމެއްގެ ޕްލޮޓް އަސްލަކަށް ބަލައިގެން ހަދާފައިވާ ފިލްމެއް ކަމަށް ބުނެ އޭގެ ޓީމަށް ދައުވާކުރާނެ ކަމުގެ އިންޒާރު ދީފި އެވެ.\nއޮސްކާ: ދެކުނު ކޮރެޔާ އިން އޮސްކާ ފަތަހަކޮށްފި\nދެކުނު ކޮރެޔާގެ "ޕެރަސައިޓް"، ދުނިޔޭގެ އެންމެ ޝަރަފުވެރި ފިލްމީ އެވޯޑް، އޮސްކާ ފަތަހަކޮށް، މިއަދު ތާރީޚު ބަދަލުކޮށްލައިފި އެވެ.\nކޮރެއާ ފިލްމު "އަ ހާޑް ޑޭ" ގެ ރައިޓްސް ޝާހްރުކަށް؟\nމީގެ ހަ އަހަރު ކުރިން ރިލީޒްކުރި ދެކުނު ކޮރެއާގެ ކާމިޔާބު ފިލްމު "އަ ހާޑް ޑޭ" ހިންދީ އޯޑިއަންސަށް ގެނެސްދިނުމަށް އޭގެ ރައިޓްސް ޝާހްރުކް ޚާން ހޯދާފައިވާ ކަމަށް ރިޕޯޓްތައް ބުނެފި އެވެ.\nމިދިޔަ އަހަރު ސެމްސަންގުން ނެރުނު ފަތްޖެހި ފޯނަކީ މާ ކާމިޔާބު އަދި ކަސްޓަމަރުންގެ އިތުބާރު އެހާ ބޮޑަށް ލިބުނު އުފެއްދުމަކަށް ނުވިޔަސް، އެ ޒާތުގެ ފޯނު ފުރަތަމަ ނެރުނު ކުންފުނީގެ ޝަރަފު ސެމްސަންގުން ވަނީ ހޯދައިފަ އެވެ.\n"ޕެރަސައިޓް" ލިމިޓެޑް ސީރީޒެއްގެ ގޮތުގައި\nމިދިޔަ އަހަރުގެ އެންމެ ވަރުފަދަ އެއް ފިލްމު ކަމަށްވާ ދެކުނު ކޮރެއާގެ "ޕެރަސައިޓް" ލިމިޓެޑް ސީރީޒެއްގެ ގޮތުގައި އިނގިރޭސިި ބަހުން އެޗްބީއޯ އަށް ގެނެސްދޭން މަޝްވަރާތައް ފަށައިފި އެވެ.\nއެލްޖީން ތަރުކާރީ ބަގީޗާ ހައްދަނީ\nސައުތު ކޮރެއާގެ އެލްޖީ ބްރޭންޑު ދުނިޔެ އަށް މަޝްހޫރުވެފައި ވަނީ ސްމާޓް އިލެކްޓްރޯނިކްސް އަށެވެ. ސްމާޓްފޯން، ސްމާޓް ޓީވީ، އަވަން، އަދި ސްމާޓް ދޮންނަ މެޝިން އުފައްދާ ކުންފުންޏެއް ގޮތުގަ އެވެ. އެކަމަކު މި ފަހަރު އެލްޖީގެ ވާހަކަ ދައްކަން މި ޖެހުނީ ތަފާތު ދާއިރާއަކަށް ޚާއްސަކޮށް އުފެއްދި އާލާތެއްގެ ސަބަބުންނެވެ.\nކުޑަ އޮޅުމެއް: ހީކުރީ "ކްރިސްމަސް ހަދިިޔާ"އައީ ކަމަށް\nއެމެރިކާ އަށް "ކްރިސްމަސް ހަދިޔާއެއް" ދޭން ޖެހިދާނެ ކަމަށް ބުނެ ނުސީދާ އިންޒާރެއް އުތުރު ކޮރެއާ އިން ދިނަސް، އެމެރިކާ އިން އެކަން މާ ސީރިއަސް ގޮތަކަށް ނުނަގަ އެވެ. އެކަމަކު އުތުރު ކޮރެއާގެ ކައިރީގައި އޮންނަ އެމެރިކާގެ އަސްކަރީ މަރުކަޒެއްގައި އޮޅިގެން މިދިޔަ ބުރާސްފަތި ދުވަހު ހިނގި ހާދިސާއާ އެކު، އެމެރިކާ ސިފައިން ހީކުރީ ކޮރެއާގެ...\n"ކްރިސްމަސް ހަދިޔާއެއް" ދޭނެ ކަމަށް (އެމެރިކާއަށް ސިހުމެއް ދޭނެ ކަމަށް) ބުނެ އުުތުރު ކޮރެއާއިން ދިން އިންޒާރަށް އެމެރިކާ އޮތީ ތައްޔާރަށް ކަމަށް އެގައުމުގެ ރައީސް ޑޮނަލްޑް ޓްރަމްޕް އިއްޔެ ވިދާޅުވެއްޖެ އެވެ.\nކޮރެއާގެ ލަވަކިޔުންތެރިޔާ ގޫ ހާރާ މަރުވެއްޖެ\nދެކުނު ކޮރެއާގެ ކުރީގެ މަޝްހޫރު އަންހެން ބޭންޑް "ކާރާ" ގެ ލަވަކިޔުންތެރިޔާ/ބަތަލާ ގޫ ހާރާ އާދީއްތަ ދުވަހު މަރުވެފައި އޮއްވައި ފެނިއްޖެ އެވެ.\nސިންގަޕޯ އެއާލައިނުން ކޮރެއާގައި ރާއްޖެ އިޝްތިހާރުކުރަނީ\nސިންގަޕޯ އެއާލައިނާ ގުޅިގެން އެމްއެމްޕީއާރުސީން ސައުތު ކޮރެއާގައި ރާއްޖެ އިޝްތިހާރު ކުރުމަށް ކެމްޕޭނެއް ފަށައިފި އެވެ.\n"ބްލައިންޑް" ގެ ހިންދީ ފިލްމަށް ސޯނަމް\nމީގެ އަށް އަހަރު ކުރިން ރިލީޒްކުރި ކޮރެއާގެ ކާމިޔާބު ފިލްމު "ބްލައިންޑް" ގެ ހިންދީ ފިލްމެއް ހަދަން ނިންމާފައިވާ ކަމަށާއި އެ ފިލްމުގެ ބަތަލާގެ ރޯލް ސޯނަމް ކަޕޫރަށް ދީފައިވާ ކަމަށް ރިޕޯޓްތައް ބުނެފި އެވެ.


Mamma! Annaane Nama Edhuvas Alun | Dhiislam\nމަންމާ! އަންނާނެނަމަ އެ ދުވަސް އަލުން!\nދިއިސްލާމް ޑެއިލީ ސެޕްޓެމްބަރ 20, 2011\nލިޔުނީ: އަހުމަދު އިޤްބާލް\nއެއީ މީގެ 20 އަހަރު ކުރިއެވެ. އޭރު އަހަރެންގެ އުމުރުން އެންމެ 13 އަހަރެވެ. އަހަރެންގެ ބައްޕަ އަހަންނާއި އަހަރެންގެ މަންމަ ދޫކޮށްލައިފައި ދިޔައީ އޭގެ 02 އަހަރު ކުރިންނެވެ. އެއީ އަހަރެންގެ\nހިތުން ނުފިލާނެ ރެއެކެވެ. އަހަރެން ހަނދާން ހުންނައިރުން ފެށިގެން އަހަރެމެންގެ ކުޑަ ޢާއިލާ ދިރިއުޅެމުން އައީ ވަރަށް އުފަލުގައެވެ. ބައްޕަ އާއި މަންމަ ކައިވެނި ކުރީ އެދެމީހުންގެ އުމުރުން 16 އަހަރުގައެވެ. މަންމަ އާއި ބައްޕަގެ ޒުވާން އުމުރުގައި ކުރެވުނު އެ ކައިވެންޏަށް އަހަރެން އިތުރުވެގެން ދިއުން ވެގެން ދިޔައީ އެ ދިރިއުޅުމަށް ލިބިގެންދިޔަ އެންމެ ބޮޑު އުފާކަމުގައެވެ.\nނަމަވެސް މި އުފާވެރި ދިރިއުޅުމަށް ކޮންމެވެސް މީހެއްގެ ހިޔަނި އެޅިގެން ދިޔައެވެ. މަންމަ އާއި ބައްޕަގެ ލޯބީގެ ދިރިއުޅުން ބަދަލުވެގެން ދިޔައީ ހަނގުރާމައަކަށެވެ. ޒުވާބެއް ނުކުރާ ރެޔެއް ދުވާލެއް ނާދެއެވެ. ޒުވާބުކުރާ ވަކި ކަމެއް ނޭނގެއެވެ. ދުވަހަކަށްފަހު ދުވަހެއް އަހަރެމެންގެ ޢާއިލާގެ އުފާވެރިކަން ކެނޑެމުން ގޮސް ނެތި ދިޔައެވެ.\nޒުވާބު ކުރެވެމުން ދިޔަ ރޭތަކުން ރެއެކެވެ. އެއީ ވިއްސާރަ ރެއެކެވެ. އަހަރެން އޮތީ ކޮޓަރީގައި ފިލާވަޅު ހަދާށެވެ. ވެހެމުން ދިޔަ ވާރޭގެ އަޑާއެކު މަންމަ އާއި ބައްޕަގެ ޒުވާބުގެ އަޑު އަހަންނަށް އިވެމުން ދިޔައެވެ. ޒުވާބުގެ އަޑު އަހާކަށް މާކަ ގިނައިރަކު އަހަންނަކަށް މަޑަކުން ނޯވެވުނެވެ. ފޮތްތަށް ބެހެއްޓުމަށްފަހު ޒުވާބުގެ އަޑާ ދިމާއަށް ހިނގައިގަތީމެވެ. އަހަރެންގެ މަންމަ އާއި ބައްޕަގެ ކޮޓަރިއަށް ދިޔައިރު ބައްޕަ ދަބަހެއް ހިފައިގެން ބޭރަށް ނުކުތުމަށް ހިނގައި ގަންނަނީއެވެ. އަހަރެން ދޮރުމަތީގައި ހުއްޓާ ބައްޕަ ނުކުންނަމުން އަހަރެން ކައިރިއަށް ތިރިވެލިއެވެ. ނިއްކުރިއަށް ދޮނެއް ދިނުމަށްފަހު އަހަރެން ގައި ގައި ބައްދާލައިފައި ބަސްއަހައިގެން އުޅުމަށްބުނެ ހިނގައިގަތެވެ. މަންމަ ރޮމުން ރޮމުން ބައްޕަ ފަހަތުން މަޑުކުރުމަށް އެދި ގޮވަމުން ދިޔައެވެ. ނަމަވެސް ބައްޕައަކަށް ހުއްޓުމެއް ނައެވެ.\nމަންމަ އާއި ބައްޕަ ވަކިވި ސަބަބެއް މަންމަ އަހަންނަކަށް ކިޔައެއް ނުދެއެވެ. އަހަންނަށް ދައްތައެއްގެ ފަރާތުން އެނގުނުހައިވެސް އެއްޗަކީ ބައްޕަގެ ދިރިއުޅުން އިންޑިޔާއަށް ބަދަލު ކުރިކަމެވެ. އެއީ ބައްޕަގެ ދިރިއުޅުމަށް އައި އެހެން އަންހެނަކާއި އެކުގައެވެ. އެދުވަހުގެ ފަހުން އަހަރެންނަކަށް ބައްޕަގެ އެއްވެސް ޚަބަރެއް ނުވެއެވެ. ދެން އަހަރެންގެ ދިރިއުޅުން ކުރިޔަށް ދިޔައީ ހަމައެކަނި މަންމައާއި އެކުގައެވެ. އަހަރެމެން އުޅެމުން ދިޔައީ ކުއްޔަށްކަމުން މާގިނަ ދުވަސްތަކެއްނުވެ މަންމަ ވަޒީފާއަކަށް ދާން ފެށިއެވެ. ވަޒީފާގައި ބުރަވުމުން އަހަރެން ބަލައި ސްކޫލަށް އައުމަށް ގަޑިޖެހުން މަންމަގެ އާދައަކަށް ވެގެންދިޔައެވެ. ސްކޫލްގެ ހުރިހައި ކުދިން ނިމި ގެއަށްދާއިރަށް މަންމަ އަންނަ ދުވަސްވެސް މަދެއްނުވާނެއެވެ. އެކަމާ އަހަރެން މަޑުމަޑުން މަންމަ ދެކެ ރުޅި އަންނަން ފެށިއެވެ. ގޭގައި އަހަރެން ކާހިތްވާ ކަހަލަ ކާއެއްޗެއް ނުހުންނަ ދުވަސްވެސް ގިނައެވެ. މަންމަ ބުނާގޮތުންނަމަ ލިބޭ މުސާރައިން ކުލި ދައްކާފައި އިތުރު ކަމަކަށް ޚަރަދެއް ކުރާނެ އެއްޗެއް ނޯވެއެވެ. ހެނދުނުގެ ސަޔަށް އަބަދު އެކައްޗެއް ހުންނާތީ އަހަރެން ރުޅިއައިސްގެން މަންމަ އާއި ދިމާއަށް ވަރަށް ހަޑިކޮށް އެއްޗެހި ކިޔެން ފެށުނެވެ. ސްކޫލުން އައިސް ފިލާވަޅު ހަދަން ބުނުމުންވެސް އަހަރެން މަންމަ ބުނާ އެއްޗަކަށް މާ ބޮޑު އިސްކަމެއް ނުދެމެވެ. މަންމަވެސް އަހަރެންގެ ބޭނުން ތަކަކަށް މާބޮޑު އިސްކަމެއް ނުދޭހެން ހީވީމަ އެވެ. މަންމަ އާއި ބައްޕަ އެކުގައި އުޅުނުއިރު ބައްފަ އެކަނި ލިބޭ މުސާރައިން އަހަރެން ހިތްހަމަ ޖެހޭ ގޮތަށް ދިރި އުޅުން ކުރިޔަށް ދިޔަފަދައިން މަންމައަށް ލިބޭ މުސާރައިންވެސް އެހެން ވާންޖެހޭނެ ކަމުގެ ޝަކުވާ އަހަރެން ތަކުރާރު ކުރީމެވެ. އަހަރެން ބުނާ ގިނަ އެއްޗެއްސަށް މަންމަ ރައްދު ދޭކަށް ނުހަދަ އެވެ. އަހަރެންގެ ޝަކުވާތަކަށް މަންމަ އިސްޖަހައިގެން ހުރެ ބޯލަނބާ ކަހަލައެވެ. ގިނަ ފަހަރަށް އަހަންނާ ދިމާއަށް ބާރަށް އެއްޗެކޭ ބުނެވުނަސް އަމިއްލައަށް އައިސް މާފަށް އެދި ރޯނެއެވެ. ކޮންމެ ގޮތެއްވިޔަސް އަހަރެން ދެކެ މަންމަ ލޯބިވާކަން އަހަންނަށްވެސް އެނގެއެވެ.\nދުވަސްތަކުގެ ތެރެއިން ދުވަހެކެވެ. އަހަރެން ހެނދުނު ސައިބޯން އިށީން އިރު ސަޔަށް ހުރީ އެ ހަފުތާގެ އެހެން ދުވަސް ތަކެކޭވެސް އެއް ފަދައިން ސަޔާ ބިސްކޯދެވެ. އަހަރެން އެ ކަމާ މަންމައާއި ދިމާއަށް އެއްޗެހި ކިޔުމުން، އެދުވަހު މަންމައަށް މުސާރަލިބޭނެކަމަށް ބުންޏެވެ. އަދި ސްކޫލުން އަންނަމުން އަހަރެން ބޭނުން އެއްޗެއް ގެނެސްދޭނެ ކަމަށް ބުންޏެވެ. އޭގެ ރައްދުގައި އަހަރެންނަށް ހުށަހެޅުނީ އެހެން ޝަކުވާ އެކެވެ. އެއީ ކޮންމެ މަހަކު މުސާރަ ލިބުމުން އަހަންނަށް ގަނެދޭން ބުނެފައި އޮންނަ ބައިސްކަލުގެ ވާހަކައެވެ. އެވަރު ކަމެއް މަންމަ އަށް ނުކޮށްދެވޭ ވާހަކައެވެ. އެދުވަހުވެސް އަހަރެން ސްކޫލަށް ދިޔައީ މަންމަ ރޮއްވާލައިފައެވެ. ހިތްހަމަވެސް ޖެހުނެވެ. ހިތުގަ ހުރި އެއްޗެހި ކިޔުނީމައެވެ. އެކަމަކު މަންމަ ރޯތަން ފެނުނީމާ ދެރަވެސް ވެއެވެ. މަންމައަށް ލިބޭ މުސާރައިން ނުވަނީއޭވެސް ހިތަށް އަރައެވެ. އެހެން ކުދިންހެން އަހަރެންވެސް އެހުރިހައި އުފަލެއްވެސް ބޭނުންވާތީ އެ ޝަކުވާ ކުރެވެމުން ދިޔައީއެވެ.\nއެދުވަހު ސްކޫލް ނިމިގެން 15 މިނެޓް ވެގެންދިޔަ އިރުވެސް މަންމަ އަހަރެން ބަލައެއް ނާދެއެވެ. އަހަރެން އެކަނި ގެއަށް ދިއުމަށް ނިންމާ ހިނގައިގަތް ތަނާ މަންމަ އަހަރެން ބަލާ އައެވެ. މަންމަ އައިސް އަހަންނާ އަރާ ހަމަވުމުން އަހަރެން ބަލާ ދެން ނާންނާށޭ، އަދި އަހަންނަށްވެސް އެހެން ކުދިންހެން އެކަނި ގެޔަށް ދާން އެނގޭކަމަށް ބުނެ އެންމެންގެ ތެރޭގައި ހަޅޭލަވައިގަނެވުނެވެ. މަންމައަށް އިތުރުބަހެން ބުނުމުގެ ފުރުސަތު ނުދީ އަހަރެން ހިނގައިގަތް ތަނާ މަންމަ އަހަރެންގެ ބުރަކަށީގައި އަތްއަޅާ ކޮއްޕާލިއެވެ. ކާރެއްގެ ބުރަކީގެ އަޑާއިއެކު މަންމަގެ ހަޅޭއްލެވުމުގެ އަޑުއަހަންނަށް އިވުނެވެ. އަހަރެން ފަސް އެނބުރި ބަލައިލީމެވެ. ކުރިމަތީ އޮތް ކާރުގެ ދަށުވެފައި އޮތީ އަހަރެންގެ މަންމަ އެވެ. ވަށައިގެން މީހުން އެއްވިއެވެ. އަހަރެންނަށް ހަދާނެގޮތް ނޭނގިފައި ކާރުގެ ދަށުވެފައި އޮތް މަންމައަށް ބަލަން އިނދެވުނެވެ. އަނގައިން ބަހެއް ނުބުނެވުނުތާނގައި، މީހާއަށް ގުޑުމެއްވެސް ގެންނަން ނޭނގިފައެވެ.\nމަންމަ އަހަންނާ ވަކިވެގެން ދިޔައީ އަހަރެންގެ ފުރާނަ ސަލާމަތްކުރުމުގެ ގޮތުންނެވެ. މަންމަގެ ކަށުނަމާދަށްފަހު އަހަރެން ގެއަށް އައީ ބޮޑުދައިތައާއި ބޭބެއާ އެކު އެމީހުންގެ ގެއަށް ބަދަލު ވުމަށް އަހަރެންގެ އެއްޗެހި ބަލައެވެ. އެއީ މަންމަ ނިޔާވިތާ2ދުވަސް ފަހެވެ. އަހަރެންގެ ކޮޓަރިއަށް ވަތްއިރު އަހަރެންނަށް ލިބިގެން ދިޔައީ އަހަރެންގެ މަންމަގެ ފަރާތުން އެންމެ ފަހު ހަދިޔާ އެވެ. އަހަރެން ބޭނުންވެގެން އުޅުނު ބައިސްކަލް އަހަރެންގެ ކޮޓަރިތެރޭގައި ހުއްޓެވެ. އަހަރެންނަށް އެ ފެނުމުން ވީ އުފަލަށްވުރެ ވެވުނީ ދެރައެވެ. ލޮލުން އޮހޮރުނީ ކަރުނައެވެ. އޭގައި ކުޑަ ނޯޓްކޮޅެއް ހަރުކޮށްފައި އިނެވެ. މާބޮޑު އެއްޗެއް ލިޔެފައި ނެތަސް މަންމަ ބުނަން ބޭނުންވެފައި ހުރި ހުރިހައި ވާހަކައެއް އެބަސްތަކުން ހާމަވެގެން ދިޔައެވެ. އޭގައި އޮތީ މަންމައަށް އަހަރެންގެ ހުރިހައި ބޭނުމެއް އެންމެ ފުރިހަމައަށް ފުއްދައި ނުދެވުނަސް މަންމަގެ ހުރިހައިވެސް މީހަކީ އަހަރެން ކަމަށާއި އަހަރެންގެ އުފަލަށްޓަކައި މަންމަ ކޮންމެފަދަ ކަމެއްވެސް ކޮށްފާނެ ކަމަށެވެ. އެކަން އަހަންނަށް ވަރަށް ރަނގަޅަށް އެނގިގެން ހިނގައްޖެއެވެ.\nމަންމައާއި ވަކިވުމަށްފަހު ދެން އަހަރެން ދިރިއުޅެންފެށީ ބޮޑުދައިތަ އާއި ބޭބެއާ އެކުގައެވެ. އަހަރެންގެ ބައްޕަގެ ފަރާތުން ލިބެމުން ދިޔައީ ހަމައެކަނި އަހަރެންނަށް ކުރަންޖެހޭ ރަސްމީ ޚަރަދުގެ ފައިސާއެވެ. އަހަރެން އުޅޭ ހާލެއް ބަލައިލަން އަހަންނަށް ގުޅައިވެސް ނުލައެވެ. ބޮޑުދައިތަމެން ގެއަށް ދިރިއުޅުން ބަދަލުކުރުމަށްފަހު ސްކޫލަށް ދިއުމާއި ގެއަށް އަންނަން ޖެހެނީ އެކަނިމާ އެކަންޏެވެ. އަހަރެން ކިޔަވާތޯ ފިލާވަޅެއްހަދައިތޯ ބަލައިލާނެ މީހަކު އެ ގެއަކު ނުހުރެއެވެ. ބައްޕަ ފޮނުވާ ފައިސާއިން އަހަރެންގެ ބޭނުމަކަށް އެއްވެސް އެއްޗެއް ނުލިބެއެވެ.\nއެކަމުގެ ޝަކުވާއެއް ކުރާނެ މީހަކު ނުހުރެއެވެ. ކުޑަކޮށްވެސް ކަމަކާ ހިތްހަމަ ނުޖެހުނަސް ބޮޑުދައިތަގެ ފަރާތުން އިވެނީ ރުޅިވެރިކަމުގެ ބަސްތަކެވެ. މުޅި މަސްދުވަސް އެކަށްޗެއް ކާން ހުއްޓަސް ޝަކުވާއެއް ނުކުރަމެވެ. މަންމަ ނަމަ އެ ޝަކުވާ އަޑުއަހައި ދެރަވާނެއެވެ. އެކަމަކު މިހާރު އެ ހުރިހައި ކަމެއް ބަދަލުވެއްޖެއެވެ. ކޮންމެ ރެޔަކު ފިލާވަޅު ހެދުމަށް އިންނަ އިރު އެހީވެދޭން މަންމަ ނެތުމުން އެކަމުގެ އިޙްސާސް ކުރެވި ލޮލުން ކަރުނަ އާދެއެވެ. ކާން ހަދަންޖެހެނީ ގިނަ ފަހަރަށް އެކަންޏެވެ. ކުރިން ނަމަ އަހަރެން ކައިނިމި ނިދަންދެން އަހަރެން ކޮބައިތޯ މަންމަ ބަލާނެއެވެ. އޭރު ކިތަންމެ ރުޅި އަޔަސް މިހާރު އިންތިހާއަށް އެކަމާ ހިތާމަ ކުރަމެވެ. ސްކޫލް ނިމޭ ގަޑީގައި އެކަނި ގެއަށް އަންނަން ޖެހުމުން އެ އެކަނިވެރިކަމާ ބާކީ ކަން އިޙްސާސް ކުރެވެއެވެ. ކުޑަ އިރުކޮޅެއް ލަސްވިޔަސް އޭރު މަންމައާއި ދިމާއަށް ކިޔުނު އެއްޗެހި އަހަރެން ކަންފަތުގައި މިހާރުވެސް ހަރުލާފައި ހުންނަކަހަލަ އެވެ. އެ ބަސްތަކަށް އެ އަމަލުތަކަށް މާފަށް އެދެން ބޭނުންވެއެވެ. އެކަމަކު ދެނެއް އެދުވަހެއް ނާންނާނެއެވެ.\nމިއީ، އޭގެ 20 އަހަރު ފަހެވެ. މިހާރު އަހަންނަކީ ރާއްޖޭގެ ބޮޑު ކުންފުންޏެއްގެ ވެރިއެކެވެ. ޒިންމާދާރު ފިރިއެކެވެ. ދެ ކުދިންގެ ބައްޕައެކެވެ. މަންމަ އަހަންނަށް ކޮށްދިނީ ދަރިޔަކަށް މަޔަކު ނޫނީ ބައްޕައަކަށް ކަންތައް ކޮށްދޭނެ އެންމެ ފުރިހަމަޔަށްކަމަށް މިއަދު އަހަންނަށް އިޙްސާސް ކުރެވެއެވެ. އަމިއްލަ ކާރު އޮންނައިރުވެސް އަހަންނަށް ދަރިންބަލާ ސްކޫލް ދޮށަށް ދެވެނީ ގަޑިޖެހިގެންނެވެ. ބޮޑު މުސާރަ ލިބޭއިރުވެސް ޢާއިލާގެ ކަންތައްތައް ދެކޮޅުޖެއްސެނީ ކިރިޔާއެވެ. އޭރު މަންމަ އެކަނި އަހަރެންގެ ކަންތައްތައް ބެލެހެއްޓުމުގައި އިންތިހާއަށް ދަތިވާނޭކަން މިއަދު ޔަޤީންކުރެވެއެވެ. އެކަން ވިސްނެނީ މިހާރެވެ. މިހާރުވެސް ވަރަށް ގިނައިން އަހަރެން މަންމަގެ މަހާނަ ކައިރިޔަށް ގޮސް ރޮއި ހަދަމެވެ. މައާފަށް އެދެމެވެ. އެއްފަހަރު ނަމަވެސް މަންމަ އަހަންނަށް މާފު ކޮށްފީމޭބުނެ އަހަރެން ގައިގައި ބައްދައިލުމަށް ތެދުވާނެކަމުގެ އުންމީދެއް ހިތުތެރޭގައި އޮވެއެވެ. އުމުރުން ދުވަސް ވިޔަކަސް ގިނަ ތަޖުރިބާތަކެއް ކުރެވުނަސް މިއަދުވެސް އަބަދުވެސް އަހަރެންގެ ކޮންމެ ފިޔަވަޅެއްގައި މަންމަގެ އެހީތެރިކަމުގެ އިޙްސާސް ކުރެވެއެވެ.\nމި ދުނިޔޭގައި މަންމައެން ބައްޕައެއް ނެތް ޔަތީމު އެތައް ކުދިންނެއް ވާނެއެވެ. އަހަރެން ފަދައިން މަންމައާއި ބައްޕަ ގެއްލިގެން ގޮސްފައިވާ އެތައް ބަޔަކު އުޅޭނެއެވެ. އަހަރެން ބުނެލަން ބޭނުމީ މަންމަ އާއި ބައްޕައާއިއެކު އުޅުމުގެ ނަސީބުލިބިފައިވާ މީހުން އެ މީހުން ވަކިވެ ނުދަނީސް އެމީހުންގެ އަގު އެންމެ ފުރިހަމަ ގޮތުގައި ވަޒަން ކުރާށެވެ. ފާއިތުވެގެންދާ ވަގުތަކީ އެނބުރި އަންނާނެ ވަގުތެއްނޫނެވެ. ލޯބިވާ މީހުންގެ ކައިރީގައި ލޯބިވެޔޭ ބުނާށެވެ. މާފަށް އެދެން ޖެހޭނަމަ މާފަށް އެދޭށެވެ.\n“މަންމަ އާއި ބައްޕަ އާއެކު އުޅުމުގެ ނަސީބުލިބިފައިވާ މީހުން އެ މީހުން ވަކިވެ ނުދަނީސް އެމީހުންގެ އަގު އެންމެ ފުރިހަމަ ގޮތުގައި ވަޒަން ކުރާށެވެ.”\n1 އޯގަސްޓް, 2012 | 11:08\nރޮވުން ހަމަ….ވަރަށް ރީތި\n17 އޮކްޓޯބަރ, 2012 | 11:29\n6 އޭޕްރިލް, 2013 | 2:01


48 ގަޑިއިރު ތެރޭ ވައްޑެގެ ކެމްޕެއިން ހަރަކާތްތައް މެކުހަށް – Ungoofaaru\nބަނޑޭރިގަނޑު/ޙަބަރު/48 ގަޑިއިރު ތެރޭ ވައްޑެގެ ކެމްޕެއިން ހަރަކާތްތައް މެކުހަށް\n48 ގަޑިއިރު ތެރޭ ވައްޑެގެ ކެމްޕެއިން ހަރަކާތްތައް މެކުހަށް\n0 430 1 މިނެޓުން ކިޔާލެވޭ\nއެމްޑީޕީގެ ކެނޑިޑޭޓް މުހައްމަދު ވަހީދު (ވައްޑޭ) ގެ ކެމްޕެއިން ހަރަކާތް - އުނގޫފާރު ޑޯޓްޑޯ ޓީމް މާކުރަތުގައި\nނޯޓް: މި ލިއުމަކީ 19 ވަނަ ރައްޔިތުންގެ މާޖިލީހުގެ އިންތިޚާބަށް ކެމްޕެއިން ކުރުމަށް ވިޔަފާރި އުޞޫލުން ކެނޑިޑޭޓުންނަށް ދެވިފައިވާ ފުރުސަތުގެ ދަށުން ލިޔެވިފައިވާ ލިއުމެކެވެ.\nކުރިއަށް އޮޔް 19 ވަނަ ރައްޔިތުންގެ މަޖިލީހުގެ އިންތިޚާބުގައި އެމްޑީޕީގެ ފަރާތުން އުނގޫފާރު ދާއިރާއަށް ވާދަކުރައްވާ މުޙައްމަދު ވަހީދު (ވައްޑެ) ގެ ކެމްޕެއިން ހަރަކާތްތައް ވޭތުވެ ދިޔަ 48 ގަޑިއިރު ތެރޭ އިތުރަށް ފުޅާކޮށް މެކުހަށް ޖަހައިފިއެވެ. ވައްޑެގެ ކެމްޕެއިން ޓީމުން ވަނީ އުނގޫފާރު ދާއިރާގެ3ރަށުގައި ވޭތުވެދިޔަ 48 ގަޑިއިރުގެ ތެރޭގައި ކެމްޕެއިން ކުރުމުގެ ބޮޑު7ހަރަކާތެއް ކުރިއަށް ގެންގޮސްފައެވެ.\nވައްޑެގެ ކެމްޕެއިން ޓީމުން މިދިޔަ ބުރާސްފަތި، ހުކުރު އަދި ހޮނިހިރު ދުވަހު ހަވީރު ވަނީ ވަރަށް ކާމިޔާބު މަގުމަތީ ހަރަކާތްތަކެއް ކުރިއަށް ގެންގޮސްފައެވެ. މި ހަރަކާތްތަކުގައި ގިނަ އަދަދެއްގެ ސަޕޯޓަރުން ބައިވެރިވިއެވެ. މަގުމަތީ ހަރަކާތްތަކުގައި ވައްޑެގެ ޓީމުން ވަނީ ދޮރުން ދޮރަށް ޒިޔާރަތް ކުރުމުގެ އިތުރުން ވައްޑެގެ ސިޔާސަތުތަކާއި އެޖެންޑާ 19 ގެ ދަށުން ރައްޔިތުންނަށް ހުރި އުފާވެރިކަމާއި ފަހި ފުރުސަތުތައް ކިޔައިދީފައެވެ. މި މަގުމަތީ ހަރަކާތްތަކުގައި ވައްޑެގެ ވައުދުތަކާ ޝިއާރުތައް ހިމެނޭ ކެމްޕެއިން ބެނާތައް ދެމުމާއި ޕޯސްޓަރު ހިއްޕުން ވެސް ކުރިއަށް ދިޔައެވެ.\nއެމްޑީޕީގެ ކެނޑިޑޭޓް މުހައްމަދު ވަހީދު (ވައްޑޭ) ގެ ކެމްޕެއިން ހަރަކާތް – އުނގޫފާރު ގައި މަގުމަތީގެ ބެނަރ ދެމުމުގެ ހަރަކާތްތައް ކުރިއަށް ގެންދިއުން\nމީގެ އިތުރުން ވައްޑެ ވަނީ ހުކުރު ދުވަހުގެ ރޭ އުނގޫފާރުގައި ޒުވާނުންގެ ޙާއްސަ ފޯރަމް އެއް ކުރިއަށް ގެންގޮސްފައެވެ. އުނގޫފާރު އޯކޭ ސިޕްސް ކެފޭގައި ކުރިއަށް ދިޔަ މި ފޯރަމްގައި ވައްޑެ އަދި ކެމްޕެއިން ޓީމުން ވަނީ ޒުވާނުންގެ އިހުސާސްތައް އަޑުއަހާ ޒުވާނުން ބޭނުންވާ ކަންތައްތައް އޮޅުންފިލުވާފައެވެ. އަދި ވައްޑެ ވަނީ އެޖެންޑާ 19 ގެ ދަށުން ޒުވާނުންގެ ކުރިމަގަށް ހުރި ފަހި ފުރުސަތުތައް ޒުވާނުންނާ ޙިއްސާކޮށްފައެވެ.\nއެމްޑީޕީގެ ކެނޑިޑޭޓް މުހައްމަދު ވަހީދު (ވައްޑޭ) ގެ ކެމްޕެއިން ހަރަކާތް – ޒުވާނުންގެ ފޯރަމް\nހުކުރު ދުވަހުގެ ރޭ ވައްޑެގެ ކެމްޕެއިން ޓީމުން ވަނީ ހުރިހާ ޒުވާނުންނަށާއި ރައްޔިތުންނަށް ހުޅުވާލައިގެން ޙާއްސަ ބާބެކިއުއް ވެސް ކުރިއަށް ގެންގޮސްފައެވެ.\nއެމްޑީޕީގެ ކެނޑިޑޭޓް މުހައްމަދު ވަހީދު (ވައްޑޭ) ގެ ކެމްޕެއިން ހަރަކާތް – އުނގޫފާރު ހަރުގައި ބާބެކިއު ކުރިއަށް ގެންދަނީ\nވައްޑެގެ ކެމްޕެއިން ހަރަކާތްތަކުގެ ތެރެއިން ހުކުރު ދުވަހު މެންދުރު ފަހު ވަނީ ހުޅުދުއްފާރުގެ އަންހެން ކަނބަލުންގެ ޓީމެއް ވެސް އުނގޫފާރަށް ޒިޔާރަތްކޮށްފައެވެ. މި ޓީމުން ވަނީ އެ ދުވަހު މެންދުރާއި ހަވީރު އުނގޫފާރުގައި ޑޯޓޫޑޯ ހަރަކާތް ކުރިއަށް ގެންގޮސް އެޖެންޑާ 19 ގެ ސިޔާސަތުތައް ރައްޔިތުންނާ ޙިއްސާކޮށްފައެވެ.\nއެމްޑީޕީގެ ކެނޑިޑޭޓް މުހައްމަދު ވަހީދު (ވައްޑޭ) ގެ ކެމްޕެއިން ހަރަކާތް – އުނގޫފާރު ޑޯޓްޑޯ ޓީމް މާކުރަތުގައި\nހޮނިހިރު ދުވަހު ހެނދުނު އުނގޫފާރުގެ އަންހެނުންނާއި ފިރިހެނުން ހިމެނޭ ކެމްޕެއިން ޓީމެއް ވަނީ2ލޯންޗެއްގައި މާކުރަތައް ދަތުރުކޮށްފައެވެ. މި ޓީމުން ވަނީ މާކުރަތުގައި ޑޯޓޫޑޯ ޖައްސާ ކެމްޕެއިން ހަރަކާތްތައް ވަރަށް ފޯރިއާއެކު ކުރިއަށް ގެންގޮސްފައެވެ. ކެމްޕެއިން ޓީމް އުނގޫފާރަށް އެނބުރި އައީ ހޮނިހިރު ދުވަހު ހަވީރެވެ.\n6 އޭޕްރިލް 2019 ވާ ހޮނިހިރު ދުވަހު އޮންނަ 19 ވަނަ ރައްޔިތުންގެ މަޖިލީހުހެ އިންތިޚާބަށް މިހާރު6ދުވަހަށް ވެފައި ވާއިރު ވައްޑެގެ ކެމްޕެއިން ޓީމުން މަޢުލޫމާތުދޭ ގޮތުގައި ކުރިއަށް އޮތް ދުވަސްތަކަކީ މި ކެމްޕެއިންގެ ފޯރި އިތުރަށް ގަދަވެގެން ދާނެ ދުވަސްތަކެކެވެ. އަދި ﷲގެ އިރާދުފުޅުން މި ގޮނޑި އެމްޑީޕީގެ ކެނޑިޑޭޓު ކާމިޔާބުކޮށް އެޖެންޑާ 19 އިން ރައްތިތުންނަށް އުފާފާގަތިކަން ލިބުން ވަރަށް ގާތް ވެއްޖެ ކަމަށް ކެމްޕެއިން ޓީމުން މަޢުލޫމާދެއެވެ.\nއުނގޫފާރު ދާއިރާ މަޖިލިސް އިންތިހާބު މުޙައްމަދު ވަހީދު (ވައްޑެ)\nއުނގޫފާރު ދާއިރާގެ ރައްޔިތުން އިލްހާމް ހޮވައިދީ – ރައީސް ޔާމިން\nއުނގޫފާރު ފެރީ ޓާމިނަލް ޑިޒައިންކޮށްދީ އަދި ބީއޯކިއު ތައްޔާރުކޮށްދޭނެ ފަރާތެއް ހޯދަން އިއުލާންކޮށްފި\nއުއްމީދީ މެމްބަރު ވައްޑޭއަށް މަރުހަބާ!


Dahtha Aa Foshunu Meehakah Heyaruvaa Laifi - Vaguthu\nދައްތަ އާ ފޮށުނު މީހަކަށް ހޭއަރުވާލައިފި\n1 އަހަރު ކުރިން ( ޖުލައި 22, 2018 )\nފޮށުމަކީ މިހާރު މުޖުތަމަޢުގައި އާއްމު ކަމަކަށް ވެފައިވީ ކަމަކަށްވި ނަމަވެސް އެއީ އެއްވެސް ހާލެއް "އޯކޭ" ކަމެއްގެ ގޮތުގައި ނަގައިގެން ވާނެ ކަމެއް ނޫނެވެ. ނަމަވެސް މިފަހަރު ފޮށުނު މީހަކަށް އެކަމުގެ ހިތި ދައްކާލީ ލިމިޓުން ބޭރުންނެވެ.\n19 އަހަރުގެ ޒާކިރް އާއި 24 އަހަރުގެ އާމިރް އޭނާގެ ދައްތައަށް މީހަކު ފުރައްސާރަ ކުރި ޚަބަރު ލިބުމުން ކަންކުރީ ހީވެސް ނުކުރާ ކަހަލަ ގޮތަކަށެވެ. ފުރައްސާރަ ކުރި މީހާގެ ދުވަސް ދުއްވާލީއެވެ. އޭނާ މަރާލީއެވެ.\nޒާކިރް އާއި އާމިރް ވެގެން މާރާލާފައިވަނީ އުމުރުން 35 އަހަރުގެ ޖަގްދިޝް ކިޔާ މީހެކެވެ. އިންޑިޔާގެ ނޫސްތަކުން ރިޕޯޓްކޮށްފައިވާ ގޮތުގައި ޖަގްދިޝްއަކީ ރިކްޝަރ ދުއްވާ މީހެކެވެ. އަދި ޒާކިރް އާއި އާމިރް ދައްތައަށް މިމީހާ ފޮށިފައިވަނީ މަސްތުގެ ހާލުގައެވެ. އަދި މިވާހަކަ ޒާކިރް އާއި އާމިރް އަށް އެނގުމުން ހާމައަށް އޮތް މަގެއްގައި ގޮސް މިރިކްޝާ ދުއްވާ މީހާއަށް ވަޅިން ހަމަލާދީފައިވެއެވެ.\nމަގުމަތީގައި އެއްވެފައިތިބި މީހުން ޒާކިރް އާއި އާމިރް ހުއްޓުވާ، ރިކްޝަރ ދުއްވާ މީހާ ހޮސްޕިޓަލްއަށް ގެންދިޔައިރު، އޭނާ އޮތީ މަރުވެފައެވެ.\nޒާކިރް އާއި އާމިރް މިހާރު ހުރީ ފުލުހުންގެ ބެލުމުގެ ދަށުގައެވެ. މިމައްސަލަ ފުލުހުންދަނީ ތަޙްޤީޤް ކުރަމުންނެވެ.\nބުޅަލަށް އެލާޖިކްވާ ފަރާތްތަކަށް ހާއްސަ ވެކްސިނެއް އުފައްދައިފި


Mi zuvaanaa'aai eku maves beynunvanee mahah dhaan\nރިޕޯޓު - ޒުވާން މަސްވެރިޔާ\nމި ޒުވާނާއާއިއެކު މަވެސް ބޭނުންވަނީ މަހަށް ދާން\nމަސްވެރިކަން ކުރުމަކީ ދަށު ދަރަޖައިގެ ކަމެއް ކަމަށް މީހުން ބުނި\nބޭނުންވީ މީހުން މަސްވެރިކަމާއި މެދު ދެކޭގޮތް ބަދަލުކުރަން\nމަސްވެރިކަމަކީ ހުއްޓުމެއް ނެތި އާމްދަނީ ލިބޭ ކަމެއް\nކ. މާލެ 13 އޯގަސްޓު 2019 | އަންގާރަ 18:36 6,940\nޒުވާން މަސްވެރިޔާ ސާޖިން - ރާއްޖެ އެމްވީ\nސްކޫލް ދައުރުގެ ހަނދާންތައް އާކުރަމުން ސަމާސަ ފާޑަކަށް ސާޖިން ބުނީ "ސްކޫލުގެ އުޅުނުއިރު ޓީޗަރުން ކިޔާނެ ފިލާވަޅު ނަަހަދާނަމަ ނުކިޔަވަންޏާ ދާން ޖެހޭނީ މަހަށޭ. ދެން މިހިރީ އެހެންވެ މަސް ބާނަން އައިހެއްނު" މިއީ ޒުވާން މަސްވެރިޔާގެ ނަމުން ރާއްޖޭގެ ގިނަ ބަޔަކު ދަންނަ ހުސެއިން ސާޖިން މަހަށްދާން ފެށުނުގެ ގޮތުގެ ވާހަކަ އަހާލުމުން ދިން ޖަވާބެވެ.\nއުމުރުން އެންމެ 21 އަހަރުގެ ސާޖިން ބުނީ ސްކޫލްގައި އުޅެމުން ހަމަ އެއްގޮތަކަށް ވެސް ކިޔަވާ ހިތް ނުވެގެން، ސްކޫލުން ކެނޑުނީ ކަމަށެވެ. ގެމަނަފުއްޓަށް އުފަން ޒުވާނާ އެރަށު ސްކޫލުން ކެނޑިގެން އެންމެ ފުރަތަމަ ދިޔައީ ކޮންސްޓަރކްޝަން ސައިޓް ސުޕަވައިޒަރ ވަޒީފާއަށެވެ. އެ ވަޒީފާގައި އަހަރެއް ވަންދެން އުޅެފައި އެތަނުން ވެސް ކެނޑެން ބޭނުންވީއެވެ. "7000 ރުފިޔާގެ ވަޒީފާއެއްގެ އަހަރެއް ވަންދެން އުޅުނިން. ބޭނުންވީ ވަޒީފާއިން ކެނޑެން" ސާޖިން ކިޔައިދިނެވެ. މަހަށް ދާން ވިސްނީ އެހިސާބުން ކަމަށް ސާޖިން ބުންޏެވެ.\nފުރަތަމަ މަހަށް ދިޔައިރު މީހުން ކައިރީ ބުނަން ލަދުގަތް!\nއެ ވަޒީފާއިން ކެނޑިގެން މަހަށް ދާން ފެށިއިރު ފުރަތަމަ ލަދުގަތްކަމަށް ސާޖިން ބުންޏެވެ. ސާޖިން ކިޔައިދިން ގޮތުން ނަމަ، އޭރު މީހަކު އަހާލިޔަސް ބުނަނީ އަދިވެސް އުޅެނީ ރިސޯޓުގައި ކަމަށެވެ.\nމަސްވެރިކަމަކީ ސަޅިކަމެއްކަން ސާޖިންއަށް ވިސްނުނީ އެކަމުގައި އުޅޭތާ ފަސް މަސް ދުވަސް ވީފަހުންނެވެ. އެއްވެސް މީހެއްގެ ނުފޫޒެއް ނެތި އަމިއްލައަށް ކުރާ މަސައްކަތުން ލިބޭ ފައިސާއިން މާހިތްހަމަ ޖެހޭކަމަށް ސާޖިން ނިންމިއެވެ. އަދި އެތަނުގައި އުޅުނުއިރު ލިބުނުވަރުގެ މުސާރާއެއް ދެތިން ދުވަހުން ލިބެން ފެށުމުން ސާޖިންއަށް ލިބުނު ހިތްހަމަޖެހުންވީ އިތުރެވެ.\nޒުވާން މަސްވެރިޔާ ސާޖިން\nއޭރުވެސް ސާޖިންއަކަށް މީހުން ކައިރީ މާބޮޑަކަށް އެވާހަކަ ދައްކަން ނުކެރެއެވެ. މަސްވެރިކަމާއި މެދު މީހުން ދެކޭގޮތް ބަދަލުކުރަން ސާޖިންއަށް ވިސްނުނީ އޭރު ރައްޓެހިވެގެން އުޅުނު އަންހެން ކުއްޖާ އެއް ދުވަހަކު ގުޅާފައި ދެއްކި ވާހަކައަކުުންނެވެ.\n"ފޯނަށް ރޭންޖް ނުލިބި ދެ ދުވަހެއް ވަރު ކަނޑުމަތީގައި އުޅެފަ ރޭންޖް ލިބުނުތަނާ ފުރަތަމަ ވެސް ގުޅީ އޭނަ (ރައްޓެހިވެގެން އުޅުނު ކުއްޖާ). ގުޅާފައި ބުނީ ސާޖިން ރިސޯޓަށް ދާށޯ މަހަށް ދަންޏާ އުޅޭކަށް ބޭނުމެއް ނެތޯ". އެހެން ބުނި ނަމަވެސް ސާޖިން މަހަށް ދިއުން ހުއްޓާލާކަށް ބޭނުމެއް ނުވިއެވެ.\nސާޖިން ބޭނުންވީ މީހުން މަސްވެރިކަމާއި މެދު ދެކޭގޮތް ބަދަލުކުރުމެވެ. ސާޖިން އަޒުމު ކަނޑައެޅީ މުޅި ރާއްޖޭގެ އެންމެނަށް މަސްވެރިކަމަކީ ކިހާ ސަޅިކަމެއްކަން އަންގާށެވެ.\nމީސް މީޑިއާގައި މަސްވެރިންގެ މަސައްކަތް ދައްކާލަން ފެށުން\nއެންމެ ފުރަތަމަ ގެމަނަފުށީ މަސްވެރިންގެ ނަމުގައި ޕޭޖެއް ހަދައިގެން، މަހަށް ގޮސްގެން ލިބުނު އާމްދަނީގެ 50 އިންސައްތަ ސާޖިން ހޭދަކުރަމުން ދިޔައީ އެ ޕޭޖަށް ބޭނުންވާ ވީޑިއޯތައް ތައްޔާރުކުރަން ބޭނުންވާ ސާމާނު ގަތުމަށެވެ. މިހާތަނަށް އަމިއްލަ ޖީބުން ފަސް ލައްކައަށް ވުރެ ގިނަ ރުފިޔާ އެކަމަށް ހަރަދުކޮށްފައިވާ ކަމަށް ހިނިތުންވެލާފައި ހުރެ ސާޖިން ބުންޏެވެ.\nފުރަތަމަ އެކަނި އެ މަސައްކަތް ފެށި ކަމުގައިވީ ނަމަވެސް، ފަހުން އާއިލާގެ ތެރެއިން ވެސް އެކަމުގައި އެއްބާރުލުންދީ އެހީ ލިބިފައިވާކަމަށް ސާޖިން ބުންޏެވެ. މިހުރިހާ ކަމެއްގެ ފަހަތުގައި އޮތީ އޭރު އެއަންހެން ކުއްޖާ ދެއްކި ވާހަކައާއި މުދައްރިސުން ދެއްކި ވާހަކައެވެ.\nސާޖިންގެ މަސައްކަތުން، މަސްވެރިކަމާއި މެދު މީހުން ދެކޭގޮތް ބަދަލުކޮއްލެވިއްޖެ ކަމަށް އޭނާ ގަބޫލުކުރެއެވެ. "މިއަދު ހަމަ ޔަގީނުންވެސް މީހުންނަށް މަސްވެރިކަން ސަޅިވެގެން އެވާހަކަ ދައްކާ. އޭރު ސާޖިން ކައިރީ މަހަށް ދާށޭ ބުނި ޓީޗަރުން ވެސް ކިރިޔާ ވެސް ޗުއްޓީއެއް ލިބޭ އިރަށް މިހާރު އައިސް ފުންމާލަނީ ދޯންޏަށް މަހަށް ދާން." ސާޖިން ބުންޏެވެ.\nފޭސްބުކްއިން ފެށި މަސައްކަތް މިހާރު ފުޅޭވެގެން ގޮަސްފައިވާ އިރު، ސާޖިން އަންނަނީ ޖަމިއްޔާއެއް ހަދައިގެން މަސްވެރިންގެ ހައްގުގައި އަގުހުރި މަސައްކަތްތަކެއް ކުރަމުންނެވެ.\nމަސްވެރިކަމަކީ ޒުވާނުން ކުރަން ހަމަ އެއްވަނައިގެ ކަމެއް\nސާޖިން ގޮވާލަނީ ހުރިހާ ޒުވާނުންވެސް މަހަށް ދިއުމަށެވެ. މަސްވެރިކަމަކީ ބޮޑު އާމްދަނީއެއް ލިބޭ، ކުރާ ހިތުން ކުރެވޭ މަސައްކަތެއް ކަމަށް ސާޖިން ބުނެފައިވާއިރު، އޭނާ ވަނީ މަސްވެރިކަމަކީ ވަކި ދުވަސްވަރެއްގައި އާމްދަނީ ލިބޭ މަސައްކަތެއްކަމަށް ބައެއް ފަރާތްތަކުން ދައްކާ ވާހަކަތައް ދޮގުކޮށްފައެވެ.\n"މަސްވެރިކަމުގައި މިވީ ފަސް އަހަރުގެ ތެރޭގައި ނެތް އާމްދަނީ ނުލިބޭ ދުވަހެއް. ތެދެއް އިންޖީނު މައްސަލައެއް ދިމާވެގެން ނުވަތަ އެންވެރިކަން ދަށްވެގެން ހާލަކުން ފަހަރެއް ގޮސްދާނެ. މިއީ މާތް ރަސްކަލާންގެ ދެއްވާ ރިޒުގެއް. ތިޔަ ކަހަލަ ވާހަކަ ދައްކަނީ މިއީ އަސްލު ކޮންކަމެއްކަން ނޭނގޭ ބަޔަކު" ސާޖިން ކިޔައިދިނެވެ.\nVarah gina meehun kiyaa adu ahan masveri kamakee dhaaimee kameh nooney adhi masverikamun abadhaku rufiyaa eh nulibeyne ey ekamaku mashah egenee Allah subhanahu wa ta'ala masverihnah rizq nudheynama Masverin kihineh 10 12 kudhin nah kiyavaadheefa gedhoru alhanee?? 🤔 pic.twitter.com/b7BOKVZdxR\n— Saajin (@ZuvaanMasveriya) August 10, 2019\nމަސްވެރިކަމަކީ އޭގެ މަންފާ ހޯދަން މަސައްކަތް ކޮށްފިނަމަ ހީވެސް ނުކުރާ ވަރުގެ ބޮޑު އާމްދަނީއެއް ލިބޭކަމެއް ކަމަށް ސާޖިން ބުންޏެވެ. އަދި މަސްވެރިންނަށް މިހާރު ދިމާވެފައިވާ މައްސަލަތައް ހައްލުކޮށް، ސަރުކާރުން އެދެވޭ ވަރުގެ މަސައްކަތްތަކެއް ކޮށްފިނަމަ މަސްވެރިކަން ކުރާ ފަރާތްތަކުގެ އާމްދަނީ ބޮޑުތަނުން އިތުރުވެގެން ދާނެ ކަމަށް އޭނާ ގަބޫލު ކުރެއެވެ.\nސާޖިންގެ ބަހުން ނަމަ، "ކުރާކަށް މިވަރުގެ ސަޅިކަމެއް ވަކި ނޯންނާނެ. އެންމެންވެސް ދާންވީ މަހަށް" އެވެ.


TGST in libunu aamdhani 50 insahtha dhashah\nޓީޖީއެސްޓީ އިން ލިބުނު އާމްދަނީ 50 އިންސައްތަ ދަށަށް\nސެޕްޓެމްބަރު މަހުގެ ތިން ވަނަ ދުވަހުގެ ނިޔަލަށް ޓީޖީއެސްޓީގެ ގޮތުގައި ލިބިފައި ވަނީ 1.7 ބިލިއަން ރުފިޔާ\nގުޑްސް އެންޑް ސާވިސަސް ޓެކްސްގެ ގޮތުގައި މިއަހަރުގެ މިހާތަނަށް ލިބިފައި ވަނީ 1.3 ބިލިއަން ރުފިޔާ\nޓެކުހުން 7.1 ބިލިއަން ރުފިޔާ އާމްދަނީގެ ގޮތުގައި ސަރުކާރަށް ވަނީ ލިބިފައި\nކ. މާލެ | 11 ސެޕްޓެންބަރ 2020 | ހުކުރު 19:37 | 1,674\nފިނޭންސް މިނިސްޓްރީ - ޔޫސުފް ސޮފްވާން ރަޝީދު\nޓޫރިޒަމް ގުޑްސް އެންޑް ސާވިސަސް ޓެކްސް އިން ސަރުކާރަށް ލިބުނު އާމްދަނީ 50 އިންސައްތަ ދަށަށް ގޮސްފިއެވެ.\nފިނޭންސް މިނިސްޓްރީގެ ތަފާސްހިސާބުތައް ދައްކާ ގޮތުން، ފާއިތުވި އަހަރު ޓީޖީއެސްޓީގެ ގޮތުގައި ސެޕްޓެމްބަރު މަހުގެ ތިން ވަނަ ދުވަހުގެ ނިޔަލަށް 3.4 ބިލިއަން ރުފިޔާ ސަރުކާރަށް ލިބިފައިވާ އިރު، މި އަހަރުގެ މި މުއްދަތުގައި ލިބިފައި ވަނީ 1.7 ބިލިއަން ރުފިޔާއެވެ.\nމީގެ އިތުރުން ގުޑްސް އެންޑް ސާވިސަސް ޓެކްސްގެ ގޮތުގައި މިއަހަރުގެ މިހާތަނަށް 1.3 ބިލިއަން ރުފިޔާ ލިބިފައިވާ އިރު، ފާއިތުވި އަހަރުގެ މިހާތަނަށް ސަރުކާރަށް ވަނީ ޖީއެސްޓީގެ ގޮތުގައި 1.9 ބިލިއަން ރުފިޔާއެވެ.\nއިމްޕޯޓް ޑިއުޓީ އިން ވެސް ސަރުކާރަށް ލިބޭ އާމްދަނީ ބޮޑުތަނުން ދަށްވެފައިވާ އިރު، ސެޕްޓެމްބަރު މަހުގެ ތިން ވަނަ ދުވަހުގެ ނިޔަލަށް ސަރުކާރަށް އިމްޕޯޓް ޑިއުޓީގެ ގޮތުގައި ލިބިފައި ވަނީ 907.8 މިލިއަން ރުފިޔާއެވެ. މިދިޔަ ސަރުކާރަށް ވަނީ 2.3 ބިލިއަން ރުފިޔާ ލިބިފައެވެ.\nފިނޭންސްގެ ތަފާސްހިސާބުތައް ދައްކާގޮތުން، ބިޒްނަސް ޕްރޮފިިޓް ޓެކްސްގެ ގޮތުގައި 1.5 ބިލިއަން ރުފިޔާ ލިބިފައިވާ އިރު، ވިތުހޯލްޑިންގް ޓެކްސްގެ ގޮތުގައި ލިބިފައި ވަނީ 369.8 މިލިއަން ރުފިޔާއެވެ. އަދި އިންކަމް ޓެކްސްގެ ގޮތުގައި ލިބިފައި ވަނީ 37.9 މިލިއަން ރުފިޔާއެވެ.\nރޯޔަލްޓީސް ގެ ގޮތުގައި 22.1 މިލިއަން ރުފިޔާ ލިބިފައިވާ އިރު، ރެވެނިއު ސްޓޭމްޕްގެ ގޮތުގައި ލިބިފައި ވަނީ 18.2 މިލިއަން ރުފިޔާ ކަމަށް ފިނޭންސް އިން ބުނެއެވެ.\nމިއަހަރުގެ މިހާތަނަށް ގްރީން ޓެކުހުގެ ގޮތުގައި 294.2 މިލިއަން ރުފިޔާ ލިބިފައިވާ އިރު، ފާއިތުވި އަހަރުގެ މި މުއްދަތުގައި ގްރީން ޓެކުހުގެ ގޮތުގައި 587.4 މިލިއަން ރުފިޔާ ސަރުކާރަށް ވަނީ ލިބިފައެވެ. އަދި އެއާޕޯޓް ސާވިސް ޗާޖުގެ ގޮތުގައި ފާއިތުވި އަހަރު 488.4 މިލިއަން ރުފިޔާ ލިބިފައިވާ އިރު، މި އަހަރު ލިބިފައި ވަނީ 251.9 މިލިއަން ރުފިޔާ ކަމަށް ފިނޭންސް އިން ބުނެއެވެ.\nޓެކުހުން 7.1 ބިލިއަން ރުފިޔާ އާމްދަނީގެ ގޮތުގައި ސަރުކާރަށް ލިބިފައިވާ އިރު، ނަންޓެކްސް ރެވެނިއުގެ ގޮތުގައި ލިބިފައި ވަނީ 1.5 ބިލިއަން ރުފިޔާއެވެ.


Muli Rashutherein Fenunu Kuda Velaathakeh Fuluhun Salaamaiykoh Moodhah Dhookohlaifi – Iru\nމުލީ ރަށުތެރެއިން ފެނުނު ކުޑަ ވެލާތަކެއް ފުލުހުން ސަލާމަތްކޮށް މޫދަށް ދޫކޮށްލައިފި\nވެލާބިސްވަޅަކުން ނުކުތް ކުދި ވެލާތަކެއް މަގުއޮޅި މ. މުލީ މަގުތަކަށް އެރުމުން އެވެލާތައް ސަލާމަތްކޮށް މޫދަށް ދޫކޮށްލައިފި އެވެ.\nފުލުހުން ބުނި ގޮތުގައި އެ ވެލާތައް ރަށު ތެރެއިން ފެނިފައި ވަނީ ރޭގެ ވަގުތެއްގަ އެވެ. އަދި އެ ވެލާތައް އެ ރަށުގެ ފުލުހުން ވަނީ ރައްކާތެރި ކަމާ އެކު ރަށުތެރެއިން ނަގާ ބާލިދީ އެއްގައި ގެންގޮސް މިއަދުގެ ވަގުތެއްގަ ވަނީ މޫދަށް ދޫކޮށްލާފައިއެވެ.\nA clutch of baby turtles wandered around to dry land in M. Muli last night were collected by our officers and safely taken to the beach where the hatchlings reached the surf and rode the undertow out to sea. Officers were much delighted! #SaveTurtle #WeLoveNature pic.twitter.com/6wwMqlmTad\n— Maldives Police (@PoliceMv) June 14, 2020\nވެލާ ހިފުމާއި އެތަކެއްޗަށް އަނިޔާވާ ފަދަ ކަންކަން ކުރުމަކީ މަނާ ކަމެކެވެ. ތިމާވެށި ހިމާޔަތް ކުރުމުގެ ގާނޫނުގެ ދަށުން ރާއްޖޭގެ ކަނޑުތަކުގައި ދިރިއުޅޭ ވެލާ ކަހަނބުގެ ހުރިހާ ބާވަތެއް އެންމެ ފަހުން ދާއިމީ ގޮތެއްގައި ހިިމާޔަތް ކޮށްފައި ވަނީ 2016 ވަނަ އަހަރުގެ އޭޕްރީލް4ވަނަ ދުވަހުއެވެ. މީގެ ކުރިން ވެލާ ކަހަނބު ހިމާޔަތް ކުރީ 2005 ވަނަ އަހަރު، 10 އަހަރުގެ މުއްދަތަށެވެ.


Baaruge beynunkogen ves Assad beyru kuran jehey\nބާރުގެ ބޭނުން ކޮށްގެންވެސް އަސަދު ބޭރުކުރަން ޖެހޭ: ސައުދީ\nސައުދީ ފޮރިން މިނިސްޓަރު\nރިޔާދު (ބީބީސީ) - ސިޔާސީ ފިޔަވަޅު ތަކެއްގެ ތެރޭން އަސަދު ބޭރު ނުކުރެވިއްޖެ ނަމަ ބާރުގެ ބޭނުން ކޮށްގެން ވެސް އެކަން ކުރަން ޖެހޭ ކަމަށް ސައުދީން ބުނެފިއެވެ. އަދު ސީރިޔާގެ ރައީސް ބައްޝާރުލް އަސަދު ވެރިކަމުން ދުރުކުރަން އީރާނުން ރުހެން ޖެހޭނެ ކަމަށް ވެސް ސައުދީ އަރަބިއްޔާއިން ބުންޏެވެ.\nސައުދީން މި މޭރުމުން ވާހަކަ ދައްކާފައި މިވަނީ ސީރިޔާގެ މައްސަލައަށް ހައްލެއް ހޯދުމަށް ވިއޭނާގައި ބޭއްވުމަށް ހަމަ ޖެހިފައިވާ ބައްދަލުވުމުގެ ވަގުތު ކުޑަތަން ވެފައި ވަނިކޮށެވެ. އަދި ސީރިޔާގެ މައްސަލައިގާ ބާއްވާ ބައިނަލްއަގުވާމީ މަޝްވަރާއެއްގައި ފުރަތަމަ ފަހަރަށް އީރާނު ބައިވެރި ކުރުމަށް ނިންމާފައިވާ ދަނޑިވަޅެއްގައެވެ.\nސައުދީ އަރަބިއްޔާ އާއި އީރާނަކީ ގިނަ މައިދާން ތަކެއްގައި ހަތުރުންނެވެ.\nވިއޭނާގައި ބާއްވާ ބައްދަލުވުމުގައި ރަޝިޔާއާއި ތުރުކީގެ ފޮރިން މިނިސްޓަރުން ވެސް ބައިވެރިވާއިރު މި ދެ ގައުމަކީ ވެސް މިފަހަކަށް އައިސް ސީރިޔާގައި އަސްކަރީ ދައުރު ފުޅާކޮށްފައިވާ ދެގައުމެވެ. މި ދެ ގައުމުން ވެސް އަސަދަށް ތާއީދު ކުރެއެވެ.\nއަސަދު ވެރިކަމުން ދުރުކުރަން ޖެހޭނެ ކަމަށް ބުނާ ގައުމު ތަކަކީ އެމެރިކާއާއި ސައުދީގެ އިތުރުން ތުރުކީއާއި ގަލްފުގެ ގައުމުތަކެވެ. ސީރިޔާގެ ދާހިލީ ހަނގުރާމައަށް ގައުމުން ބޭރުގެ ބާރުތައް އެކި ދޮރުތަކުން ވަދެފައިވާއިރު، ވިއޭނާގައި ބާއްވާ ބައްދަލުވުމުން މި ހަނގުރާމައިގާ ދެން ވާނެ ގޮތް ކޮންމެވެސް ވަރަކަށް ކުރެހޭނެ ކަމަށް ބެލެވެއެވެ. މި ބައްދަލުވުމުގައި އިތުރަށް ބައިވެރިވާނެ މުހިންމު ބައެއް ގައުމު ތަކުގެ ތެރޭގައި އިނގިރޭސިވިލާތާއި، ފްރާންސާއި، ޖަރުމަނުގެ އިތުރުން މިސްރު ހިމެނެއެވެ.\nސައުދީ އަަރަބިއްޔާ ސީރިޔާ\nސައުދީގައި ބޭހުގެ ހަރަދު ރަސްގެފާނު ދެއްވަނީ\nމައްކާ، މަދީނާ އަދި ރިޔާދުވެސް ލޮކްޑަައުން ކޮށްފި


Islaamee dhaulai feshigen ai iru dhehki fadha masakkaitherikamuge namoonaa fennanjehey: Raees | Jazeera\tއިސްލާމީ ދައުލަތް ފެށިގެން އައިއިރު ދެއްކި ފަދަ މަސައްކަތްތެރިކަމުގެ ނަމޫނާ ފެންނަންޖެހޭ: ރައީސް - Jazeera\nއިސްލާމީ ދައުލަތް ފެށިގެން އައިއިރު ދެއްކި ފަދަ މަސައްކަތްތެރިކަމުގެ ނަމޫނާ ފެންނަންޖެހޭ: ރައީސް\nމުޙައްމަދު އަފްޒަލް October 29, 2020 90 views0\nއިސްލާމީ ދައުލަތް ފެށިގެން އައިރު މުސްލިމުން ދެއްކިފަދަ ހިތްވަރުގަދަކަމާއި މަސައްކަތްތެރިކަމުގެ ނަމޫނާއެއް އަޅުގަނޑުމެންގެ ފަރާތުންވެސް ފެންނަންޖެހޭކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހު ވިދާޅުވެއްޖެއެވެ. ރައީސް މިހެން ވިދާޅުވީ ރަސޫލާގެ ޢީދު މީލާދީގެ މުނާސަބަތުގައި ދިވެހިރައްޔިތުންނަށް ތަހުނިޔާއާ ހެޔޮއެދުންތައް އަރިސްކުރައްވައި ފޮނުއްވި ތަހުނިޔާގެ މެސެޖްގައެވެ.\nމި މެސެޖުގައި ރައީސް ވިދާޅުވެފައިވަނީ، އިޤްތިޞާދީ ގޮތުންނާއި އިޖްތިމާޢީ ގޮތުން، ޤައުމުގެ ޙާލަތު ރަނގަޅުކުރެވޭނީ އޭރު މުސްލުމުން ދެއްކިފަދަ ނަމޫނާއެއް ދައްކައިގެންކަމަށެވެ. މީގެ އިތުރުންވެސް، މި މުނާސަބާއިން ރަސޫލާ މެދުވެރިކުރައްވައި އިސްލާމް ދީނުގެ ހިދާޔަތުން އިންސާނިއްޔަތަށް ދިރުން ލިބިގެން ދިޔަ ގޮތް ހަނދާނަށް ގެނުވާކަމަށްވެސް ރައީސް ވިދާޅުވިއެވެ.\nމި މުނާސަބާ ފާހަގަކުރުމުގެ ބޭނުމުގެ މައްޗަށް އަލިއަޅުއްވާލައްވަމުން ރައީސް ވިދާޅުވީ، ރަސޫލާގެ ސީރަތުން ލިބިގަންނަންވީ ފިލާވަޅުތަކުގެ ތެރޭގައި އެއްބަނޑު އެއްބަފާކަމުގެ ގުޅުމާއި، ޢަދުލު އިންސާފަށް ލޯބިކުރުމާއި، އަނެކުންގެ ޙައްޤުތަކަށް ޙުރުމަތްތެރިކޮށް ހިތުމުގެ މާތް ސިފަތައް ހަރުލެއްވުމުގެ މުހިންމުކަން ހިމެނޭކަމަށެވެ.\nއަދިވެސް ރައީސް ވިދާޅުވީ، އެކަކު އަނެކަކަށް އެހީތެރިވުމުގެ މުހިންމުކަމާއި، ދީލަތިކަމާއި އޯގާތެރިކަން އިސްކުރުމުގެ ރިވެތި ކަމާއި، ޢާއިލީ ގުޅުންތައް ބަދަހިކުރުމާއި، މަޢާފްކުރުމާއި ހިތްހެޔޮކަމާއެކު މުޢާމަލާތުކުރުންފަދަ އެކަލޭގެފާނު ދެއްކެވި އަހްލާގީ ނަމޫނާތަކުން އިބުރަތް ހާސިލްކުރަންޖެހޭކަމަށެވެ.\nމި މެސެޖުގައި ރައީސް އިބްރާހިމް މުހައްމަދު ޞާލިހު ވަނީ އިސްލާމީ ޤައުމުތަކުގެ ވެރިންނާ، ހުރިހާ މުސްލިމު އަޚުންނާއި އުޚުތުންނަށް މި އުފާވެރި މުނާސަބަތުގެ ތަހުނިޔާއާ މުބާރަކްބާދީ އަރިސްކުރައްވާފައެވެ.


Imran Khan dhen film eh nukulheyne | Mihaaru\nއިމްރާން ޚާން ދެން ފިލްމެއް ނުކުޅޭނެ\n19 ނޮވެމްބަރ 2020 - 07:43\nއެކްޓަރު އިމްރާން ޚާން ދެ ފިލްމު ނުކުޅޭނެ ކަމަށާއި އޭނާގެ އަމާޒު މިހާރު ހުރީ ޑައިރެކްޝަނާ ދިމާއަށް ކަމަށް އޭނާގެ އެކުވެރިޔާ އެކްޓަރު އަކްޝޭ އޮބެރޯއީ ބުނެފި އެވެ.\nއެކްޓަރު ވިވެކް އޮބެރޯއީއާ ދެބެއިންގެ ދެދަރި އަކްޝޭ ނަވްބާރަތު ޓައިމްސް އަށް ދިން އިންޓަވިއުއެއްގައި ބުނީ އިމްރާން އެކްޓިން ކެރިއަރު މިހާރު އެއްކޮށް ދޫކޮށްލާފައިވާ ކަމަށާއި އޭނާ ދެން ދުވަހަކު ވެސް ފިލްމު ނުކުޅެން ނިންމާފައިވާ ކަމަށެވެ.\n"އެކަމަކު ފިލްމީ ދާއިރާއަކުން އޭނާ ނުއެއް ގެއްލޭނެ. އިމްރާނަކީ ވަރަށް މޮޅު ލިޔުންތެރިއެއް. އަދި ކުރިން ވެސް އޭނާ އެންމެ ބޭނުންވީ ޑައިރެކްޝަނުން ކުރިއަށްދާން ކަމަށް ވާތީ އެ ދާއިރާއިން އޭނާ ފެންނާނެ،" އިސީ ލައިފް މޭ އާއި ލާލު ރަންގް އަދި ޕިއްޒާ ފަދަ ފިލްމުތައް ކުޅުނު އަކްޝޭ ބުންޏެވެ. "އަހަންނަށް ޔަގީން އޭނަ ޑައިރެކްޝަނަށް ނުކުނެ ވަރަށް ރީތި، މޮޅު ފިލްމުތަކެއް ގެނެސްދޭނެ."\nImran Khan kuru film akaa eku annanee https://t.co/GiVmqnRjhq\n— Adhushan (@Adhushan1) November 18, 2020\nމީޑިއާއާ ވެސް ވަރަށް ދުރު އިމްރާނާ ބެހޭ ގޮތުން އަކްޝޭ ބުނީ އެ ދެ މީހުންގެ މެދުގައި އެކުވެރިކަން އޮންނަތާ މިހާރު 18 އަހަރަށް ވުރެ ގިނަ ދުވަސްވެދާނެ ކަމަށާއި ދެ މީހުން ކިޝޯރް އެކްޓިން ސްކޫލުން ކިޔެވީ ވެސް އެކީގައި ކަމަށެވެ.\n"މިހާރު ވެސް ކޮންމެ ވަގުތަކު އަހަންނާ ބައްދަލުވެވޭ މީހެއް އިމްރާނަކީ. ރައްޓެއްސެއްގެ ހައިސިއްޔަތުން އަހަރެން ވަރަށް ރަނގަޅަށް އޭނަ ދަންނަން. އިމްރާނަކީ ވަރަށް ވިސްނުން ތޫނު ޒުވާނެއް،" އަކްޝޭ ބުންޏެވެ. "އޭނަ ކުރާ ކޮންމެ ކަމެއްގައި އަހަރެން އަބަދު ވެސް އެކީގައި ހުންނާނަން. ބޭނުމެއް ނޫން އެކުވެރިއެއްގެ ހައިސިއްޔަތުން އިމްރާނަށް އެއްވެސް ޕްރެޝަރެއް ކުރިމަތިކުރާކަށް."\nImran director akah vaan bodubeybe ge eheetherikan https://t.co/Rqu0cgankS\nއޭނާ ބުނި ގޮތުގައި އިމްރާން ވަރަށް އަވަހަށް ފިލްމެއް ޑައިރެކްޓްކުރާކަން އިއުލާން ވެސް ކުރާނެ އެވެ. އަދި އެ ވަގުތަށް އިންތިޒާރު ކުރެވޭ ކަމަށް ބުންޏެވެ. އާމިރު ޚާނަށް ބޮޑުބޭބެ ކިޔާ އިމްރާން، 37، އެކްޓިން އަށް ނުކުތީ 2007 ގެ "ޖާނޭ ތޫ...ޔާ ޖާނޭ ނާ" އިންނެވެ. އޭނާ އެންމެ ފަހުން ކުޅުނު ފިލްމަކީ 2015 ގެ "ކައްޓީ ބައްޓީ" އެވެ.\nއިމްރާން ފީޗާ ފިލްމު ޑައިރެކްޝަނަށް ތައްޔާރުވަމުން އަންނަ އިރު 2018 ގައި ވަނީ "މިޝަން މާސް: ކީޕް ވޯކިން އިންޑިއާ" ގެ ނަމުގައި ކުރު ފިލްމެއް ޑައިރެކްޓްކޮށްފަ އެވެ. އެ ހެދީ ކަރަން ޖޯހަރްގެ ދަރުމާ ޕްރޮޑަކްޝަނާ ގުޅިގެންނެވެ.\nބޮލީވުޑް އާމިރު ޚާން ބޮލީވުޑް ކައިވެނި އެކްޓްކުރުން ބޮލީވުޑް ފިލްމު


Dhigu muhdhathakah Suarez Barcelona gai madukuranee | Mihaaru\nބާސެލޯނާގެ ފޯވާޑް ސުއަރޭޒް.-- ފޮޓޯ: އޭއެފްޕީ\n09 ޑިސެމްބަރ 2016 - 09:39\nރިޕޯޓްތައް ބުނާގޮތުން ސުއަރޭޒް ވަނީ ހަ އަހަރަށް ބާސެލޯނާއާ އެކު އެއްބަސްވުން އާ ކުރަން ނިންމައިފަ އެވެ. އެއީ 2022 ވަނަ އަހަރުގެ ނިޔަލަށެވެ.\nބާޓޮމެއު ވިދާޅުވީ އެއްބަސްވުމާ ގުޅޭގޮތުން ސުއަރޭޒާއި އޭނާގެ އެޖެންޓާ މަޝްވަރާކޮށް ހުރިހާ ކަމެއް ނިމިފައިވާ ކަމަށެވެ.\n"ސުއަރޭޒްގެ އެއްބަސްވުމުގެ ހުރިހާ މަޝްވަރާތަކެއް ވަނީ ނިމިފައި. ދެން އޮތީ ހިމަނަންޖެހޭ އެހެން ބައިތައް ފުރިހަމަ ކުރުން. އެކަން ނިންމާލުމަށް ފަހު ދެ ހަފްތާއެއްގެ ތެރޭގައި އެއްބަސްވުމުގައި ސޮއިކުރާނެ،" ބާޓޮމެއު ވިދާޅުވި އެވެ.\nލިވަޕޫލް ދޫކޮށް ސުއަރޭޒް ބާސެލޯނާ އަށް ބަދަލުވީ 2014 ވަނަ އަހަރު 65 މިިލިއަން ޕައުންޑަށެވެ. ފާއިތުވި ދެ ސީޒަނުގައި ސުއަރޭޒަކީ ބާސެލޯނާގައި އެންމެ ރަނގަޅު ކުޅުމެއް ދެއްކި އެއް ކުޅުންތެރިޔާ އެވެ. ސުއަރޭޒް ވަނީ ޔޫރަޕްގެ ރަން ބޫޓު ވެސް ހޯދައިފަ އެވެ.\nސުއަރޭޒް ހޯދުމަށް މި ސީޒަން ފެށުމުގެ ކުރިން ބަޔާން މިއުނިކާއި އިންގްލެންޑުގެ މެންޗެސްޓާ ސިޓީން ވަނީ މަސައްކަތްކޮށްފަ އެވެ.\nސުއަރޭޒްގެ އިތުރުން ބާސެލޯނާ އިން އަންނަނީ ލިއޮނަލް މެސީ އާއި އިވާން ރަކިޓިޗްގެ އެއްބަސްވުން އާ ކުރުމަށް ވެސް މަޝްވަރާ ކުރަމުންނެވެ.


MDP ah verikan hoadhai dheyn sihuru hadhaa kamuge thuhumathugai bayaku hayyaru koffi | Mihaaru\nކުޅުދުއްފުށީ މަގެއްގެ މަތިން ދެ މީހަކު ހިނގާފައި ދަނީ: ސިހުރު ހަދާކަމުގެ ތުހުމަތުގައި އެ ރަށުން ތިން މީހަކު މިއަދު ވަނީ ހައްޔަރުކޮށްފައި -- މިހާރު ފޮޓޯ: ޝައްފާހް\nއެމްޑީޕީއަށް ވެރިކަން ހޯދައިދޭން ސިހުރު ހަދާކަމުގެ ތުހުމަތުގައި ބަޔަކު ހައްޔަރުކޮށްފި\n16 އޯގަސްޓް 2018 - 23:22 44 comments\nއަންނަ މަހުގެ 23ގައި ބާއްވާ ރިޔާސީ އިންތިހާބުގައި އެމްޑީޕީ ވެރިކަމަށް ގެނައުމަށް، ސިހުރު ހަދާކަމުގެ ތުހުމަތުގައި ހދ. ކުޅުދުއްފުށީ ބަޔަކު ފުލުހުން މިއަދު ހައްޔަރުކޮށްފި އެވެ.\nއެނގިފައިވާ ގޮތުގައި މި މައްސަލައިގައި ހައްޔަރުކޮށްފައިވަނީ އެ ރަށު ކައުންސިލްގެ ޒިންމާދާރުވެރިޔާ އިސްމާއީލް އިބްރާހިމާއި ސީނިއާ އެޑްމިން އޮފިސަރު ހުސެން އަލީގެ އިތުރުން، އެ ރަށުގެ އިތުރު އެހެން މީހެކެވެ.\nއެ މީހުން ހައްޔަރުކޮށް، ދިރިއުޅޭ ގެ ބަލައި ފާސްކުރުމަށް ނެރުނު ކޯޓު އަމުރުގައި ބުނެފައިވަނީ 2018 ވަނަ އަހަރު އެމްޑީޕީ ވެރިކަމަށް ގެނައުމަށް، ސިހުރު ހަދައި އެކަން ކުރާ ތަކެތި ގެންގުޅޭ ކަމަށް ތުހުމަތު ކުރެވޭ ކަމަށެވެ. އެހެންވެ، އެ މީހުން ދިރިއުޅޭ ގެ ބަލައި، އެތަކެތި ހޯދުމަށް ކޯޓު އަމުރުގައި ބުނެފައި ވެ އެވެ.\nއެ މައްސަލައާ ގުޅިގެން ހޯދަން ބޭނުންވާ ކަމަށް ކޯޓު އަމުރުގައި ވަނީ ޕެންޑްރައިވް އަކާއި ސިހުރު ހަދަން ބޭނުންކުރާ ތަކެއްޗާއި އެކަމާ ގުޅޭ ލިޔެކިޔުންތަކެވެ.\nމިކަމާ ގުޅޭގޮތުން ފުލުހުންގެ ބަހެއް ނުލިބުނު ނަމަވެސް، މުވައްޒަފުން ހައްޔަރުކުރިކަން ކައުންސިލުން ވަނީ ޔަގީންކޮށްދީފަ އެވެ.\nއެތަނުން ބުނިގޮތުގައި ސިހުރު ހަދާކަމުގެ ތުހުމަތުގައި މުވައްޒަފުން ހައްޔަރު ކުރީ، އެ މީހުން ދިރިއުޅޭ ގެ ބަލައި ފާސްކުރުމަށް ފަހު އެވެ. އަދި ހައްޔަރު ކުރުމުގެ ކުރިން އެ މީހުންގެ ފޯނު ހިފަހައްޓާފައިވާ ކަމަށް ވެސް ބުންޏެވެ.\nސިހުރު ހަދާކަމުގެ ތުހުމަތުގައި ދޭތެރެ ދޭތެރެއިން މީހުން ހައްޔަރުކޮށް، އެކަމަށް ބޭނުންކުރާ ސާމާނު ފުލުހުން ހޯދަ އެވެ. އެގޮތުން އެންމެ ފަހުން ސިހުރު ހަދާ ތަކެތި ހޯދާފައިވަނީ ރ. މާކުރަތުންނެވެ.\nއިތުރު ލިޔުންތައް ކުށްކުރުން އެމްޑީޕީ ޕޮލިސް ހދ. ކުޅުދުއްފުށި ނ. ކެނދިކުޅުދޫ ކައުންސިލް ސިހުރު\nއެމްޑީއެންއަށް ފިޔަވަޅުއަޅަން 100 ކައުންސިލުން އެދެފި\nހައިތަމްގެ ކެމްޕެއިން ޖަގަހަ އަށް ގެއްލުން ދީފި\nލޭބާ ކުއާޓާގައި ހަމަނުޖެހުން ހިންގީ ކެއުން ލަސްވެގެން


Sinopharm Vaccine Delta Variant Aai Dhekolhah Varah Kaamiyaabu ސިނޯފާމް ވެކްސިން ޑެލްޓާ ވޭރިއަންޓާއި ދެކޮޅަށް ވަރަށް ކާމިޔާބު – Huvadhoo News Sinopharm Vaccine Delta Variant Aai Dhekolhah Varah Kaamiyaabu Huvadhoo News\nސިނޯފާމް ވެކްސިން ޑެލްޓާ ވޭރިއަންޓާއި ދެކޮޅަށް ވަރަށް ކާމިޔާބު\nޗައިނާގައި އުފައްދާ ސިނޮފާމް ވެކްސިނަކީ، ޑެލްޓާ ވޭރިއަންޓާއި ދެކޮޅަށް ވަރަށް ފުރިހަމަ އަށް މަސައްކަތްކުރާ ވެކްސިނެއް ކަމަށް އައު ދިރާސާއަކުން ދައްކައިފި އެވެ.\nސްރީލަންކާގެ ސްރީ ޖަޔަވަރުދަނަޕޫރާ ޔުނިވަސިޓީން ކުރި ދިރާސާގައި ބައިވެރި ކުރި 282 މީހުންނަށް ސިނޮފާމް ވެކްސިންގެ ދެ ވަނަ ޑޯޒް ޖެހިތާ ދެ ހަފުތާގެ ތެރޭގައި، އޭގެ ތެރެއިން 95 ޕަސެންޓް މީހުންގެ ހަށިގަނޑުގައި، ކޮވިޑް-19 ޖައްސާ ވައިރަހުގެ ޑެލްޓާ ބާވަތުގެ ވައިރަހުގެ ބާރު މުޅިން ކަނޑުވައިލާ އެންޓިބޮޑީ އުފެދިފައިވެ އެވެ.\nމި ވެކްސިން އެންމެ ފުރިހަމައަށް މަސައްކަތް ކުރަނީ 20-39 އަހަރާ ދެމެދުގެ އުމުރުފުރާގެ މީހުންގެ ހަށިގަނޑުގައި ކަމަށް ވެސް އެ ދިރާސާއިން ބުނެފައިވެއެވެ.\nފާހަގަ ކޮށްލެވޭ ގޮތުގައި ކޮވިޑާއި ދެކޮޅަށް އުފެދުނު އެންމެ ވަރު ގަދަ ފައިޒާ އާއި މޮޑާނާ ވެކްސިން މި ވޭރިއެންޓާއި ދެކޮޅަށް މަސައްކަތް ކުރާ މިންވަރު ކުޑަ ކަމަށް ވެސް ފަހުގެ ދިރާސާ ތަކުން ދައްކައެވެ. އެހެން ނަމަވެސް މީގެ ކުރިން ފައިޒާ އިން ވަނީ ޑެލްޓާ ވޭރިއަންޓާއި ދެކޮޅަށް އެ ވެކްސިންގެ3ވަނަ ޑޯޒެއް ޖެހުމުގެ ހުއްދައަށް އެދިފައެވެ.\nސިނޮފާމް ވެކްސިން ބޭނުންކުރުމަށް، ދުނިޔޭގެ ސިއްހަތު ޖަމިއްޔާ އިން މެއި މަހުގެ ތެރޭ ހުއްދަ ދީފައި ވާއިރު، މި ވެކްސިންނަކީ ރާއްޖޭގައި ވެސް ދެމުން އަންނަ ވެކްސިނެއް ކަން ފާހަގަ ކޮށްލެވެއެވެ. މި ވެކްސިނުގެ އިތުރަށް ރާއްޖޭގައި ޖަހަމުން ދަނީ އިންޑިއާގެ ކޮވިޝިލްޑެވެ.\nކޮވިޑް19 ވެކްސިން ދިރާސާ ޑެލްޓާ ވޭރިއަންޓް


Positive vi gina meehunnakee Italy Touristun | Mihaaru\n16 މާޗް 2020 - 15:026comments\nއެ ސެންޓަރުން ބޭއްވި ނިއުސް ބްރީފިންގައި، ރައީސް އޮފީހުގެ އަންޑަ ސެކްރެޓަރީ މަބްރޫކް އަބްދުލްއަޒީޒު ވިދާޅުވީ، 13 މީހުންގެ ތެރޭގައި ދެން ހިމެނެނީ ތުރުކީގެ މީހަކާއި އިނގިރޭސި ވިލާތުގެ މީހަކާއި ސައުތު އެފްރިކާގެ މީހަކާއި ޖަރުމަނުގެ މީހެއް ކަމަށެވެ. މީގެ ތެރޭގައި ހިމެނެނީ ޓޫރިސްޓުންނާއި ރިސޯޓްތަކުގައި މަސައްކަތް ކުރާ މުވައްޒަފުންނެވެ.\nކޮވިޑް ބަލި ޖެހުނު މީހުންގެ ގައުމުތައް ސަރުކާރުން މި ހާމަކުރީ ފުރަތަމަ ފަހަރަށެވެ. އެ މީހުންގެ ގައުމުތައް މި ހާމަކުރީ، ކޮވިޑްގެ މައުލޫމާތު ދިނުމަށް ސަރުކާރުން ބާއްވާ ނިއުސް ބްރީފިންތަކުގައި އެކަމާ ގުޅޭ ގޮތުން ނޫސްވެރިންގެ ސުވާލުތައް ވަރަށް ގިނަ ވެފައި ވަނިކޮށެވެ.\nމަބްރޫކް މިއަދު ވިދާޅުވީ، ކޮވިޑް ބައްޔަށް ޕޮޒިޓިވް ވި މީހުންގެ މައުލޫމާތުތައް މިހާތަނަށް ހާމަނުކުރީ ޕްރައިވަސީ އަށް ފުށުއަރާނެ ކަމަށް ބެލެވޭތީ ކަމަށެވެ. ނަމަވެސް އެ މީހުންގެ ގައުމު އެކަނި ހާމަކުރުމަކުން އެފަދަ މައްސަލައެއް ދިމާވެދާނެ ކަމަށް ގަބޫލު ނުކުރެވޭ ކަމަށް އޭނާ ވިދާޅުވި އެވެ.\nރާއްޖެ އިން ކޮރޯނާވައިރަސް ޖެހިފައި ވަނީ ކުރެއްދޫގެ ފަސް މީހަކަށާއި ބަތަލާގެ ދެ މީހަކާއި ކުރަމަތީގެ ދެ މީހަކަށާއި އަނަންތަރާގެ ދިގު ރިސޯޓުގެ ދޭއް އަދި ފުވައްމުލަކުގެ ފަޅުތެރޭގައި އޮތް އައިލެންޑް ސަފާރީގެ ދެ މީހަކަށެވެ.\nރާއްޖެއިން ކޮރޯނާވައިރަހަށް ޕޮޒިޓިވްވި މީހުންގެ ތެރޭގައި އެންމެ ގިނައީ އިޓަލީ މީހުން ކަމަށް ވާއިރު، އެ ގައުމުގައި މި ބަލީގެ ހާލަތު ބޮޑުވެ، އެ ގައުމުން ރާއްޖެ އައުން މިހާރު ވަނީ މަނާކޮށްފަ އެވެ. އަދި އެ ގައުމުން ވެސް ވަނީ މުޅި ގައުމު "ބަންދު" ކޮށްފަ އެވެ.\nރާއްޖޭގައި ކޮރޯނާވައިރަސް އުޅޭކަން އެނގުނީ ކުރެއްދޫ އައިލެންޑް ރިސޯޓަށް އައި އިޓަލީގެ ޓޫރިސްޓަކު އެނބުރި ގައުމަށް ފަހު، އޭނާ އަށް ކޮވިޑް-19 ޖެހިފައިވާކަން ރާއްޖެ އަށް އެންގުމުންނެވެ. އެހެންވެ، ކުރެއްދޫ ރިސޯޓުގެ ބައެއް މީހުން ޓެސްޓް ކުރިއިރު، ފުރަތަމަ ފަހަރު ވެސް ދެ މީހަކު އެ ބައްޔަށް ޕޮޒިޓިވްވެ، މުޅި ގައުމު އެލާޓަށް އައީ އެވެ. ކޮވިޑް-19 އަށް ފުރަތަމަ ޕޮޒިޓިވްވި ދެ މީހުންނަކީ ކުރެއްދޫގައި މަސައްކަތް ކުރާ ދެ ބިދޭސީންނެވެ. ފަހުން އެ ރިސޯޓުން ވަނީ ކޮވިޑް ބަލި ޖެހިފައިވާ އިތުރު ތިން މީހަކު ފެނިފަ އެވެ.\nކުރެއްދޫގެ އިޓަލީ ޓޫރިސްޓް މީހާ އަނބުރާ ފޮނުވައިލުމުގައި ބަޔަކު އިހުމާލުވެފައިވާ ކަމަށް ޝައްކު ކުރެވޭތީ ޕްރޮސެކިއުޓާ ޖެނެރަލް ހުސައިން ޝަމީމްގެ އަމުރަކަށް ވަނީ ޖިނާއީ ތަހުގީގެއް ވެސް ފަށައިފަ އެވެ.\nއިޓަލީ އަކީ ރާއްޖެ އަށް ތިންވަނަ އަށް އެންމެ ގިނަ ޓޫރިސްޓުން އަންނަ ގައުމު ކަމަށް ވާއިރު، މިހާރު ވެސް ރާއްޖޭގައި ގިނަ އަދަދެއްގެ އިޓަލީ މީހުން އެބަތިބި ކަމަށް މަބްރޫކް ވިދާޅުވި އެވެ. އެކަމަކު، އިޓަލީގެ ސަރުކާރާ ގުޅިގެން އެ މީހުން ގައުމަށް ފޮނުވައިލުމުގެ ކަންކަން ކުރިއަށް ގެންދާ ކަމަށް އޭނާ ވިދާޅުވި އެވެ.\nމަބްރޫކް ވިދާޅުވި ގޮތުގައި، އެ މީހުން ބަލައި އަލިޓާލިއާގެ މަތިންދާބޯޓެއް މިއަދު ވަނީ ރާއްޖެ އައިސްފަ އެވެ. އަދި މިހާރު ރާއްޖޭގައި ތިބި 200 މީހަކު އެ މަތިންދާބޯޓުގައި އަނބުރާ އިޓަލީ އަށް ފޮނުވައިލާނެ ކަމަށް އޭނާ ވިދާޅުވި އެވެ.\nއިތުރު ލިޔުންތައް މުހައްމަދު މަބްރޫކް އަޒީޒް (ރައީސް އޮފީސް) ހެލްތު ޕްރޮޓެކްޝަން އެޖެންސީ އިޓަލީ ޓޫރިސްޓުން ޓޫރިޒަމް ރިސޯޓްތައް


Mihaaru in America inthihaabu ge natheejaa vaguthun | Mihaaru\nޚަބަރު / ރައީސް ޑޮނަލްޑް ޓްރަމްޕް\n"މިހާރު"ން އެމެރިކާގެ ރިޔާސީ އިންތިހާބުގެ ނަތީޖާ ވަގުތުން\n03 ނޮވެމްބަރ 2020 - 16:17\nދުނިޔޭގެ އެންމެ ބޮޑު އެއް ނިއުސް އެޖެންސީ ކަމަށްވާ އޭއެފްޕީގެ ހާއްސަ ކަވަރޭޖްގައި، ރިޔާސީ އިންތިހާބުގެ ވާދަވެރިން ކަމަށް ވާ ރައީސް ޑޮނަލްޑް ޓްރަމްޕާއި ޑިމޮކްރެޓިކް ޕާޓީގެ ކެންޑިޑޭޓް ޖޯ ބައިޑަންއަށް، އެމެރިކާގެ އެކި ސްޓޭޓްތައް ކާމިޔާބުކުރެއްވޭ ވަރު ވަގުތުން ފެންނާނެ އެވެ. އޭގެ އިތުރުން ރިޔާސީ އިންތިހާބާ އެކުއެކުގައި ކުރިއަށް ދާ ސެނެޓަށާއި ހައުސް އޮފް ރެޕްރެޒެންޓެޓިވްގެ އިންތިހާބުގެ ނަތީޖާތައް ވެސް ވަގުތުން ފެންނާނެ އެވެ.\n"މުޅި ދުނިޔެ ހުއްޓިފައި މި އޮތީ އެމެރިކާގެ އިންތިހާބަށް. އަޅުގަނޑުމެން ބެލީ 'މިހާރު'ގެ ކިއުންތެރިންނަށް ހަމައެކަނި 'މިހާރު"އަށް ވަދެގެން ވެސް ވަގުތުން ނަތީޖާ ލިބޭނެ ގޮތް ހެދުން ވަރަށް މުހިންމު ކަމެކޭ،" އެޑިޓަރު މޫސާ ލަތީފް ވިދާޅުވި އެވެ.\n"މިހާރު"ން ދުނިޔޭގެ ހަބަރުތަކާއި ދުނިޔޭގެ ކުޅިވަރު ހަބަރުތަކާއި ފޮޓޯތައް ގަންނަނީ އަބަދުވެސް އޭއެފްޕީންނެވެ.\nއެމެރިކާގެ ރިޔާސީ އިންތިހާބުގެ ނަތީޖާ، ވޯޓު ގުނަން ފެށުމާ އެކު، "މިހާރު"ގެ ހޯމް ޕޭޖުން ފެންނާނެ އެވެ.\nއެމެރިކާގެ ރިޔާސީ އިންތިހާބުގައި އޮންނަ "އާލީ ވޯޓިން" ނުވަތަ އިންތިހާބު އޮންނަ ދުވަހުގެ ކުރިން ވޯޓު ލެވޭ ގޮތަށް ދޭ ފުރުސަތުގައި މިހާތަނަށް 100 މިލިއަނަށް ވުރެ ގިނަ މީހުން ވޯޓު ލައިފި އެވެ. މިއީ އެމެރިކާގެ ތާރީހުގައި ވެސް މިހާ ގިނަ އަދަދެއްގެ ބަޔަކު، އެގޮތަށް ވޯޓު ލީ ފުރަތަމަ ފަހަރެވެ.\nމޫސަ ވިދާޅުވި ގޮތުގައި އެމެރިކާގެ އިންތިހާބަށް މުޅި ދުނިޔޭގެ ލޯ ހުއްޓުމުގެ އިތުރުން ދިވެހިންގެ ގިނަ ބަޔަކު ވެސް ވަރަށް ކައިރިން އެ އިންތިހާބުގެ ކަންކަން ބަލަ އެވެ.\n"އަޅުގަނޑުމެންގެ ކިއުންތެރިން ވެސް ވަރަށް ސަމާލުކަން ދޭ އިންތިހާބެއް މިއީ. އެހެންވެ އަޅުގަނޑުމެންނަށް ބުރަވެވުނީ އިތުރު ހަރަދެއް ކޮށްގެން ނަމަވެސް އެ އިންތިހާބުގެ ނަތީޖާ ވަގުތުން ކިއުންތެރިންނަށް ލިބޭނެ ގޮތް ހެދުން ރަނގަޅޭ،" މޫސަ ވިދާޅުވި އެވެ.\nމިހާރު ރައީސް ޑޮނަލްޑް ޓްރަމްޕް އެމެރިކާގެ އިންތިޚާބު 2020\n14 ކޮމެންޓް, 63 ރިއެކްޝަންސް\nބައިޑަން ވިލް ވިން ! ނޯ ވޮރީސް.\nއަޕްޑޭޓް ވަރަށް ލަސް\nމިހާރު ހަމަ ހަބޭސް??\nއެޑިޓަރު މޫސައަށް ވަރަށް ޝުކުރު. ބާނީ ސޭންޑާރސް ޑިމޮކުރަޓިކް ނޮމިނީއަށް ނުވީމައި ދެރައީ ، ގިނަ މީހުން ބައިވެރި ވީވަރަކަށް ބައިޑަނަށް ފުރުސަތު ބޮޑުވާނެ ، އެކަމަކުވެސް މަ ބުނާނީ ޓުރަމްޕް އިންތިހާބު ކާމިޔާބު ކުރާނޭ.\nޝުކްރަން، މިހާރުގެ ނޫސްވެރިން ކުރައްވާ މަސަތްކަތް ބަލައިގަންނަން\nމިހާރު ވަރަށް ބަރާބަރު\nޓްރަމްޕް ވިލް ވިން! ޓްރަމްޕް ވިލް ވިން! ޓްރަމްޕް ވިލް ވިން! ޓްރަމްޕް ވިލް ވިން! ޓްރަމްޕް ވިލް ވިން! ޓްރަމްޕް ވިލް ވިން! ޓްރަމްޕް ވިލް ވިން! ޓްރަމްޕް ވިލް ވިން! ޓްރަމްޕް ވިލް ވިން! ޓްރަމްޕް ވިލް ވިން! ޓްރަމްޕް ވިލް ވިން!\nފާޅުގަ އިސްލާމްދީނަށް ބަދުބަސް ބުނާ މީހަކަށް އާނއެކޢ ބުނާމީހުންނަކީ ހަމަ އެމީހުންގެ ތެރެއިންވާ ބައެއް ވިސްނާލުން ބުއްދިވެރި\nވަރަށް ވެދުން "މިހާރު" ވަރަށްބޮޑަށް ބޭނުންވެފަ ހުރިކަމެއް ވަގްތުންވަގްތަށް އެމެރިކާގެ އިންތިޚާބުގެ މަޢުލޫމާތު ލިބުމަކީ.\nއެއްބުރުން ބައިޑެން. މަވެސް ބައިޑެން\nމިހާރު ނޫހުގެ ޓީމަށް ސާބަސްދެން!


Kulhudhuffushi Online - Ferry funn kurmugai Kurinbee rayyithun dhehkee namoonaa eh!\nޚަދީޖާ އާދަމް - 11 މަސް ކުރިން -9ޖަނަވަރީ 2018\nމިއަދު ހެނދުނު ކުރިނބީ ފުރަފައިގެން އިތުރު4ރަށުގެ މީހުންނާއެކު ކުޅުދުއްފުއްޓަށް ދަތުރު ކުރި ހދ އަތޮޅު ފެރީ “ހާސިލް” ކުރިނބީ ފަރަށް އެރީ އިންޖީނު ހުއްޓި ކަނޑުގެ އޮއިވަރު ހުރި ގޮތުންނެވެ.\nއެވަގުތު ފެރީގައި ތިބި 80 އެއްހާ މީހުންނާ މުދާ ރައްކާތެރި ކަމާއެކު ހިކި ފަސްތަނަކަށް ގެންދެވުނީ ކުރިނބީ ރައްޔިތުންގެ ވަރަށް ބޮޑު އެހީތެރިކަމާއި އެއްބާރުލުމާ އެކުއެވެ.\nހެނދުނު ގާތްގަނޑަކަށް 8 ޖަހާކަށް ހާއިރު ފެރީ ފަރަށް އަރާފައިވާއިރު ކައުންސިލުން ގޮވާލި ގޮވާލުމަކަށް ވަރަށް އަވަހަށް ރައްޔިތުން ނުކުމުގެ ފެރީ ފުންކުރުމުގެ މަސައްކަތް ފަށާގަތް އިރު ފުން ކުރުމުގެ މަސައްކަތުގެ ތެރެއިން ފެރީގައި ތިބި މީހުން ކުރިނބީއަށް ބޭލުމަށްޓަކާ އެރަށުގެ އޮޑިވެރިންގެ ފަރާތުންވެސް ބޮޑު އެހީތެރިކަމެއް ލިބިފައި ވެއެވެ.\nއެހީތެރިކަމާއި އެއްބާރުލުމުގެ ނަތިޖާއަަކަށް ވީ ފެރީ ފަރަށް އެރިތާ ގާތްގަނޑަކަށް ބައި ގަޑިއިރު ތެރޭ ފެރީ ތިބި މީހުންނާއި މުދާ ރައްކާތެރިކަމާއެކު ކުރިނބީއަށް ބޭލި އެވެ. މީހުން ބަލައި އިތުރު ފެރީއެއް ހދ އަތޮޅު ކައުންސިލުން ގާތްގަނޑަކަށް 8:30 ހާއިރު ފޮނުވި އިރު އެންމެވެސް ތިބީ ކުރިނބީއަށް ބަލާފައެވެ.\nފެރީ ފުންކުރުމުގައި ކުރިނބީ ރައްޔިތުން އެހީ ވަނީ–\nކުރިނބީ ކައުންސިލްގެ ރައީސް މުހައްމަދު އަފްރާހް ވިދާޅުވީ ފެރީ ފުން ކުރުމަށް ރައްޔިތުންގެ ފަރާތުން ވަރަށް ބޮޑު އެއްބާރުލުމެއް ލިބުނުކަމާއި އެގޮތުން ފެރީ އިތުރަށް ފަރަށް އެރިޔަ ނުދިނުމަށް ރައްޔިތުން އިސްނަގައިގެން އިތުރު ނަގިލި ގެނެސް އޮޑި ހިފެހެއްޓޭތޯވެސް މަސައްކަތް ކުރިކަމަށެވެ.\nއެރަށު ރައްޔިތުންގެ ފަރާތުން މިކަމަށް ބޮޑު އެއްބާރުލުމެއް ފެނިގެން ދިޔައިރު ހާއްސަކޮށް ޒުވާނުން އިސްނަގައިގެން މިކަމުގައި އުޅުމަކީ އުފާވާ ކަމެއްކަމަށް އަފްރާހް ވިދާޅުވި އެވެ. އަދި ރައްޔިތުން ދެއްވި އެއްބައިވަންތަކަމަށް އޭނާ ޝުކުރު އަދާކުރެއްވި އެވެ.\nފެރީ ފުން ކުރެވިފައިވަނީ ގާތްގަނޑަކަށް 9:30 އާއި 10:00 ދޭތެރޭ ވަގުތެއްގަ އެވެ. ފެރީ ފަރަށް އެރި ވަގުތު އޭގައި ތިބީ ކުރިނބީގެ އިތުރުން ފިނޭ، ހިރިމަރަދޫ، ނެއްލައިދޫ، ނާވައިދޫއިން ކުޅުދުއްފުއްޓަށް ދަތުރު ކުރަމުން އައި މީހުންނެވެ.\nކުރިނބީގައި ހިނަވާގެއެއް ހެދުމަށް ބަޔަކާ ހަވާލުކޮށްފި\nކުޅުދުއްފުށީ ސަޕޯޓަރުން ގިނަޔަސް ދަނޑުން ފައިބާނީ މޮޅުވެގެން: ކުރިނބީ ޓީމު\nނުކުޅެދުންތެރިކަން ހުންނަ ފަރާތްތަކަށް އެހީތެރިވެ, މުޖުތަމައުގައި ބާކީނުކޮށް ގެންގުޅެން ޖެހޭ: އަދުނާނު\nރައީސް ޔާމިން ކުރިނބީ ބަނދަރު ރަސްމީކޮށް ހުޅުވައިދެއްވައިފި\nކުރިނބީ ބަނދަރުގެ މައްސަލަ ހަމަމަގަށް އެޅުވޭނެ ކައުންސިލެއް ބޭނުންވޭ\nIngey meehaa 11 މަސް ކުރިން\nMirashah ehen farry eh aiiru930 vehje\nNamoonaa 11 މަސް ކުރިން\nVaki rasheh kiyaane kameh ney.konme rashakun ves mikahala kameh dimaaveh j yaa rahiyithun nikun naane kamy nuve nudhaane kameh.\nކަށިބޯތަކެއް ނައްތާލައި، ފަރުތައް ހިމާޔަތްކުރުމުގައި ޒުވާނުންތަކެއް ނަމޫނާ ދައްކައިފި


Ras Online - މިއަހަރު ނިމުމުގެ ކުރިން ދިއްފުށީ ބިން ހިއްކަން ހަވާލުކުރާނަން - އަސްލަމް\nމިއަހަރު ނިމުމުގެ ކުރިން ދިއްފުށީ ބިން ހިއްކަން ހަވާލުކުރާނަން - އަސްލަމް\nމަރިޔަމް ލައިޝާ 13 އޮކްޓޯބަރު 2021 - 11:11\nމުހައްމަދު އަސްލަމް: މިނިސްޓަރ އޮފް ނޭޝަނަލް ޕްލޭނިންގ، ހައުސިން އެންޑް އިންޕްރާ ސްޓްރަކްޗަރ\nމި އަހަރު ނިމުމުގެ ކުރިން މާލެއަތޮޅު ދިއްފުށީ ބިން ހިއްކަން ހަވާލު ކުރާނެކަމަށް މިނިސްޓަރ އޮފް ނޭޝަނަލް ޕްލޭނިންގ ހައުސިން އެންޑް އިންފްރާ ސްޓްރަކްޗަރ މުހައްމަދު އަސްލަމް ވިދާޅުވެއްޖެއެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި، ދިއްފުށީ ބިން ހިއްކުމާއި ގޮނޑުދޮށް ހިމާޔަތް ކުރުމުގެ މަސައްކަތާ ބެހޭ ގޮތުން ތުލުސްދޫ ދާއިރާގެ މެމްބަރު އިބްރާހީމް ނަސީމް ކުރެއްވި ސުވާލަށް ޖަވާބު ދެއްވަމުން މިނިސްޓަރ އަސްލަމް ވިދާޅުވީ، ދިއްފުށީގެ ބިން ހިއްކުމާއި ގޮނޑުދޮށް ހިމާޔަތްކުރުމަށް 1 މިލިއަން ރުފިޔާ ބަޖެޓްގައި ހިމަނާފައިވާނެ ކަމަށެވެ.\nއަދި މިއަހަރުގެ ތިން ވަނަ ކުއާޓަރގައި މި މަސައްކަތް ހަވާލުކުރުމަށް ނިންމާފައިވީނަމަވެސް އަދި އެކަން ނުވެ އޮތުމުން މި އަހަރު ނިމުމުގެ ކުރިން އެ މަސައްކަތް ކޮންޓްރެކްޓަރަކާ ހަވާލު ކުރައްވާނެ ކަމަށް މިނިސްޓަރ ވަނީ ވިދާޅުވެފައެވެ.\nއެގޮތުން ދިއްފުށީގެ އެ ޕްރޮޖެކްޓްގެ ކޮންސެޕްޓް މިހާރު ވަނީ ތައްޔާރުކޮށް ނިމިފައި ކަމަށާއި، ކުރިއަށް އޮތް ހަފްތާގައި ކައުންސިލާއި ދާއިރާގެ މެމްބަރާއެކު އެކަން ހިއްސާކުރައްވާނެ ކަމަށްވެސް މިނިސްޓަރ ވަނީ ފާހަގަކުރްވާފައެވެ.\nމީގެއިތުރުން، މިނިސްޓަރ ވިދާޅުވީ، ރާއްޖޭގައި ބިން ހިއްކުމާއި ގޮނޑުދޮށް ހިމާޔަތްކުރުމުގެ ޑިމާންޑާ އެއްވަރަށް މިހާރު އެކަމަށް ބޭނުންވާ އުޅަނދުފަހަރު ނެތް ކަމަށެވެ. އެއްފަހަރާ ގިނަ ޕްރޮޖެކްޓްތައް ކުރިއަށް ނުގެންދެވޭ މައިގަނޑު އެއް ސަބަބަކީ އެއީ ކަމަށް މިނިސްޓަރ ވިދާޅުވިއެވެ.\nބިން ހިއްކުމުގެ 8 ޕްރޮޖެކްޓެއް ޓެންޑަރުގައި އެބައޮތް ކަމަށާއި، އޭގެތެރއިން މިހާރު3ޕްރޮޖެކްޓް ނިމިފައިވާކަމަށް އަސްލަމް ވިދާޅުވިއެވެ. ބިން ހިއްކުމުގެ4މަޝްރޫއެއްގެ އަމަލީ މަސައްކަތް މިހާރު ކުރިއަށްދާ ކަމަށާއި،7މަޝްރޫއެއް ކޮންޓްރެކްޓް ކުރެވި،6މަޝްރޫއެއް ކޮންސެޕްޓް ޑިޒައިން މަރުހަލާގައި އޮތް ކަމަށް އަސްލަމް މިއަދުގެ ޖަލްސާގައި ވިދާޅުވިއެވެ.